Návšteva Borrella v Indii sa zameriava nielen na obchodné vzťahy
Vonkajšie vzťahy
2006-10-02 - 15:51
Potenciál Indie je najmä v mladých ľuďoch
Predseda Európskeho parlamentu Josep Borrell odcestoval do Indie, kde sa tento týždeň stretne s vysokými vládnymi predstaviteľmi a indickými podnikateľmi.
Spoločne budú diskutovať o obchodných vzťahoch, dodávkach energie, ochrane životného prostredia a terorizme, teda o témach, ktoré spomína aj uznesenie schválené europoslancami minulý týždeň.
Rezolúcia sa zaoberá súčasnými a budúcimi vzťahmi EÚ a Indie a zaujíma postoj Parlamentu k samitu EÚ-India, ktorý sa uskutoční 13. októbra.
India, druhý najľudnatejší štát sveta, je krajina s 1,1 miliardou obyvateľov.
Pri takej obrovskej populácii nie je nezvyčajné, že krajina vyniká rozmanitosťou kultúr a jazykov.
Ústava Indie uznáva 23 jazykov, pričom v úradnom styku sa používa angličtina a hindčina.
India: križovatka medzi Ďalekým a Blízkym Východom
Uznesenie EP bolo schválené na základe správy britského liberála Sajjada Karima, ktorá pripomína, že "India je rozvíjajúcou sa vedúcou silou v geopolitickom ťažisku: na križovatke medzi prosperujúcim Ďalekým Východom, Stredným Východom bohatým na energetické zdroje a Strednou Áziou."
Indické hospodárstvo rastie ročne o 6 %, pričom Európska únia zostáva najväčším obchodným partnerom tejto krajiny.
Napriek ich dobrým vzťahom existuje niekoľko otázok, ktoré by obe strany rady vyriešili.
Clá na dovoz niektorých európskych výrobkov sú podľa EÚ privysoké a India by zase rada videla odstránenie niektorých "netarifných" prekážok obchodovania.
Silnou stránkou Indie sa stáva predovšetkým sektor informačných technológií.
India má 44 % podiel na svetovom obchode so službami v oblasti informačných technológií a externom zadávaní podnikových procesov (tzv. outsourcing).
Dôvodom tohto úspechu je aj fakt, že táto krajina disponuje veľkým množstvom mladých, vzdelaných, po anglicky hovoriacich lacných pracovníkov.
Tí v tomto sektore zarábajú asi 8 000 dolárov, zatiaľ čo rovnakí pracovníci v Nemecku zarábajú takmer deväťkrát viac.
Aj o tomto bude predseda Borrell rokovať 6. októbra s členmi Európskej obchodnej skupiny .
Obrovský ľudský potenciál
Únia však nie je s Indiou prepojená len obchodne, ale aj kultúrne.
V Európskej únii žije približne tri milióny Indov, alebo obyvateľov s indickým pôvodom a v Indii zas možno nájsť až 30 000 Európanov.
Obrovský potenciál, ktorý v budúcnosti India môže využiť, sa skrýva najmä v mladých ľuďoch.
Kým v EÚ bude v roku 2020 priemerný vek obyvateľstva 45 rokov, v Indii to bude len 29 rokov.
Na mladých ľudí je preto zameraný štipendijný program Erasmus ako aj vytvorenie katedry európskych štúdií Jeana Monneta na univerzite v Dillí.
Európsky parlament venuje vzťahom s Indiou mimoriadnu pozornosť a prostredníctvom delegácie poslancov pre Južnú Áziu udržiava dobré vzťahy s indickým parlamentom.
Túto delegáciu navyše vedie britská poslankyňa indického pôvodu Neena Gill.
V závere uznesenia je tiež požiadavka, aby sa parlamentný samit konal každý rok v rovnakom čase ako každoročný summit EÚ-India, alebo aby mu bezprostredne predchádzal.
20061002STO11223 Hospodárske a obchodné vzťahy Európskej únie s Indiou Josep Borrell na návšteve v Indii EP schválil správu o hospodárskych a obchodných vzťahoch s Indiou Vzťahy EÚ s Indiou - strategické partnerstvo
SK
1
PHOTO
20061002PHT11233.jpg
SK
3
LINK
/president/Presidents_old/president_borrell/press_releases/en/files/cp0170.htm
SK
5
LINK
http://ec.europa.eu/comm/external_relations/library/publications/25_india_brochure.pdf
-//EP//TEXT TA P6-TA-2006-0388 0 NOT XML V0//SK
-//EP//TEXT IM-PRESS 20060922IPR10901 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
