Európsky parlament žiada ekonomické sankcie proti Bielorusku
Ľudské práva
Plenárne zasadnutie
2011-05-13 - 11:00
Poslanci odsúdili pretrvávajúcu atmosféru strachu a zastrašovania predstaviteľov opozície, ktoré pokračuje od prezidentských volieb z decembra 2010.
Všetky obvinenia vznesené voči prezidentským kandidátom považuje Parlament za neprípustné a žiada ich okamžité prepustenie.
EÚ musí nájsť spôsob, ako pomáhať bieloruskej občianskej spoločnosti zvyšovať informovanosť bieloruského obyvateľstva a v snahe zachovať alternatívu k režimu Alexandra Lukašenka musí zabrániť úplnému rozkladu politickej opozície, uvádza sa v uznesení, ktoré poslanci schválili vo štvrtok, 12. mája.
Plénum tiež vyzvalo vysokú predstaviteľku Únie pre zahraničné veci Catherine Ashton a členské štáty, aby rozšírili reštriktívne opatrenia proti bieloruskému režimu vrátane uvalenia cielených sankcií namierených najmä proti štátom vlastneným podnikom.
Parlament vyjadril hlboké znepokojenie aj nad zhoršujúcou sa situáciou ochrancov ľudských práv, systematickým prenasledovaním a zastrašovaním nezávislých novinárov a obmedzovaním plurality médií.
Podľa poslancov je ďalšie zbližovanie Bieloruska a EÚ možné len vtedy, ak sa krajina vyberie cestou oddanosti myšlienke ochrany ľudských práv a dodržiavania zásad právneho štátu.
Postup: Nelegislatívne uznesenie
20110511IPR19222 Prijatý text bude dostupný tu (zvoľte dátum 12.05.2011) Sledujte rozpravu zo záznamu (zvoľte dátum 12.05.2011)
SK
1
LINK
/activities/plenary/ta/calendar.do?language=SK
SK
2
LINK
/wps-europarl-internet/frd/vod/research-by-date?language=sk
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
