P6_TA(2006)0042
Kuba
B6-0075 , 0079 , 0081 a 0082/2006
Uznesenie Európskeho parlamentu o pozícii EÚ voči kubánskej vláde
Európsky parlament
, –
so zreteľom na svoje predchádzajúce uznesenia o situácii na Kube a najmä na svoje uznesenie zo 17. novembra 2004
1
Ú. v.
EÚ C 201 E, 18.8.2005, s.
83.
,
–
so zreteľom na svoje uznesenie z 28. apríla 2005 o výročnej správe o ľudských právach vo svete v roku 2004 a politike EÚ v tejto oblasti
2
Prijaté texty, P6_TA(2005)0150 .
,
–
so zreteľom na vyhlásenie predsedníctva Rady zo 14. decembra 2005 týkajúce sa združenia "Ženy v bielom" (ďalej len Ženy v bielom), ako aj na predchádzajúce vyhlásenia predsedníctva z 26. marca 2003 a z 5. júna 2003 o situácii na Kube,
–
so zreteľom na spoločnú pozíciu Rady 96/697/SZBP
3
Ú. v.
ES L 322, 12.12.1996, s.
1.
o Kube, ktorá bola prijatá 2. decembra 1996 a pravidelne obnovovaná,
–
so zreteľom na článok 108 ods. 5 rokovacieho poriadku,
A.
keďže obrana univerzálnosti a nedeliteľnosti ľudských práv vrátane občianskych, politických, hospodárskych, sociálnych a kultúrnych práv je aj naďalej jedným z hlavných cieľov EÚ,
B.
keďže aj naďalej sú v neľudských podmienkach väznené desiatky nezávislých novinárov, disidentov a obhajcov ľudských práv (patriacich k demokratickej opozícii a vo väčšine prípadov spojených v rámci projektu Varela), a keďže niektorí z nich sú vážne chorí a mnohí z nich sú priami príbuzní Žien v bielom,
C.
keďže Európsky parlament udelil Sacharovovu cenu za slobodu myslenia za rok 2005 Ženám v bielom, Hauwe Ibrahimovej a medzinárodnej organizácii "Reportéri bez hraníc",
D.
keďže kubánsky režim nepovolil Ženám v bielom vycestovať do sídla Európskeho parlamentu a prevziať svoju cenu, čo je porušením jedného zo základných ľudských práv, čiže práva slobodne opustiť svoju krajinu a vrátiť sa do nej, ako sa výslovne uznáva vo Všeobecnej deklarácii ľudských práv,
E.
keďže kubánske orgány nereagovali na žiadosti a snahy predsedu Európskeho parlamentu a iných inštitúcií EÚ, a to aj napriek tomu, že na zabezpečenie prítomnosti Žien v bielom na prevzatí ceny boli uskutočnené všetky potrebné opatrenia,
F.
keďže rovnako aj v prípade Sacharovovej ceny Európskeho parlamentu za rok 2002 je jej nositeľovi, Oswaldovi Payá Sardiñasovi, systematicky odmietaná možnosť opustiť Kubu a prijať pozvania Európskeho parlamentu a ostatných inštitúcií EÚ,
G.
keďže v roku 2005 neboli na Kube prepustení žiadni väzni svedomia a keďže počet politických väzňov sa nielen neznížil, ale naopak výrazne vzrástol,
1.
vyjadruje poľutovanie nad tým, že kubánske orgány neposkytli žiadne výrazné známky plného rešpektovania základných slobôd a predovšetkým slobody prejavu a združovania, ktoré požaduje EÚ; odsudzuje rastúce represie, ako aj zvyšovanie počtu väzňov svedomia;
2.
považuje za nemysliteľné, aby ľudia na Kube boli aj naďalej väznení za svoje ideály a mierovú politickú činnosť, a žiada bezodkladné prepustenie všetkých politických väzňov svedomia;
3.
odsudzuje zákaz vycestovania pre Ženy v bielom, rastúce represie voči mierovej opozícii, ako aj nové prípady väznenia; konštatuje, že tieto činy maria úsilie o zlepšenie vzťahov medzi EÚ a Kubou, čo bolo hlavným cieľom zmien, ktoré Rada zaviedla 31. januára 2005 k opatreniam, ktoré dopĺňajú vyššie uvedenú spoločnú pozíciu, a žiada Radu, aby podľa toho konala;
4.
nalieha na Radu a Komisiu, aby naďalej prijímali všetky potrebné opatrenia na dosiahnutie prepustenia politických väzňov a na okamžité ukončenie prenasledovania politickej opozície a obhajcov ľudských práv;
5.
zdôrazňuje, že všetky návštevy z EÚ na vysokej úrovni by mali predovšetkým nastoľovať otázku ľudských práv;
6.
nalieha na kubánske orgány, aby bezodkladne umožnili Ženám v bielom opustiť ostrov a prijať tak pozvanie Európskeho parlamentu, a poveruje svojho predsedu, aby podnikol všetky kroky potrebné na to, aby si nositeľky ceny osobne Sacharovovu cenu prevzali;
7.
opakuje svoje pozvanie pre Oswalda Payá Sardiñasa a žiada kubánske orgány, aby mu povolili vycestovať do Európy a osobne navštíviť inštitúcie Spoločenstva;
8.
poveruje svojho predsedu, aby toto uznesenie postúpil Rade, Komisii, vláde a Národnému zhromaždeniu ľudovej moci Kubánskej republiky, ako aj Ženám v bielom a Oswaldovi Payá Sardiñasovi, nositeľom Sacharovovej ceny Európskeho parlamentu.
