Otázka na písomné zodpovedanie E-000273/2012
Komisii
článok 117 rokovacieho poriadku
Monika Flašíková Beňová (S&D)
(19. januára 2012)
Vec: Pripravenosť Európskej únie na zdravotné krízy
Európska únia bola v uplynulých mesiacoch dejiskom niekoľkých nebezpečných krízových situácií, ktoré súviseli s ohrozením verejného zdravia.
V roku 2009 to bola pandémia H1N1, nebezpečný mrak sopečného popola v roku 2010 a ohnisko nákazy E. coli v roku 2011.
Všetky tieto krízové situácie mali výrazný cezhraničný charakter.
Európska komisia chce preto zlepšiť prostriedky, ktoré EÚ umožňujú pripraviť sa na takéto krízy a ich riešenie.
Toto chce dosiahnuť rozšírením súčasného mechanizmu koordinácie pre prenosné choroby na všetky ohrozenia zdravia, ktoré sú spôsobené biologickými, chemickými alebo environmentálnymi príčinami, ďalej posilnením mandátu Výboru pre zdravotnú bezpečnosť, posilnením pripravenosti na krízy, napr. umožnením spoločných nákupov očkovacích látok, poskytnutím prostriedkov na uznanie situácie mimoriadneho ohrozenia zdravia v EÚ, čo by mohlo prispieť k rýchlejšej dostupnosti liekov, a dohodnutím celoeurópskych mimoriadnych cezhraničných opatrení pre prípad, že kríza povedie k vysokej úmrtnosti a vnútroštátne opatrenia šírenie choroby nezastavia.
Plánuje komisia tieto návrhy určitým spôsobom koordinovať aj so susediacimi krajinami a regiónmi?
