Poslanci si posvietili na postavenie supermarketov na trhu
Hospodárska súťaž
2008-02-28 - 14:29
Nakupujete aj vy v supermarketoch?
Návyky spotrebiteľov sa menia.
Aj na Slovensku pravidelný denný nákup postupne nahradilo týždenné nakupovanie v supermarkete.
Mnohí tvrdia, že je to pohodlnejšie, lacnejšie a všetko máte takpovediac "pod jednou strechou".
Ozývajú sa však aj hlasy, že supermarkety zneužívajú svoje dominantné postavenie.
S týmto názorom súhlasí aj 439 europoslancov, ktorí sa podpísali pod písomné vyhlásenie.
V ňom žiadajú, aby Komisia preverila činnosť supermarketov a chránila dodávateľov a drobných podnikateľov.
Moc supermarketov je celoeurópskym fenoménom.
Údaje z roku 2005 hovoria, že v Slovinsku, Írsku a Švédsku ovládajú tieto veľkopredajne viac než 80% trhu s potravinami, pričom vo Fínsku je to dokonca až 90%.
Medzi najväčší z nich pritom patrí francúzsky Carrefour, nemecké Metro a Rewe a britské Tesco.
Dominancia supermarketov
Februárové písomné vyhlásenie EP konštatuje viacero faktov:
niekoľko veľkých obchodných sietí čoraz viac dominuje európskemu trhu
supermarkety zneužívajú svoje postavenie a kontrolujú prístup farmárov a dodávateľov na trh
veľké reťazce diktujú ceny, za aké nakupujú tovar od dodávateľov
Poslanci preto žiadajú, aby Európska komisia preverila vplyv supermarketov na fungovanie trhu a v prípade, že sa zneužitie potvrdí, aby aj patrične zasiahla.
Väčšej ochrany by sa tiež podľa zástupcov občanov mali dočkať pracovníci v potravinárskom odvetví a výrobcovia potravín.
Privysoké marže supermarketov?
V októbri 2007 poslanci schválili uznesenie, v ktorom pripomínajú, že "maloobchodné ceny nedržia krok s nákladmi na živobytie a výstupné ceny sa vzdialili od maloobchodných cien".
Podpredseda Výboru pre poľnohospodárstvo, poľský poslanec zo skupiny Únia za Európu národov, Janusz Wojciechowski je presvedčený, že predloženie písomného vyhlásenia bolo správnym krokom: "Naše vyhlásenie nadväzuje na tento problém.
Existuje totiž veľký cenový rozdiel medzi tým, čo dostávajú dodávatelia a čo platia spotrebitelia v obchodoch."
Kritiku vyvoláva aj fakt, že veľké reťazce supermarketov potrebujú tovar z veľkých fariem.
Množstvo malých fariem je tak vytláčaných z trhu.
Ekologická stránka veci
Ďalšiu z predkladateľov písomného vyhlásenia, britskú poslankyňu zo skupiny zelených Caroline Lucas, zas znepokojuje ekologická stránka veci.
Rozmach supermarketov totiž so sebou prináša nárast dopravy, používania pesticídov a viac, častokrát zbytočných, obalov.
Maďarský socialista Gyula Hegyi vysvetľuje, že ide o celoeurópsky problém.
"Mnoho rokov som si myslel, že za neférové praktiky ‘západných’ supermarketov v Maďarsku môže nedostatok rešpektu voči legislatíve nových členských štátov."
Ako však dodáva, "krajiny západnej Európe čelia rovnakým sťažnostiam.
Z tohto dôvodu potrebujeme reguláciu na európskej úrovni."
Viac o písomnom vyhlásení nájdete na nižšie uvedených odkazoch.
20080225STO22149 Písomné vyhlásenie Uznesenie EP o zvyšovaní cien potravín Výbor pre poľnohospodárstvo Pondelok: samostatné Kosovo a dominantné postavenie supermarketov
SK
1
PHOTO
20080228PHT22457.jpg
SK
4
LINK
/activities/committees/homeCom.do?body=AGRI&language=SK
-//EP//TEXT WDECL P6-DCL-2007-0088 0 NOT XML V0//SK
-//EP//TEXT TA P6-TA-2007-0480 0 NOT XML V0//SK
-//EP//TEXT IM-PRESS 20080225FCS22130 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
