P7_TA(2010)0123
Poplatky za bezpečnostnú ochranu letectva ***I
A7-0035/2010
Legislatívne uznesenie Európskeho parlamentu z 5. mája 2010 o návrhu smernice Európskeho parlamentu a Rady o poplatkoch za bezpečnostnú ochranu letectva ( KOM(2009)0217 – C7-0038/2009 – 2009/0063(COD) )
(Riadny legislatívny postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2009)0217 ),
–
so zreteľom na článok 251 ods. 2 a článok 80 ods. 2 Zmluvy o ES, v súlade s ktorými Komisia predložila návrh Európskemu parlamentu ( C7-0038/2009 ),
–
so zreteľom na oznámenie Komisie Európskemu parlamentu a Rade s názvom Dôsledky nadobudnutia platnosti Lisabonskej zmluvy na prebiehajúce medziinštitucionálne rozhodovacie procesy ( KOM(2009)0665 ),
–
so zreteľom na článok 294 ods. 3 a článok 100 ods. 2 Zmluvy o fungovaní Európskej únie,
–
so zreteľom na stanovisko Európskeho hospodárskeho a sociálneho výboru z 5. novembra 2009,
–
po porade s Výborom regiónov,
–
so zreteľom na článok 55 rokovacieho poriadku,
–
so zreteľom na správu Výboru pre dopravu a cestovný ruch ( A7-0035/2010 ),
1.
prijíma nasledujúcu pozíciu v prvom čítaní;
2.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3.
poveruje svojho predsedu, aby túto pozíciu postúpil Rade, Komisii a národným parlamentom.
P7_TC1-COD(2009)0063
Pozícia Európskeho parlamentu prijatá v prvom čítaní 5. mája 2010 na účely prijatia smernice Európskeho parlamentu a Rady 2010/.../EÚ o bezpečnostných poplatkoch v leteckej doprave
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 100 ods. 2,
so zreteľom na návrh Európskej komisie,
so zreteľom na stanovisko Európskeho hospodárskeho a sociálneho výboru Ú. v.
EÚ C 128, 18.5.2010, s.
142.
,
po konzultácii s Výborom regiónov,
konajúc v súlade s riadnym legislatívnym postupom Pozícia Európskeho parlamentu z 5. mája 2010.
,
keďže: (1)
Za bezpečnostnú ochranu letectva na európskych letiskách je v podstate zodpovedný štát. ▌ Treba ustanoviť spoločný rámec, ktorým sa upravujú základné črty poplatkov za bezpečnostnú ochranu a spôsob ich určovania, lebo ak takýto rámec neexistuje, základné požiadavky vo vzťahu medzi ▌orgánmi
stanovujúcimi tieto poplatky
a užívateľmi letísk sa nemusia dodržať.
(2)
Vyberaním poplatkov so zreteľom na poskytovanie leteckých navigačných služieb a služieb pozemnej obsluhy sa už zaoberá nariadenie Komisie (ES) č. 1794/2006 zo 6. decembra 2006, ktorým sa stanovuje spoločný systém spoplatňovania leteckých navigačných služieb Ú. v.
EÚ L 341, 7.12.2006, s.
3.
, a smernica Rady 96/67/ES z 15. októbra 1996 o prístupe k trhu služieb pozemnej obsluhy na letiskách Spoločenstva Ú. v.
ES L 272, 25.10.1996, s.
36.
.
(3)
Pre používateľov letísk je mimoriadne dôležité pravidelne dostávať od orgánu
stanovujúceho alebo uplatňujúceho poplatky
informácie o tom, ako a na akom základe sa vypočítavajú poplatky za bezpečnostnú ochranu letectva.
Tieto informácie poskytujú
používateľom letísk prehľad o nákladoch vzniknutých
z poskytovania bezpečnostných služieb,
ako sa uvádza v nariadení Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva
Ú. v.
EÚ L 97, 9.4.2008, s.
72.
a jeho vykonávacích pravidlách, o produktivite
súvisiacich investícií
a o všetkých grantoch a dotáciách pridelených úradmi na účely bezpečnosti
.
Ak má
príslušný
orgán
stanovujúci alebo uplatňujúci poplatky
riadne posúdiť požiadavky so zreteľom na svoje budúce investície, mal by od používateľov letiska včas požadovať, aby mu poskytli všetky svoje prevádzkové plány, projekty rozvoja a osobitné požiadavky a želania.
(4)
Keďže metódy
financovania alebo
určovania a vyberania súm určených na pokrytie nákladov na bezpečnosť sa v Únii líšia, treba uviesť do súladu základ spoplatňovania nákladov na bezpečnosť na letiskách Únie, kde sa náklady na bezpečnosť premietajú do poplatkov za bezpečnostnú ochranu.
Na týchto letiskách by mal poplatok súvisieť s nákladmi na zaistenie bezpečnosti zohľadňujúc pritom každé verejné financovanie nákladov na bezpečnosť
s cieľom zamedziť akémukoľvek zisku a zabezpečiť vhodné a nákladovo efektívne bezpečnostné služby a zariadenia na príslušných letiskách
.
(5)
Je dôležité ustanoviť transparentnosť,
pokiaľ ide o uplatňovanie
vnútroštátnych bezpečnostných opatrení, ktoré sú prísnejšie ako spoločné základné normy ustanovené v súlade s nariadením (ES) č. 300/2008.
(6)
V každom členskom štáte, v ktorom sa vyberajú poplatky za bezpečnostnú ochranu na letiskách, by mal
riadne a účinné uplatňovanie tejto smernice zabezpečovať nezávislý úrad pre dohľad.
Úrad by mal mať všetky potrebné zdroje na vykonávanie svojich úloh, pokiaľ ide o personálne zabezpečenie, odborné poznatky a finančné prostriedky.
(7)
Členské štáty by mali mať možnosť uplatňovať spoločný systém poplatkov pre sieť letísk alebo iné skupiny letísk vrátane tých, ktoré slúžia pre to isté mesto alebo mestskú aglomeráciu.
(8)
Pri výpočte poplatkov za bezpečnostnú ochranu vo vzťahu k nákladom by sa mali ako základ uplatňovať objektívne kritériá, ako sú tie, ktoré sa uvádzajú v príslušných dokumentoch Medzinárodnej organizácie civilného letectva a ktoré podporujú používanie počtu cestujúcich alebo maximálnej vzletovej hmotnosti lietadla alebo kombinácie oboch týchto kritérií.
(9)
Keďže ciele prijatého opatrenia nemôžu členské štáty dostatočne dosiahnuť, pretože systémy poplatkov za bezpečnostnú ochranu sa na národnej úrovni nedajú jednotne zaviesť v celej Únii, a preto ich z dôvodu rozsahu a účinnosti opatrenia možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 zmluvy.
V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov,
PRIJALI TÚTO SMERNICU:
Článok 1
Predmet úpravy
1.
Touto smernicou sa stanovujú spoločné zásady vyberania poplatkov za bezpečnostnú ochranu na letiskách Únie.
2.
Táto smernica sa vzťahuje na každé letisko, ktoré sa nachádza na území podliehajúcom ustanoveniam zmluvy
a ktoré je otvorené pre komerčnú dopravu
.
Táto smernica sa nevzťahuje na poplatky vyberané za traťové a terminálové letecké navigačné služby v súlade s nariadením (ES) č. 1794/2006, ani na poplatky vyberané za služby pozemnej obsluhy, ktoré sú uvedené v prílohe k smernici 96/67/ES.
Článok 2
Vymedzenie pojmov
Na účely tejto smernice sa uplatňujú tieto vymedzenia pojmov:
a)
„letisko“ je akákoľvek pozemná plocha osobitne upravená na pristávanie, vzlietanie a manévrovanie lietadiel vrátane pomocných zariadení, ktoré môžu tieto činnosti zahŕňať z dôvodu požiadaviek leteckej prevádzky a služieb vrátane zariadení potrebných na pomoc komerčným leteckým službám;
b)
„riadiaci orgán letiska“ je orgán, ktorý má v spojitosti s inými činnosťami, alebo bez spojitosti s nimi, podľa vnútroštátnych právnych predpisov alebo nariadení za cieľ správu a riadenie infraštruktúry letiska a koordináciu a kontrolu činností rôznych prevádzkovateľov na príslušných letiskách;
c)
'sieť letísk„ je viacero letísk v členskom štáte, ktoré prevádzkuje riadiaci orgán letiska určený príslušným vnútroštátnym orgánom;
d)
'príslušný orgán„ je riadiaci orgán letiska alebo každý iný orgán alebo úrad zodpovedný za uplatňovanie a/alebo stanovovanie úrovne a štruktúry poplatkov za bezpečnostnú ochranu letectva na letiskách Únie;
e)
„užívateľ letiska“ je každá fyzická alebo právnická osoba zodpovedná za prepravu cestujúcich, poštových zásielok a/alebo nákladu leteckou dopravou z príslušného letiska alebo na príslušné letisko;
f)
„poplatok za bezpečnostnú ochranu“ je poplatok
vyberaný v rôznych formách akýmkoľvek subjektom, letiskom alebo používateľom letiska
, ktorý je osobitne určený na úhradu ▌nákladov na bezpečnostné opatrenia určené na ochranu civilného letectva pred činmi protiprávneho zasahovania.
Tieto náklady na bezpečnostnú ochranu letectva môžu zahŕňať náklady vynaložené na zabezpečenie uplatňovania nariadenia (ES) č. 300/2008 alebo na úhradu súvisiacich nákladov na reguláciu alebo dohľad zo strany príslušného orgánu;
g)
'bezpečnostná ochrana letectva„ je kombinácia opatrení a ľudských a materiálnych zdrojov určených na ochranu civilného letectva pred činmi protiprávneho zasahovania, ktoré ohrozujú bezpečnosť civilného letectva.
Článok 3
Nediskriminácia
Členské štáty zabezpečia, aby poplatky za bezpečnostnú ochranu nediskriminovali používateľov letiska ani cestujúcich v leteckej doprave.
Článok 4
Sieť letísk
Členské štáty môžu príslušnému orgánu siete letísk povoliť zavedenie spoločného a transparentného systému poplatkov za bezpečnostnú ochranu, ktorý by sa vzťahoval na sieť letísk.
Článok 5
Spoločné systémy poplatkov
Potom, ako členské štáty informovali Komisiu, a v súlade s právom Únie môžu členské štáty povoliť príslušnému orgánu, aby uplatňoval spoločný a transparentný systém poplatkov na letiskách, ktoré slúžia pre to isté mesto alebo mestskú aglomeráciu, a to za predpokladu, že každé letisko v plnej miere dodržiava požiadavky transparentnosti uvedené v článku 7.
Článok 6
Konzultácia
a náprava
1.
Členské štáty zabezpečia, aby
príslušný
orgán mal prístup ku všetkým potrebným informáciám o nákladoch na poskytovanie leteckých bezpečnostných služieb na letisku.
2.
Členské štáty zabezpečia, aby sa ▌ ustanovil povinný ▌postup
pravidelných
konzultácií medzi
príslušným
orgánom ▌a používateľmi letiska
alebo zástupcami alebo združeniami používateľov letiska
, pokiaľ ide o prevádzku systému poplatkov za bezpečnostnú ochranu a výšku týchto poplatkov.
Tieto konzultácie sa uskutočnia najmenej jedenkrát do roka
, ak pri poslednej konzultácii nebolo dohodnuté inak
.
V prípade, že existuje viacročná dohoda medzi príslušným orgánom a používateľmi letiska, konzultácie sa uskutočnia v súlade s ustanoveniami takejto dohody.
Členské štáty si vyhradzujú právo požadovať častejšie konzultácie.
3.
Príslušný
orgán ▌predloží každý návrh na úpravu systému alebo výšky poplatkov za bezpečnostnú ochranu používateľom letiska
alebo zástupcom alebo združeniam používateľov letiska
najneskôr štyri mesiace pred nadobudnutím ich účinnosti spolu s dôvodmi navrhovaných zmien.
Príslušný
orgán ▌konzultuje navrhované zmeny s používateľmi letiska a pred prijatím rozhodnutia zohľadní ich názory.
4.
Príslušný
orgán ▌uverejní svoje rozhodnutie najneskôr dva mesiace pred nadobudnutím jeho účinnosti.
Ak
príslušný
orgán ▌nedospeje s používateľmi letiska k dohode
o
navrhovaných zmenách, odôvodní svoje rozhodnutie so zreteľom na používateľov letiska.
5.
Členské štáty zabezpečia, aby v prípade nezhody vo veci rozhodnutia o poplatkoch za bezpečnostnú ochranu prijatého príslušným orgánom mohla ktorákoľvek zo strán požadovať zásah nezávislého úradu pre dohľad uvedeného v článku 10, ktorý preskúma odôvodnenia zmien systému alebo výšku poplatkov za bezpečnostnú ochranu.
6.
Členský štát môže rozhodnúť, že neuplatní odsek 5, pokiaľ ide o zmeny výšky alebo štruktúry poplatkov za bezpečnostnú ochranu letectva na tých letiskách, v prípade ktorých:
a)
sa uplatňuje povinný postup podľa vnútroštátneho práva, podľa ktorého poplatky za bezpečnostnú ochranu letectva alebo ich maximálnu výšku stanovuje alebo schvaľuje nezávislý úrad pre dohľad; alebo
b)
sa uplatňuje povinný postup podľa vnútroštátneho práva, podľa ktorého nezávislý úrad pre dohľad pravidelne alebo na žiadosť zúčastnených strán preskúma, či takéto letiská podliehajú efektívnej hospodárskej súťaži.
Vždy, keď si to situácia vyžaduje na základe takéhoto preskúmania, členské štáty rozhodnú, že poplatky za bezpečnostnú ochranu letectva alebo ich maximálnu výšku má stanoviť alebo schváliť nezávislý úrad pre dohľad.
Toto rozhodnutie sa uplatňuje dovtedy, kým je to potrebné na základe preskúmania vykonaného týmto úradom.
Postupy, podmienky a kritériá uplatňované členským štátom na účel tohto odseku musia byť relevantné, objektívne, nediskriminačné a transparentné.
Článok 7
Transparentnosť
1.
Členské štáty zabezpečia, aby
príslušný
orgán
vždy, keď sa majú konať konzultácie podľa článku 6 ods. 2,
poskytol každému používateľovi letiska
alebo
zástupcom alebo združeniam používateľov letiska informácie o zložkách, ktoré sú základom na určovanie
štruktúry a
výšky všetkých poplatkov za bezpečnostnú ochranu vyberaných na
každom
letisku.
Tieto informácie obsahujú aspoň:
a)
zoznam jednotlivých služieb a infraštruktúry poskytovanej výmenou za vyberaný poplatok za bezpečnostnú ochranu;
b)
spôsob výpočtu poplatkov za bezpečnostnú ochranu;
c)
celkovú štruktúru nákladov, pokiaľ ide o zariadenia a služby, ktorých sa poplatky za bezpečnostnú ochranu týkajú;
d)
výnosy ▌ poplatkov za bezpečnostnú ochranu
a celkové náklady na služby, na ktoré sa vzťahujú
;
e)
celkový počet zamestnancov vykonávajúcich služby, za ktoré sa vyberajú poplatky za bezpečnostnú ochranu;
f)
každé financovanie zariadení a služieb, na ktoré sa poplatky za bezpečnostnú ochranu vzťahujú, zo strany orgánov verejnej moci;
g)
predpovede, pokiaľ ide o výšku poplatkov za bezpečnostnú ochranu
s prihliadnutím na navrhované investície, nárast premávky a vyššiu mieru bezpečnostných hrozieb;
h)
všetky plánované investície, ktoré môžu výrazne ovplyvniť výšku poplatkov za bezpečnostnú ochranu.
2.
Členské štáty zabezpečia, aby používatelia letiska predložili
príslušnému
orgánu pred každou konzultáciou uvedenou v článku 6 informácie, ktoré sa týkajú najmä:
a)
predpovedí, pokiaľ ide o premávku;
b)
predpovedí, pokiaľ ide o zloženie a predpokladané využitie ich lietadiel;
c)
ich rozvojových projektov na príslušnom letisku;
d)
ich požiadaviek voči príslušnému letisku;
e)
sumy poplatku za bezpečnostnú ochranu vyberaného používateľmi letísk od cestujúcich odchádzajúcich z letiska a informácií o zložkách, ktoré slúžia ako základ na stanovenie týchto poplatkov v súlade s odsekom 1 písm. a) až h).
3.
Členské štáty zabezpečia, aby boli verejne dostupné informácie o výške poplatkov za bezpečnostnú ochranu vyberaných príslušným orgánom a používateľmi letiska.
4.
Podľa vnútroštátnych právnych predpisov sa informácie poskytované na základe tohto článku považujú za dôverné alebo hospodársky citlivé a podľa toho sa s nimi i zaobchádza.
Čo sa týka riadiacich orgánov letiska kótovaných na burze, je nevyhnutné dodržiavať najmä burzové predpisy.
Článok 8
Prísnejšie opatrenia
1.
Dodatočné náklady na vykonávanie
prísnejších opatrení podľa článku 6 nariadenia (ES) č. 300/2008
nesú členské štáty
.
▌
2.
Pred prijatím opatrení podľa článku 4 nariadenia (ES) č. 300/2008 Komisia vykoná posúdenie vplyvu, pokiaľ ide o účinky na výšku poplatkov za bezpečnostnú ochranu.
Výsledky tohto posúdenia vplyvu Komisia konzultuje s poradnou skupinou zúčastnených strán vytvorenou podľa článku 17 nariadenia (ES) č. 300/2008.
Článok 9
Súvislosť poplatkov za bezpečnostnú ochranu s nákladmi
Poplatky za bezpečnostnú ochranu sa používajú výlučne na úhradu nákladov na bezpečnosť.
Tieto náklady sa určujú pomocou zásad účtovníctva a hodnotenia, ktoré sa všeobecne uplatňujú v každom členskom štáte.
Celkový príjem z poplatkov za bezpečnostnú ochranu nepresiahne celkové náklady daného letiska, siete letísk alebo skupiny letísk na bezpečnostnú ochranu letectva.
Členské štáty však zabezpečia, aby sa konkrétne zohľadnili:
–
náklady na financovanie zariadení a inštalácií určených na bezpečnostné operácie vrátane objektívnej amortizácie týchto zariadení a inštalácií;
–
vnútroštátnu a/alebo medzinárodnú mieru ohrozenia bezpečnosti;
–
výdavky na bezpečnostných zamestnancov a bezpečnostné operácie;
–
granty a dotácie pridelené orgánmi na bezpečnostné účely.
Nákladový základ na výpočet poplatkov za bezpečnostnú ochranu nezahŕňa žiadne náklady, ktoré by sa vynaložili na všeobecnejšie bezpečnostné funkcie, ktoré vykonávajú členské štáty, ako je všeobecné udržiavanie poriadku, zhromažďovanie spravodajských informácií a národná bezpečnosť.
Článok 10
Nezávislý úrad pre dohľad
1.
Členské štáty vymenujú alebo zriadia nezávislý orgán na plnenie funkcie ich národného nezávislého úradu pre dohľad s cieľom zabezpečiť správne uplatňovanie opatrení prijatých na dosiahnutie súladu s touto smernicou.
Tento orgán môže byť totožný so subjektom, ktorý členský štát poveril uplatňovaním smernice Európskeho parlamentu a Rady 2009/12/ES z 11. marca 2009 o letiskových poplatkoch Ú. v.
EÚ L 70, 14.3.2009, s.
11.
.
2.
Táto smernica nebráni nezávislému národnému úradu pre dohľad, aby pod svojim dohľadom a nesúc plnú zodpovednosť poveril v súlade s vnútroštátnym právom vykonávaním tejto smernice iné nezávislé úrady pre dohľad za predpokladu, že vykonávanie bude prebiehať podľa tých istých noriem.
3.
Členské štáty zaručia nezávislosť nezávislého úradu pre dohľad tak, že zabezpečia jeho právnu odlišnosť a funkčnú nezávislosť od všetkých
príslušných
orgánov
alebo
leteckých dopravcov.
Členské štáty, ktoré si zachovajú vo vlastníctve letiská, riadiace orgány letísk alebo leteckých dopravcov, alebo kontrolu nad nimi, zabezpečia účinné štrukturálne oddelenie regulačnej funkcie od činností spojených s vlastníctvom alebo kontrolou.
Členské štáty zabezpečia, aby nezávislý úrad pre dohľad vykonával svoje právomoci nestranne a transparentne.
4.
Členské štáty oznámia Komisii názov a adresu nezávislého úradu pre dohľad, jemu pridelené úlohy a zodpovednosti a informujú ju o opatreniach prijatých na dosiahnutie súladu s odsekom 3.
5.
Členské štáty zabezpečia, že v súvislosti so spormi týkajúcimi sa poplatkov za bezpečnostnú ochranu sa prijmú opatrenia s cieľom:
a)
stanoviť postup na riešenie sporov medzi
príslušným
orgánom ▌a používateľmi letiska;
b)
určiť podmienky, za ktorých možno spor predložiť nezávislému úradu pre dohľad, a najmä zabezpečiť, aby úrad mohol zamietnuť sťažnosti, ktoré nepovažuje za riadne odôvodnené alebo primerane zdokumentované; a
c)
stanoviť kritériá, na základe ktorých sa spory posudzujú s cieľom vyriešiť ich.
Tieto postupy, podmienky a kritériá musia byť nediskriminačné, transparentné a objektívne.
6.
Nezávislý úrad pre dohľad uverejní výročnú správu týkajúcu sa jeho činností.
7.
Keď členský štát v súlade so svojim vnútroštátnym právom uplatňuje regulačný alebo legislatívny postup na určenie a schválenie štruktúry alebo výšky poplatkov za bezpečnostnú ochranu na vnútroštátnej úrovni, vnútroštátne orgány zodpovedné za preskúmanie platnosti týchto poplatkov za bezpečnostnú ochranu vykonávajú úlohy nezávislého úradu pre dohľad ustanoveného v odsekoch 1 až 6.
Článok 11
Správa a preskúmanie
1.
Komisia predloží Európskemu parlamentu a Rade správu o uplatňovaní tejto smernice najneskôr ... * Štyri roky odo dňa nadobudnutia účinnosti tejto smernice.
a v prípade potreby aj akékoľvek primerané návrhy.
2.
Členské štáty a Komisia spolupracujú na uplatňovaní tejto smernice, najmä pokiaľ ide o zhromažďovanie informácií pre správu uvedenú v odseku 1.
3.
Komisia najneskôr ...
**
Dva roky odo dňa nadobudnutia účinnosti tejto smernice.
*
predloží správu o financovaní bezpečnostnej ochrany letectva, v ktorej preskúma vývoj poplatkov za bezpečnostnú ochranu letectva a spôsoby jej financovania.
Článok 12
Transpozícia
1.
Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou
pred …
*
Ú. v.: vložte prosím dátum: 2 roky odo dňa nadobudnutia účinnosti tejto smernice.
.
Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu.
Podrobnosti o odkaze upravia členské štáty.
2.
Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
3.
Od členského štátu sa nepožaduje, aby dodržiaval ustanovenia odsekov 1 a 2, pokiaľ sa poplatky za bezpečnostnú ochranu nevyberajú na žiadnom letisku v danom členskom štáte a bez toho, aby bol dotknutý článok 11 ods. 2.
Článok 13
Nadobudnutie účinnosti
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 14
Adresáti
Táto smernica je určená členským štátom.
V
Za Európsky parlament Za Radu
predseda predseda
