Odpoveď pána Potočnika v mene Komisie
(17. januára 2012)
Európa 2020 je stratégia EÚ pre udržateľný rast v nasledujúcom desaťročí a v jej rámci je to najmä hlavná iniciatíva pre Európu efektívne využívajúcu zdroje, ktorá pripravuje pôdu pre udržateľný rast a hospodárstvo efektívne využívajúce zdroje.
Komisia 20. septembra 2011 prijala Plán pre Európu efektívne využívajúcu zdroje KOM(2011) 571 v konečnom znení. .
Tento plán predstavuje víziu štrukturálnych a technologických zmien potrebných do roku 2050, ako aj míľniky, ktoré sa majú dosiahnuť do roku 2020.
Tieto míľniky ukazujú, čo bude treba zabezpečiť, aby Európa nastúpila cestu efektívneho využívania zdrojov a udržateľného rastu.
V pláne sa stanovuje rad opatrení, ktoré má prijať Komisia a členské štáty a ktoré sú prepojené s jednotlivými míľnikmi.
—
Komisia už v tejto súvislosti predložila niekoľko konkrétnych návrhov a bude v tom pokračovať.
K týmto návrhom patrí: —
Energia 2020: Stratégia pre konkurencieschopnú, udržateľnú a bezpečnú energetiku KOM(2010) 639 v konečnom znení. ,
—
Priority energetickej infraštruktúry na rok 2020 a ďalšie roky – Koncepcia integrovanej európskej energetickej siete KOM(2010) 677 v konečnom znení. ,
—
Plán prechodu na konkurencieschopné nízkouhlíkové hospodárstvo v roku 2050 KOM(2011) 112 v konečnom znení. ,
—
Európsky plán energetickej účinnosti na rok 2011 KOM(2011) 109 v konečnom znení. ,
—
Biela kniha: Plán jednotného európskeho dopravného priestoru – Vytvorenie konkurencieschopného dopravnému systému efektívne využívajúceho zdroje KOM(2011) 144 v konečnom znení. ,
—
Naše životné poistenie, náš prírodný kapitál: stratégia EÚ v oblasti biodiverzity do roku 2020 KOM(2011) 244 v konečnom znení. ,
—
návrh rozpočtu EÚ – viacročný finančný rámec na roky 2014 – 2020 a nasledujúce návrhy na reformu kľúčových oblastí, akou je napríklad spoločná poľnohospodárska politika, spoločná politika v oblasti rybného hospodárstva, politika súdržnosti a transeurópske dopravné siete http://ec.europa.eu/budget/reform/commission-proposals-for-the-multiannual-financial-framework-2014-2020/index_en.htm ,
—
Akčný plán ekologických inovácií KOM(2011) 899 v konečnom znení. ,
—
ďalšie návrhy sa budú vzťahovať na iné kľúčové oblasti týkajúce sa efektívneho využívania zdrojov, ako napríklad prechod na udržateľné biologické hospodárstvo a plán v oblasti využívania vodných zdrojov.
