KONEČNÉ ZNENIE
A6-0223/2006
23.
6.
2006
*
SPRÁVA
k návrhu rozhodnutia Rady o systéme vlastných zdrojov Európskych spoločenstiev
(KOM(2006)0099 – C6‑0132/2006 – 2006/0039(CNS))
Výbor pre rozpočet
Spravodajca:
Alain Lamassoure
PE 371.920v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
D ôvodová správa ...........................................................................................................10
PRÍLOHA.................................................................................................................................16
STANOVISKO VÝBORU PRE REGIONÁLNY ROZVOJ ....................................................18
POSTUP...................................................................................................................................23
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu rozhodnutia Rady o systéme vlastných zdrojov Európskych spoločenstiev
( KOM(2006)0099 – C6‑0132/2006 – 2006/0039(CNS) )
(Konzultačný postup)
Európsky parlament ,
– so zreteľom na návrh Komisie Rade ( KOM(2006)0099 )
Ú. v.
C ..., ..., s. .... ,
– so zreteľom na článok 269 Zmluvy o ES a na článok 173 Zmluvy o Euratome, v súlade s ktorými Rada konzultovala s Parlamentom ( C6‑0132/2006 ),
– so zreteľom na Medziinštitucionálnu dohodu zo 17. mája 2006 o rozpočtovej disciplíne a riadnom finančnom hospodárení
Ú. v.
C 139, 14.6.2006, s.1 medzi Európskym parlamentom, Radou a Komisiou, predovšetkým na jej bod 8, ako aj na Vyhlásenie č. 3 o revízii finančného rámca, pripojené ku dohode,
– so zreteľom na článok 51 rokovacieho poriadku,
– so zreteľom na správu Výboru pre rozpočet a stanovisko Výboru pre regionálny rozvoj ( A6‑0223/2006 ),
1. schvaľuje návrh Komisie v znení zmien a doplnení;
2. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o založení Európskeho spoločenstva;
3. vyzýva Radu, aby informovala Parlament, ak má v úmysle odkloniť sa od ním schváleného textu;
4. žiada Radu, aby opätovne konzultovala s Parlamentom, ak má v úmysle podstatným spôsobom zmeniť návrh Komisie;
5. poveruje svojho predsedu, aby toto stanovisko odovzdal Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 1
(1) Európska rada na svojom zasadnutí v Bruseli 15. a 16. decembra 2005 dospela medzi iným k záveru, že úpravy vlastných zdrojov by sa mali riadiť všeobecným cieľom rovnosti.
Tieto úpravy by preto mali v súlade s príslušnými závermi zo zasadnutia Európskej rady vo Fontainebleau v roku 1984 zabezpečiť, aby žiadny členský štát neniesol také rozpočtové zaťaženie, ktoré je vzhľadom na jeho relatívnu prosperitu nadmerné.
Je preto vhodné zaviesť ustanovenia týkajúce sa konkrétnych členských štátov.
(1) Európska rada na svojom zasadnutí v Bruseli 15. a 16. decembra 2005 dospela medzi iným k záveru, že úpravy vlastných zdrojov by sa mali riadiť všeobecným cieľom rovnosti.
Tieto úpravy by preto mali v súlade s príslušnými závermi zo zasadnutia Európskej rady vo Fontainebleau v roku 1984 zabezpečiť, aby žiadny členský štát neniesol také rozpočtové zaťaženie, ktoré je vzhľadom na jeho relatívnu prosperitu nadmerné.
Je preto nevyhnutné, aby sa dovtedy, kým nebude v rámci prehodnocovania v rokoch 2008 – 2009 schválený nový, spravodlivejší a transparentnejší systém vlastných zdrojov a počas rokovaní o ňom, zaviedli ustanovenia týkajúce sa konkrétnych členských štátov.
Odôvodnenie
V rámci existujúceho zastaraného systému by bolo treba prijať osobitné ustanovenia pre jednotlivé členské štáty, aby sa predišlo nadmernému rozpočtovému zaťaženiu.
Tieto ustanovenia však nikdy nebudú „vhodné“ a v rámci nového transparentného systému, ktorý bude sám osebe spravodlivý, by sa mali zrušiť.
Pozmeňujúci a doplňujúci návrh
2
Odôvodnenie 2
(2) Systém vlastných zdrojov Spoločenstiev musí zabezpečiť primerané zdroje pre riadny rozvoj politík Spoločenstiev pri dodržaní prísnej rozpočtovej disciplíny.
(2) Systém vlastných zdrojov Spoločenstiev musí zabezpečiť primerané zdroje, musí ho charakterizovať transparentnosť a jednoduchosť pre riadny rozvoj politík Spoločenstiev pri dodržaní prísnej rozpočtovej disciplíny.
Odôvodnenie
Zrozumiteľné financovanie Európskeho spoločenstva je v záujme informačnej politiky Európskej únie a v záujme občanov.
Pozmeňujúci a doplňujúci návrh
3
Odôvodnenie 7
(7) V záujme transparentnosti a jednoduchosti Európska rada na svojom zasadnutí 15. a 16. decembra 2005 dospela k záveru, že jednotná sadzba uplatňovaná na DPH by mala byť stanovená na 0,30 %.
(7) Európska rada na svojom zasadnutí 15. a 16. decembra 2005 dospela k záveru, že jednotná sadzba uplatňovaná na DPH by mala byť stanovená na 0,30 %.
Odôvodnenie
Výnimky týkajúce sa sadzby DPH, ktoré prijala Európska rada v decembri 2005, sú v rozpore so zásadami jednoduchosti a jasnosti.
Pozmeňujúci a doplňujúci návrh
4
Odôvodnenie 8 a (nové)
.
(8a) Systém vlastných zdrojov Spoločenstva by sa mal zohľadňovať vždy pri zmenách pravidiel týkajúcich sa otázok zdaňovania Spoločenstva (DPH, podniková daň, clá, poplatky, spotrebné dane ).
Odôvodnenie
Hodnotenie otázok zdaňovania je v blízkom vzťahu s otázkami vlastných zdrojov Spoločenstva.
Obe otázky treba preto zohľadňovať naraz.
Pozmeňujúci a doplňujúci návrh
5
Odôvodnenie 11
(11) Európska rada na svojom zasadnutí 15. a 16. decembra vyzvala Komisiu, aby uskutočnila úplné a široké prehodnotenie, ktoré by zahŕňalo všetky aspekty výdavkov a zdrojov EÚ a podala o ňom správu v rokoch 2008/2009.
V tomto rámci by Komisia mala vykonať všeobecné prehodnotenie fungovania systému vlastných zdrojov, ktorého súčasťou budú, ak to bude potrebné, vhodné návrhy.
(11) Európska rada na svojom zasadnutí 15. a 16. decembra vyzvala Komisiu, aby uskutočnila úplné a široké prehodnotenie, ktoré by zahŕňalo všetky aspekty výdavkov a zdrojov EÚ a podala o ňom správu v rokoch 2008/2009.
V tomto rámci by Komisia mala vykonať všeobecné prehodnotenie fungovania systému vlastných zdrojov, ktorého súčasťou budú vhodné návrhy , spĺňajúce podmienky stanovené vo Vyhlásení č. 3 k preskúmaniu finančného rámca, ktoré sa nachádza v prílohe Medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení¹ medzi Európskym parlamentom, Radou a Komisiou .
Európsky parlament vo svojom rozhodnutí zo 17. mája 2006 o tejto medziinštitucionálnej dohode uviedol, že cieľom tohto preskúmania by malo byť dosiahnutie dohody o novom všeobecnom finančnom rámci, ktorý by bol spravodlivý, optimistický, progresívny a transparentný a ktorý by mal zabezpečiť, aby Únia dokázala zjednotiť svoje ambície skôr s vlastnými zdrojmi ako príspevkami členských štátov, a poukázal na skutočnosť, že je nevyhnutné, aby sa urýchlene vykonala reforma predovšetkým systému vlastných zdrojov, ako aj výdavkovej strany rozpočtu, s cieľom vyhnúť sa rovnakým nepríjemným skúsenostiam, pokiaľ ide o vyjednávanie na vnútroštátnej úrovni o podmienkach ďalšieho finančného rámca.
___________________
1 Ú. v.
EÚ C 139, 14.6.2006, s.
1.
2 Ú. v.
EÚ C ...
Odôvodnenie
Je nevyhnutné, aby sa uzneseniam Parlamentu o novej medziinštitucionálnej dohode venovala pozornosť, najmä ich odsekom 6 a 8, ktoré stanovujú cieľ preskúmania, ako aj dôvod potreby urýchleného preskúmania.
Malo by byť tiež jasné, že Parlament od Komisie očakáva, že predloží konkrétne návrhy zmien rozhodnutia o vlastných zdrojoch, nie len bielu knihu s možnými teoretickými možnosťami pre budúci systém.
Z tohto dôvodu sa slová „ak to bude potrebné“ vypúšťajú.
Európsky parlament sa okrem toho zúčastňuje na všetkých štádiách tohto prehodnotenia plne zohľadňujúc jemu udelenú právomoc.
Pozmeňujúci a doplňujúci návrh
6
Článok 9
V rámci úplného a širokého prehodnotenia, ktoré pokrýva všetky aspekty výdavkov a zdrojov EÚ, o ktorom podá správu v rokoch 2008 - 2009, Komisia vykoná všeobecné prehodnotenie systému vlastných zdrojov, ktorého súčasťou budú, ak to bude potrebné, vhodné návrhy.
V rámci úplného a širokého prehodnotenia, ktoré pokrýva všetky aspekty výdavkov a zdrojov EÚ, o ktorom podá správu v rokoch 2008 - 2009, Komisia vykoná všeobecné prehodnotenie systému vlastných zdrojov, ktorého súčasťou budú vhodné návrhy.
Zohľadní pritom výsledky spoločnej práce vnútroštátnych parlamentov a Európskeho parlamentu.
Komisia pri vykonávaní tejto kontroly a vypracovávaní svojich návrhov zohľadní prácu a odporúčania Európskeho parlamentu v súlade s požiadavkami Vyhlásenia č. 3 pripojeného k medziinštitucionálnej dohode zo 17. mája 2006.
Odôvodnenie
Európsky parlament a vnútroštátne parlamenty nadviazali dialóg o budúcnosti vlastných zdrojov EÚ.
Výsledky týchto spoločných snáh by sa mali náležite zohľadniť pri prehodnocovaní.
D ôvodová správa
Vlastné zdroje EÚ – Minulosť a súčasnosť
Obsah predloženého návrhu Komisie
Predložený návrh Komisie má za cieľ realizovať závery zo zasadnutia Európskej rady, ktoré sa konalo 15. – 16. decembra 2005, týkajúce sa vlastných zdrojov.
Počas zasadnutia Európskej rady sa nedosiahla len politická dohoda o novom finančnom rámci na roky 2007 – 2013, ale aj o niektorých zmenách systému vlastných zdrojov vrátane radu osobitných úprav pre jednotlivé členské štáty (týkajúce sa príjmov a výdavkov), ktoré sa stali súčasťou celkového balíka.
Úpravy týkajúce sa vlastných zdrojov by sa mali podľa Európskej rady riadiť zásadou rovnosti.
Žiadny členský štát by nemal dosahovať také rozpočtové zaťaženie, ktoré je vzhľadom na jeho relatívnu prosperitu nadmerné.
Hlavy štátov a vlád preto považovali za „vhodné“ zaviesť ustanovenia týkajúce sa konkrétnych členských štátov.
V dôsledku toho Komisia stanovuje v predloženom návrhu sadzbu uplatňovanú na DPH na 0,30 % z obmedzených základov DPH členských štátov.
Počas obdobia rokov 2007 – 2013 sa znížené sadzby, uplatňované na DPH stanovené medzi 0,225 % a 0,10 %, budú vzťahovať na niektoré členské štáty na zníženie ich rozpočtového zaťaženia.
Komisia zároveň navrhuje uplatňovanie jednotnej sadzby na HND.
Počas obdobia rokov 2007 – 2013 však dôjde v prípade dvoch krajín k hrubému ročnému zníženiu ich príspevkov HND o dohromady 755 miliónov EUR.
Tieto hrubé zníženia budú financované všetkými členskými štátmi vrátane oboch zvýhodnených krajín.
Táto výnimka sa kodifikuje v predloženom návrhu.
Návrh sa v podstate nedotýka ani korekcie Spojeného kráľovstva, tzv. britskej zľavy, okrem výdavkov v nových členských štátoch, ktoré budú vylúčené z celkových pridelených výdavkov na účel výpočtu korekcie Spojeného kráľovstva.
Výdavky na trh v rámci SPP v nových členských štátoch sú vylúčené z tejto výnimky, t. j. sú súčasťou celkových pridelených výdavkov na účel výpočtu britského rabatu.
Hodnotenie spravodajcu
Ako vyplýva z uvedeného, ustanovenia predloženého návrhu Komisie neprispievajú k transparentnosti financovania rozpočtu Európskej únie, skôr ju znižujú, takže nie je jednoduché posudzovať dodržiavanie zásady rovnosti.
Požiadavky týkajúce sa vlastných zdrojov z , ktoré prijal Európsky parlament vo svojom stanovisku v roku 1999, dozaista nie sú splnené.
Vtedy žiadal Parlament vo svojom uznesení o vytvorenie systému vlastných zdrojov, ktorý by bol
· jednoduchý a ľahko pochopiteľný pre verejnosť,
· založený na kritériách, ktoré najlepšie vyjadria možnosti platby príspevkov, zatiaľ čo by zároveň zabraňoval využívaniu kompenzačných mechanizmov na strane príjmov,
· nezávislý od prevodov z členských štátov a
· bez tých charakteristických vlastností existujúcich systémov, ktoré spôsobujú zmätok z dôvodu výnimiek platných pre príspevky jednotlivých členských štátov.
Nové rozhodnutie týkajúce sa vlastných zdrojov, ktoré navrhuje Komisia, nijako nespĺňa uvedené podmienky.
Je naopak ďalším krokom v rade rozhodnutí týkajúcich sa vlastných zdrojov, prostredníctvom ktorých sa Európske spoločenstvo v rámci každej reformy čoraz viac vzďaľuje systému, ktorý by bol spravodlivý, transparentný a jednoduchý, a približuje sa systému, ktorý je v svojej podstate veľmi nespravodlivý, zbytočne zložitý, celkovo netransparentný a hlboko protieurópsky.
Exkurz: História vlastných zdrojov
Od roku 1958 do roku 1970 sa rozpočet Spoločenstva financoval výhradne prostredníctvom príspevkov členských štátov.
V roku 1970 predstavila Európska rada v Luxemburgu po prvý raz systém vlastných zdrojov týkajúci sa všeobecného rozpočtu Spoločenstva, ktorý nadobudol účinnosť v roku 1971.
Jedným z jeho cieľov bolo zvýšiť finančnú nezávislosť Spoločenstva od prevodov členských štátov.
Prvými vlastnými zdrojmi boli clá a poľnohospodárske poplatky, ktoré sa stali známymi ako tradičné vlastné zdroje (TVZ).
V roku 1979 sa zdroj založený na DPH stal vlastným zdrojom po stanovení vymeriavacieho základu DPH v členských štátoch.
Vysoké výdavky na spoločnú poľnohospodársku politiku (SPP) a dve rozšírenia viedli Európsku radu, ktorá zasadala v roku 1984 vo Fontainebleau, k zvýšeniu maximálnej sadzby uplatňovanej na DPH na 1,4 % a vytvoreniu mechanizmu korekcie pre rozpočtové schodky, ktorý sa odvtedy využil len pre Spojené kráľovstvo
Zasadnutie Európskej rady vo Fontainebleau, závery predsedníctva: “Politika v oblasti výdavkov je v konečnom dôsledku základným prostriedkom riešenia otázky rozpočtových schodkov.
Rozhodlo sa však, že každý členský štát dosahujúci také rozpočtové zaťaženie, ktoré je vzhľadom na jeho relatívnu prosperitu nadmerné, môže v príslušnom období využívať korekciu .“ .
Keďže výdavky na SPP zostali na rovnakej úrovni a príjmy z TVZ sa naďalej znižovali, rozhodnutia z Fontainebleau sa ukázali byť nepostačujúce.
V dôsledku toho zaviedla Európska rada na svojom zasadnutí v Bruseli, ktoré sa konalo v júni 1988, nový vlastný zdroj založený na HNP členských štátov.
Ďalej stanovila aj strop pre celkovú výšku vlastných zdrojov, ktoré sa mohli využiť na financovanie výdavkov Spoločenstva.
Prostredníctvom Dohody z Edinburghu z roku 1992 sa tento strop zvýšil na 1,27 % európskeho HNP, zatiaľ čo sa zároveň vykonali opatrenia na ďalšie zníženie významu zdroja založeného na DPH.
Táto dohoda nadobudla platnosť na začiatku roka 1995.
Európska rada, ktorá zasadala v roku 1999 v Berlíne, vyzvala Komisiu, aby vypracovala návrh nového rozhodnutia týkajúceho sa vlastných zdrojov, prostredníctvom ktorého by Únia získala primerané zdroje na obdobie rokov 2000 – 2006, zatiaľ čo by sa zároveň zaručilo dodržiavanie prísnej rozpočtovej disciplíny.
Nový systém mal byť spravodlivý, transparentný, nenákladný, jednoduchý a založený na kritériách, ktoré najlepšie vyjadria možnosti členských štátov prispieť k financovaniu Únie.
Toto posledné rozhodnutie týkajúce sa vlastných zdrojov z 29. septembra 2000 nadobudlo účinnosť 1. marca 2002 a je stále platné: Kodifikoval sa ním britský rabat, ako aj úprava podielu Rakúska, Nemecka, Holandska a Švédska na financovaní rabatu a namiesto toho, aby sa naplánovalo postupné zrušenie britského rabatu, podobný mechanizmus sa začal využívať aj pre iné členské štáty.
Zvýšením podielu tradičných vlastných zdrojov, ktoré si ponechajú členské štáty na kompenzáciu ich nákladov na výber, z 10 % na 25 % došlo k ďalšiemu zníženiu príjmov únie z TVZ.
Závery spravodajcu
Predložený návrh Komisie nového rozhodnutia týkajúceho sa vlastných zdrojov len prispieva k zachovaniu súčasného stavu: rozvíja systém, v ktorom približne 86 % príjmov Únie nepochádza zo skutočných vlastných zdrojov Únie (=TVZ), ale získavajú sa zo zdrojov založených na DPH a HND.
Tieto platby sa považujú za príspevky jednotlivých členských štátov z ich vlastného vrecka.
Koncepcia členských príspevkov bola priamym podnetom diskusie o čistých prispievateľoch a jej výsledkom je spôsob myslenia založený na vrátení peňazí, ktoré v súčasnosti prevláda v členských štátoch.
Existujúci systém je príliš vzdialený od pôvodnej myšlienky Rímskej zmluvy, že výdavky Spoločenstva by mali byť financované z jeho príjmov.
Systém vlastných zdrojov, ktorý bol vytvorený pred 30 rokmi v (sociálno-) ekonomickej situácii 70-tych rokov pre Úniu zloženú zo šiestich členov, je jednoducho zastaraný a treba ho nahradiť novým moderným systémom slúžiacim dnešným potrebám Únie a jej občanov.
Všetky výnimky, ako aj výnimky z výnimiek, ktoré sa pridávali v priebehu rokov na zasadnutiach Európskej rady boli prosto „núdzové úpravy“ s cieľom udržať aspoň fungovanie systému.
Postupom času sa tento systém čoraz viac komplikoval, a čo je dôležitejšie, stalo sa z neho niečo úplne nepochopiteľné pre európskych občanov.
Napokon sa dá len ťažko posúdiť, či príspevky členských štátov po uplatnení všetkých osobitných úprav vždy presne zodpovedajú ich možnostiam platby príspevkov (pozri prílohu).
To je dôvodom, prečo sa spravodajca ani nepokúsil zmeniť a doplniť ustanovenia predloženého návrhu Komisie.
Je hlboko presvedčený, že je potrebná celková reforma v oblasti príjmov EÚ, ktorá zabráni členským štátom vynakladať finančné prostriedky Spoločenstva len na tie oblasti, z ktorých majú najväčší prospech namiesto toho, aby sústredili využiteľné peniaze na tie opatrenia, ktoré majú význam pre celú Európu a ktoré sú najdôležitejšie pre jej budúcnosť.
Úplné a široké prehodnotenie všetkých oblastí výdavkov a príjmov EÚ vrátane britského rabatu, ku ktorého uskutočneniu vyzvala Komisiu Európska rada na svojom zasadnutí v decembri minulého roka v Bruseli, s cieľom podať o ňom správu v rokoch 2008/2009, by mohlo byť v dohľadnej budúcnosti poslednou príležitosťou na vytvorenie nového, naozaj európskeho, systému, ktorý by mohol začať fungovať na začiatku platnosti budúceho finančného rámca v roku 2014.
Pozmeňujúce a doplňujúce návrhy spravodajcu
Z uvedených dôvodov spravodajca obmedzil svoje pozmeňujúce a doplňujúce návrhy na doplnenia textu zdôrazňujúce význam budúceho prehodnocovania: Pozmeňujúci a doplňujúci návrh 2 obsahuje jednoducho podmienky prehodnocovania a účasť Parlamentu v súlade s novou Medziinštitucionálnou dohodou zo 17. mája 2006 o rozpočtovej disciplíne a riadnom finančnom hospodárení.
Pozmeňujúci a doplňujúci návrh 1 tiež vyjadruje názor spravodajcu, že v rámci nášho súčasného systému by mohlo byť nevyhnutné prijať osobitné ustanovenia pre určité členské štáty.
Nie sú však vôbec žiaduce a mali by sa považovať za nevyhnutné zlo, kým nedôjde v rámci prehodnocovania k vytvoreniu nového, naozaj spravodlivého, systému.
Pozmeňujúci a doplňujúci návrh 3 upozorňuje na to, že závery dialógu o vlastných zdrojoch, ktorý už dlhšiu dobu vedú parlamenty jednotlivých členských štátov s Európskym parlamentom by sa mali pri prehodnocovaní náležite zohľadniť.
Konzultácie s parlamentmi jednotlivých členských štátov, ktoré sa začali minulý rok, sa už konajú na rôznych úrovniach a začínajú sa samostatne vyvíjať.
Dúfajme, že ich výsledkom bude vypracovanie spoločných usmernení pred formálnym začiatkom prehodnocovania.
Vlastné zdroje EÚ – Možné perspektívy
Vzhľadom na možné prehodnocovanie systému vlastných zdrojov Európskej únie a ešte predtým, než Európska rada oficiálne vyzvala Európsku komisiu k uskutočneniu prehodnotenia v rokoch 2008/2009, bola budúcnosť vlastných zdrojov na programe výročnej schôdze Výboru pre rozpočet EP za účasti predsedov výborov pre rozpočet parlamentov jednotlivých členských štátov, ktorá sa konala v júni 2005.
Táto schôdza bola venovaná rokovaniu o návrhoch reformy, ktoré predložil komisár Schreyer v predchádzajúcom roku.
Schreyerove návrhy
Komisia predložila v júli 2004 v súlade s článkom 9 platného rozhodnutia týkajúceho sa vlastných zdrojov
Rozhodnutie Rady 2000/597 obsahuje ustanovenie, ktoré zaviazalo Komisiu, uskutočniť hodnotenie systému do 1. januára 2006, najmä vzhľadom na účinky rozšírenia na financovanie rozpočtu Európskej únie, ako aj na možnosti modifikácie štruktúry vlastných zdrojov tým, že sa vytvoria nové, autonómne zdroje a korekcie rozpočtových schodkov. správu o fungovaní systému vlastných zdrojov
( COM(2004)0505 ). , ako aj návrh nového rozhodnutia o systéme vlastných zdrojov a na uplatňovanie nariadenia o korekcii rozpočtových schodkov
Oba návrhy obsahuje KOM(2004) 501 v konečnom znení/2 .
Komisia vo svojej správe navrhla, aby Rada pouvažovala nad zavedením nového systému financovania EÚ v roku 2014, ktorý by vychádzal z príjmov z energetiky, DPH alebo dane z príjmu právnických osôb ako hlavného finančného zdroja.
Tento zdroj založený na daniach by nahradil existujúce zdroje a bol by preto vzhľadom na úroveň financovania EÚ neutrálnym.
Boli navrhnuté tri hlavné možnosti získania vlastných zdrojov založených na daniach, a to podiel:
· sadzby dane za spotrebu energie, obmedzený na motorové palivo využívané pri cestnej doprave
Zvážili sa aj letecké palivo a s ním súvisiace emisie ako možný budúci zdroj s cieľom ukončiť daňovú výnimku platiacu pre letecké palivo.
· vnútroštátnej sadzby DPH, ktorý by umožnil občanom lepšie pochopiť financovanie EÚ
Nedošlo by tým k dodatočnému daňovému zaťaženiu, keďže by sa sadzba EÚ kompenzovala znížením vnútroštátnej sadzby DPH.
EÚ DPH a vnútroštátna DPH by sa mali uvádzať na faktúrach a potvrdenkách oddelene.
· dane z príjmu právnických osôb
Uplatnenie tejto alternatívy by si vyžadovalo najdlhší čas, tak z politického, ako aj administratívneho hľadiska, keďže predtým, než sa stanoví minimálna sadzba, by bolo treba uzavrieť politickú dohodu o princípe dosiahnutia harmonizácie základu dane. .
Systém, plne založený na daniach, nebol považovaný za realistický v rámci tohto štádia integrácie EÚ a preto ho Komisia nenavrhla.
Daňový zdroj by sa zaviedol postupne ako náhrada súčasného zdroja založeného na DPH, paralelne k obmedzenejšiemu zdroju založenému na HND.
Pokiaľ ide o otázku britského rabatu, Komisia navrhla, upraviť existujúci mechanizmus korekcie tak, aby sa vzťahoval na všetkých hlavných prispievateľov, zatiaľ čo by tým, pre ktorých takáto korekcia neplatí, poskytoval záruku, že ich náklady sa nezvýšia, prostredníctvom obmedzenia objemu korekcií na maximálnu výšku.
Tento všeobecný mechanizmus korekcie by sa mal spustiť, ak čisté príspevky prekročia 0,35 % HND jednotlivých štátov.
Príspevky, ktoré by boli vyššie, sa vrátia vo výške 66 %.
Celková výška vrátenej sumy by bola obmedzená na maximálne 7,5 miliardy EUR ročne, ktorá by bola financovaná všetkými členskými štátmi na základe relatívneho podielu HND.
Zavedenie tohto mechanizmu by sprevádzali prechodné opatrenia pre Spojené kráľovstvo s cieľom zmierniť počas 4 rokov finančný vplyv tejto zmeny.
Konzultácie s parlamentmi jednotlivých členských štátov
Spravodajca pri štúdii návrhov, ktoré predložila Komisia v roku 2004, prišiel k záveru, že každú činnosť, ktorú bude Európsky parlament venovať téme vlastných zdrojov s cieľom nájsť spravodlivé, jednoduché a transparentné riešenie, bude treba vykonávať v úzkej spolupráci s parlamentmi členských štátov, pretože oni musia nakoniec súhlasiť s akýmkoľvek predloženým návrhom.
To bolo dôvodom, prečo bola téma vlastných zdrojov na programe rokovania schôdze Výboru pre rozpočet EP za účasti zástupcov výborov pre rozpočet jednotlivých vnútroštátnych parlamentov, ktorá sa konala v minulom roku.
Pozitívne reakcie zástupcov parlamentov jednotlivých členských štátov na zaradenie otázky vlastných zdrojov do programu schôdze a zaujímavé a otvorené diskusie, ktoré sa viedli, motivovali spravodajcu k tomu, aby pokračoval v tomto duchu.
Spravodajca zaslal v novembri 2005 dotazník všetkým výborom pre rozpočet parlamentov jednotlivých členských štátov.
Cieľom tohto dotazníka bolo zistiť, či by bolo možné určiť niektoré ústredné základné zásady týkajúce sa reformy systému vlastných zdrojov, ktoré by podporil Európsky parlament a reprezentatívna väčšina parlamentov členských štátov (starých a nových, čistých platcov a čistých prispievateľov, severných a južných atď.).
Reakcie na tento dotazník boli rôzne: Niektoré parlamenty sa z nejakého dôvodu rozhodli vôbec neodpovedať, niektoré odpovedali písomne a niektoré vyzvali spravodajcu na osobnú výmenu názorov.
Doteraz mal spravodajca príležitosť hovoriť s výbormi pre rozpočet alebo ich zástupcami z Luxemburska, Portugalska, Fínska, Francúzska, Nemecka a Španielska.
Počas analýzy písomných odpovedí na dotazník, ako aj výsledkov bilaterálnych stretnutí, sa pomaly začali črtať niektoré všeobecné body možnej dohody ako konsenzus o tom, že ešte nenastal čas pre vlastnú európsku daň, alebo ako presvedčenie, že žiadna zmena vo financovaní Európskej únie nesmie viesť k zvýšeniu daňového zaťaženia európskych občanov.
Toto je však len začiatok intenzívnych rokovaní s parlamentmi jednotlivých členských štátov, ktoré sa v poslednom období uskutočňujú aj na multilaterálnej úrovni, keďže sa o budúcnosti vlastných zdrojov Únie rokovalo aj v jednej z pracovných skupín medziparlamentnej schôdze, ktorú 8. – 9. mája 2006 spoločne zorganizoval Európsky parlament a rakúsky parlament v Bruseli.
Budúca výročná schôdza Výboru pre rozpočet EP s predsedami výborov pre rozpočet parlamentov jednotlivých členských štátov, ktorá sa má konať 21. júna 2006, bude príležitosťou uskutočniť ďalšie kolo rozhovorov a prísť k možným záverom.
Ak budú pokračovať parlamentné kontakty v duchu vzájomnej dôvery a otvorenosti ako začali, je spravodajca presvedčený o tom, že je možné dosiahnuť určitú spoločnú dohodu medzi Európskym parlamentom a parlamentmi členských štátov o základných zásadách budúcej podoby systému vlastných zdrojov.
Iniciatívna správa o budúcnosti vlastných zdrojov EÚ
Spravodajca zamýšľa uviesť výsledky práce, ktorú vykonali parlamenty jednotlivých členských štátov spolu s Európskym parlamentom, v iniciatívnej správe o budúcnosti vlastných zdrojov EÚ, o ktorej sa bude viesť rozprava a hlasovať v pléne na konci tohto roka.
Táto správa by potom mohla obsahovať niektoré spoločné usmernenia týkajúce sa hodnotiacej činnosti Komisie, ktoré by boli jasným signálom pre hlavy štátov a vlád o tom, ako by mohli vyzerať budúce koncepcie ich parlamentov.
PRÍLOHA
Členský štát
HDP 2006
Hrubý domáci produkt v trhových cenách v miliónoch EUR (aktuálne ceny), odhad na rok 2006; zdroj: EUROSTAT
„Príspevok členského štátu“ do rozpočtu EÚ
Platby vlastných zdrojov založených na DPH + HND (okrem TVZ) v miliónoch EUR, rozpočet na rok 2006 vrátane OR 1 + 2; zdroj: Komisia
na krajinu
v miliónoch EUR
Umiestnenie
na 1 obyvateľa
EUR
Umiestnenie
na krajinu
v miliónoch EUR
Umiestnenie
na 1 obyvateľa
EUR
Umiestnenie
Belgicko
308.536,4
7
29.536,6
9
2.890,8
7
276,7
5
Česká republika
103.562,4
16
10.132,7
19
944,2
16
92,4
19
Dánsko
210.125,2
11
38.830,1
3
1.921,0
11
355,0
3
Nemecko
2.289.592,5
1
27.752,4
11
19.488,7
1
236,2
10
Estónsko
10.661,5
24
7.915,0
21
93,5
24
69,4
21
Grécko
197.094,5
12
17.795,2
15
1.797,4
12
162,3
15
Španielsko
950.653,7
5
22.089,0
13
8.544,5
5
198,5
12
Francúzsko
1.777.485,0
3
29.350,2
10
16.580,2
2
274,0
6
Írsko
169.686,5
13
41.294,3
2
1.344,5
15
327,2
2
Taliansko
1.452.806,8
4
24.850,3
12
13.442,4
3
230,0
11
Cyprus
14.084,2
22
18.799,0
14
128,9
22
172,1
14
Lotyšsko
12.776,2
23
5.539,5
25
121,0
23
52,5
25
Litva
21.176,2
21
6.182,3
24
199,4
21
58,2
24
Luxembursko
29.277,4
19
64.346,0
1
243,4
20
535,0
1
Maďarsko
92.201,6
17
9.131,1
20
845,1
17
84,0
20
Malta
4.621,0
25
11.475,0
18
43,5
25
108,0
18
Holandsko
488.855,5
6
29.981,0
8
4.240,2
6
260,0
7
Rakúsko
253.077,5
9
30.839,0
7
2.124,6
10
259,0
8
Poľsko
239.301,5
10
6.269,0
23
2.276,0
9
60,0
23
Portugalsko
145.372,4
15
13.806,5
17
1.356,2
14
129,0
17
Slovinsko
29.123,2
20
14.579,1
16
278,0
19
139,2
16
Slovensko
39.157,4
18
7.272,0
22
364,1
18
67,6
22
Fínsko
162.103,9
14
30.956,0
6
1.352,2
13
258,2
9
Švédsko
303.467,3
8
33.676,0
4
2.613,5
8
290,0
4
Spojené kráľovstvo
1.864.144,2
2
31.051,2
5
10.763,8
4
179,3
13
EÚ-25
11.125.727,6
94.143,1
21.6.2006
STANOVISKO VÝBORU PRE REGIONÁLNY ROZVOJ
pre Výbor pre rozpočet
k návrhu rozhodnutia Rady o systéme vlastných zdrojov Európskych spoločenstiev
( KOM(2006)0099 – C6‑0132/2006 – 2006/0039(CNS) )
Spravodajca výboru požiadaného o stanovisko:
Gerardo Galeote Quecedo
STRUČNÉ ODÔVODNENIE
Európska rada na svojom rokovaní 15. a 16. decembra 2005 požiadala Európsku komisiu, aby predložila návrh nového rozhodnutia o vlastných zdrojoch Európskej únie, ako aj upravenú verziu pracovného dokumentu o britskej zľave, s cieľom realizovať jej závery, pokiaľ ide o financovanie Únie, a zabezpečiť, aby opatrenia týkajúce sa vlastných zdrojov boli v súlade so zásadou rovnosti a progresívnosti.
Tieto úpravy preto musia v súlade so závermi zo zasadnutia Európskej rady vo Fontainebleau z roku 1984 zabezpečiť, aby žiadny členský štát neniesol rozpočtové zaťaženie, ktoré by bolo vo vzťahu k jeho relatívnej prosperite nadmerné.
V hlavnej časti uvedeného návrhu Komisie sa podrobne opisujú technické opatrenia potrebné na prispôsobenie súčasných právnych predpisov týkajúcich sa vlastných zdrojov s cieľom uplatniť osobitné opatrenia v prospech Nemecka, Rakúska, Holandska a Švédska, ako aj spôsob výpočtu korekčného mechanizmu pre Spojené kráľovstvo pri zohľadnení znížení, o ktorých sa rozhodlo s cieľom zabezpečiť, aby sa Spojené kráľovstvo plne podieľalo na nákladoch prebiehajúceho rozšírenia.
Vlastné zdroje Únie sa považujú za „zdroj financovania, ktorý je odlišný a nezávislý od členských štátov“.
Základom vlastných zdrojov Únie sú teda tradične clá.
Poľnohospodárske poplatky, odvody z produkcie cukru a DPH od roku 1988 doplnil zdroj založený na HND (hrubom národnom dôchodku).
Súčasný návrh túto situáciu nemení.
Globalizácia a nasledujúce zníženie colných poplatkov však malo za následok, že zdroj založený na HND je v súčasnosti hlavným zdrojom financovania veľkej väčšiny rozpočtu, určovania hornej hranice základne DPH, a čo je najdôležitejšie, stanovovania celkových príjmov, ktoré môže Spoločenstvo prijať.
Mechanizmus vlastných zdrojov následkom tohto vývoja v podstate stratil význam a stal sa zastaraným.
Ak sa nezmení, prehĺbi sa nedostatočnosť zdrojov, ktoré Únia potrebuje, aby mohla počas nasledujúcich rokov plniť svoje úlohy a dosiahnuť svoje ciele.
Treba navrhnúť nový systém vlastného financovania, ktorý by bol zrozumiteľný, transparentný a schopný zabezpečiť dostatočný príjem pre Úniu na mnoho rokov.
Európska rada vzhľadom na to v decembri vyzvala Komisiu, aby vykonala rozsiahlu kontrolu zahŕňajúcu všetky stránky výdavkov a zdrojov EÚ; je nesmierne dôležité, aby vyhlásenie, ktoré je prílohou nedávno uzavretej medziinštitucionálnej dohody, osobitne stanovilo, že Parlament bude úzko spolupracovať pri prípravách tejto kontroly.
V tejto súvislosti je zrejmé, že možno navrhnúť nové dynamické zdroje príjmov Únie.
Treba už len určiť typ finančného nástroja alebo balíka finančných mechanizmov, ktorý bol pre budúce potreby najvhodnejší.
Každý takýto návrh by mal ako ústredný prvok zachovať platby členských štátov založené na percente HND a na ich pomernom bohatstve.
Malo by sa počítať aj s doplnkovými zdrojmi, ktoré sa skladajú z kombinácie finančných nástrojov, ako napr. percento DPH, podiel na zisku podnikov či percento dane z príjmu.
POZMEŇUJÚCE A DOPLŇUJÚCE NÁVRHY
Výbor pre regionálny rozvoj vyzýva Výbor pre rozpočet, aby ako gestorský výbor zaradil do svojej správy tieto pozmeňujúce a doplňujúce návrhy:
Text predložený Komisiou
Ú. v.
C ... / Zatiaľ neuverejnené v úradnom vestníku.
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 11
(11) Európska rada na svojom zasadnutí 15. a 16. decembra vyzvala Komisiu, aby uskutočnila úplné a široké prehodnotenie, ktoré by zahŕňalo všetky aspekty výdavkov a zdrojov EÚ a podala o ňom správu v rokoch 2008/2009.
V tomto rámci by Komisia mala vykonať všeobecné prehodnotenie fungovania systému vlastných zdrojov, ktorého súčasťou budú, ak to bude potrebné, vhodné návrhy.
(11) Európska rada na svojom zasadnutí 15. a 16. decembra vyzvala Komisiu, aby uskutočnila úplné a široké prehodnotenie, ktoré by zahŕňalo všetky aspekty výdavkov a zdrojov EÚ a podala o ňom správu v rokoch 2008/2009.
V tomto rámci by Komisia mala vykonať všeobecné prehodnotenie fungovania systému vlastných zdrojov, ktorého súčasťou budú, ak to bude potrebné, vhodné návrhy.
Komisia by mala pri vykonávaní tejto kontroly a vypracovávaní svojich návrhov zohľadniť prácu a odporúčania Európskeho parlamentu v súlade s požiadavkami vyhlásenia pripojeného k medziinštitucionálnej dohode zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení¹.
_____
1 Ú. v.
EÚ C 139, 14.6.2006, s.
1.
Pozmeňujúci a doplňujúci návrh
2
Článok 9
V rámci úplného a širokého prehodnotenia, ktoré pokrýva všetky aspekty výdavkov a zdrojov EÚ, o ktorom podá správu v rokoch 2008 - 2009, Komisia vykoná všeobecné prehodnotenie systému vlastných zdrojov, ktorého súčasťou budú, ak to bude potrebné, vhodné návrhy.
V rámci úplného a širokého prehodnotenia, ktoré pokrýva všetky aspekty výdavkov a zdrojov EÚ, o ktorom podá správu v rokoch 2008 – 2009, Komisia vykoná všeobecné prehodnotenie systému vlastných zdrojov, ktorého súčasťou budú, ak to bude potrebné, vhodné návrhy.
Komisia pri vykonávaní tejto kontroly a vypracovávaní svojich návrhov zohľadní prácu a odporúčania Európskeho parlamentu v súlade s požiadavkami vyhlásenia pripojeného k medziinštitucionálnej dohode zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení.
POSTUP
Názov
Návrh rozhodnutia Rady o systéme vlastných zdrojov Európskych spoločenstiev
Referenčné čísla
KOM(2006)0099 – C6‑0132/2006 – 2006/0039(CNS)
Gestorský výbor
BUDG
Výbor, ktorý predložil stanovisko
dátum oznámenia na schôdzi
REGI 15.5.2006
Rozšírená spolupráca dátum oznámenia na schôdzi
-
Spravodajca(-kyňa) výboru požiadaného o stanovisko dátum menovania
Gerardo Galeote Quecedo 24.11.2004
Predchádzajúci(-a) spravodajca(-kyňa) výboru požiadaného o stanovisko
-
Prerokovanie vo výbore
25.4.2006
30.5.2006
Dátum prijatia
21.6.2006
Výsledok záverečného hlasovania
+:
–:
0:
30
5
1
Poslanci prítomní na záverečnom hlasovaní
Alfonso Andria, Stavros Arnaoutakis, Jana Bobošíková, Graham Booth, Bernadette Bourzai, Bairbre de Brún, Giovanni Claudio Fava, Gerardo Galeote Quecedo, Iratxe García Pérez, Eugenijus Gentvilas, Lidia Joanna Geringer de Oedenberg, Ambroise Guellec, Pedro Guerreiro, Gábor Harangozó, Marian Harkin, Konstantinos Hatzidakis, Alain Hutchinson, Carlos José Iturgaiz Angulo, Mieczysław Edmund Janowski, Tunne Kelam, Miroslav Mikolášik, James Nicholson, Lambert van Nistelrooij, Jan Olbrycht, Markus Pieper, Elisabeth Schroedter, Grażyna Staniszewska, Kyriacos Triantaphyllides, Oldřich Vlasák, Vladimír Železný
Náhradníci prítomní na záverečnom hlasovaní
Jan Březina, Brigitte Douay, Mojca Drčar Murko, Jill Evans, Christa Prets, Richard Seeber, László Surján, Nikolaos Vakalis
Náhradníci (čl. 178 ods. 2) prítomní na záverečnom hlasovaní
-
Poznámky (údaje, ktoré sú k dispozícii iba v jednej jazykovej verzii)
-
POSTUP
Názov
Návrh rozhodnutia Rady o systéme vlastných zdrojov Európskych spoločenstiev
Referenčné čísla
KOM(2006)0099 – C6-0132/2006 – 2006/0039(CNS)
Dátum konzultácie s EP
26.4.2006
Gestorský výbor dátum oznámenia na schôdzi
BUDG 15.5.2006
Výbory požiadané o stanovisko dátum oznámenia na schôdzi
CONT
15.5.2006
ECON
15.5.2006
INTA
15.5.2006
REGI
15.5.2006
Bez predloženia stanoviska dátum rozhodnutia
INTA
21.3.2006
CONT 17.5.2006
ECON
16.5.2006
Rozšírená spolupráca dátum oznámenia na schôdzi
Spravodajca dátum menovania
Alain Lamassoure 20.9.2004
Predchádzajúci spravodajca
Zjednodušený postup - dátum rozhodnutia
0.0.0000
Námietky voči právnemu základu dátum stanoviska JURI
Konzultácia s Európskym hospodárskym a sociálnym výborom - dátum rozhodnutia na schôdzi
0.0.0000
Konzultácia s Výborom regiónov - dátum rozhodnutia na schôdzi
0.0.0000
Prerokovanie vo výbore
29.5.2006
21.6.2006
Dátum prijatia
21.6.2006
Výsledok záverečného hlasovania
+:
–:
0:
28
3
Poslanci prítomní na záverečnom hlasovaní
Reimer Böge, Herbert Bösch, Simon Busuttil, Brigitte Douay, Bárbara Dührkop Dührkop, Hynek Fajmon, Szabolcs Fazakas, Salvador Garriga Polledo, Ingeborg Gräßle, Louis Grech, Nathalie Griesbeck, Catherine Guy-Quint, Ville Itälä, Anne E. Jensen, Wiesław Stefan Kuc, Alain Lamassoure, Janusz Lewandowski, Vladimír Maňka, Jan Mulder, Gérard Onesta, Giovanni Pittella, Wojciech Roszkowski, Esko Seppänen, Nina Škottová, László Surján, Helga Trüpel, Yannick Vaugrenard
Náhradníci prítomní na záverečnom hlasovaní
Lidia Joanna Geringer de Oedenberg, Libor Rouček, Paul Rübig, Jacek Emil Saryusz-Wolski
Náhradníci (čl. 178 ods. 2) prítomní na záverečnom hlasovaní
Dátum predloženia
23.6.2006
Poznámky (údaje, ktoré sú k dispozícii iba v jednej jazykovej verzii)
...
