KONEČNÉ ZNENIE
A6-0357/2006
13.10.2006
*
SPRÁVA
o návrhu rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu (2007 – 2011) Európskeho spoločenstva pre atómovú energiu (Euratom) v oblasti jadrového výskumu a vzdelávania
(KOM(2005)0444 – C6‑0385/2005 – 2005/0189(CNS))
Výbor pre priemysel, výskum a energetiku
Spravodajca výboru požiadaného o stanovisko:
Daniel Caspary
PE 368.073v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo napomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
ODÔVODNENIE.....................................................................................................................14
STANOVISKO Výboru pre rozpočet ..........................................................................17
POSTUP...................................................................................................................................23
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu (2007 – 2011) Európskeho spoločenstva pre atómovú energiu (Euratom) v oblasti jadrového výskumu a vzdelávania
( KOM(2005)0444 – C6‑0385/2005 – 2005/0189(CNS) )
(Konzultačný postup)
Európsky parlament ,
– so zreteľom na návrh Komisie Rade ( KOM(2005)0444 )
Zatiaľ neuverejnené v úradnom vestníku. ,
– so zreteľom na Zmluvu o založení Európskeho spoločenstva pre atómovú energiu a najmä na článok 7 tejto zmluvy, v súlade s ktorými Rada konzultovala s Európskym parlamentom ( C6-0385/2005 ),
– so zreteľom na článok 51 rokovacieho poriadku,
– so zreteľom na správu Výboru pre priemysel, výskum a energetiku a stanovisko Výboru pre rozpočet ( A6‑0357/2006 ),
1. schvaľuje zmenené a doplnené znenie návrhu Komisie;
2. domnieva sa, že smerná finančná referenčná suma uvedená v legislatívnom návrhu musí byť zlučiteľná so stropom okruhu 1a nového viacročného finančného rámca, a poukazuje na to, že o ročnej sume sa rozhodne v rámci ročného rozpočtového postupu v súlade s ustanoveniami bodu 38 medziinštitucionálnej dohody zo 17. mája 2006;
3. vyzýva Komisiu, aby z tohto dôvodu zmenila svoj návrh, v súlade s článkom 119 druhým pododsekom Zmluvy o Euratome;
4. vyzýva Radu, aby informovala Parlament, ak má v úmysle odkloniť sa od ním schváleného textu;
5. žiada Radu, aby opätovne konzultovala s Parlamentom, ak má v úmysle podstatným spôsobom zmeniť návrh Komisie;
6. poveruje svojho predsedu, aby toto stanovisko odovzdal Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 8a (nové)
(8a) JRC sa zúčastňuje na európskych sieťach bezpečnosti jadrových reaktorov, ktorých cieľom je čo najrozsiahlejšia harmonizácia vnútroštátnych bezpečnostných noriem.
V súvislosti s týmto rámcovým programom by bolo vhodné, aby JRC zintenzívnilo túto účasť z dôvodu znalosti problematiky, aby sa tak mohli stanoviť normy Spoločenstva v oblasti plánovania, výstavby a prevádzky reaktorov a zariadení na recykláciu jadrového paliva.
Prispelo by sa tak k ustanoveniu kódexu jadrovej bezpečnosti v Únii, v ktorom by bolo možné harmonizovať rozličné vnútroštátne normy v záujme vysokej jadrovej bezpečnosti v Únii.
Odôvodnenie
Formulovanie minimálnych noriem v oblasti prevádzky a vybavenia jadrových reaktorov je v spoločnom záujme Európskej únie.
Tieto minimálne normy by sa mali vypracovať formou spoločného a transparentného dialógu s cieľom dosiahnuť dohodu v súlade s najnovšími poznatkami vedy a techniky.
JRC by pritom mohlo zohrať dôležitú úlohu moderátora.
Formulovanie týchto základných noriem je v záujme bezpečnosti všetkých občanov a z dôvodu cezhraničnej tematiky vychádza v ústrety aj tým členským štátom, ktoré sa rozhodli vzdať sa prevádzky alebo novej výstavby jadrových reaktorov.
Pozmeňujúci a doplňujúci návrh
2
Odôvodnenie 9
(9) Výskumné činnosti vykonávané v rámci tohto osobitného programu by mali dodržiavať základné etické zásady vrátane zásad zakotvených v Charte základných práv Európskej únie.
(9) Výskumné činnosti vykonávané v rámci tohto osobitného programu by mali dodržiavať základné etické zásady vrátane zásad zakotvených v Charte základných práv Európskej únie.
Malo by sa tiež podporovať akceptovanie uvedených činností verejnosťou.
Odôvodnenie
Výskumné úsilie JRC v tejto oblasti slúži celoeurópskemu bezpečnostnému záujmu, ktorý prekračuje hranice.
Akceptovanie výskumných činností v radoch verejnosti je dôležité z demokratického hľadiska a malo by sa preto príslušne podporovať.
Pozmeňujúci a doplňujúci návrh
3
Odôvodnenie 10
(10) JRC by malo pokračovať vo vytváraní dodatočných zdrojov prostredníctvom konkurenčných činností; medzi ne patrí účasť na nepriamych akciách rámcového programu, práca s tretími stranami a v menšej miere využívanie duševného vlastníctva.
(10) JRC by malo pokračovať vo vytváraní dodatočných zdrojov prostredníctvom konkurenčných činností, okrem práce s tretími stranami; medzi ne patrí účasť na nepriamych akciách rámcového programu, kde by sa malo usilovať o nadviazanie na množstvo doteraz vykonaných aktivít, a v menšej miere využívanie duševného vlastníctva.
Odôvodnenie
Je potrebné, aby JRC malo v budúcnosti naďalej účasť na verejnom obstarávaní v oblasti nepriamych nástrojov, v súvislosti s ktorými je potrebné zdvojnásobiť úsilie, ktoré bolo doteraz vykonané.
Taktiež by malo byť naďalej povolené dodatočné financovanie z iných zdrojov a využívanie duševného vlastníctva.
Týmto sa zabezpečí automatická kontrola kvality a navyše to prispeje k neustále vysokej úrovni výkonu a k efektivite v rámci JRC.
Pozmeňujúci a doplňujúci návrh
4
Odôvodnenie 10a (nové)
(10a) JRC by sa malo usilovať o zachovanie svojej vysokej odbornej úrovne, aby tak mohlo stále lepšie plniť úlohy a malo by zintenzívniť svoje výskumné činnosti bez toho, aby boli dotknuté činnosti zamerané na plnenie požiadaviek politík Spoločenstva.
Odôvodnenie
Ako už výbor viackrát zdôraznil, JRC musí nájsť rovnováhu medzi svojimi úlohami, ku ktorým patria služby používateľom a vlastné výskumné úlohy, ktoré sú potrebné na zachovanie jeho vedeckej úrovne. pozri aj PDN 6.
Pozmeňujúci a doplňujúci návrh
5
Odôvodnenie 10b (nové)
(10b) JRC zabezpečí, aby sa v jeho práci rovnakou mierou zohľadňovalo postavenie a úloha oboch pohlaví vo vede a výskume.
Malo by sa tak zabezpečiť dodržiavanie zásady rovnosti príležitostí bez ohľadu na pohlavie.
Odôvodnenie
JRC pri svojej práci samozrejme nediskriminuje na základe pohlavia.
Dodržiavanie zásady rovnosti príležitostí sa však musí zabezpečiť bez ohľadu na pohlavie.
Pozmeňujúci a doplňujúci návrh
6
Článok 3 odsek 1a (nový)
Komisia prijme všetky kroky potrebné na overenie toho, že financované opatrenia sú vykonávané účinne a v súlade s ustanoveniami nariadenia (ES, Euratom č. 1605/2002).
Pozmeňujúci a doplňujúci návrh
7
Článok 3 odsek 1b (nový)
Celkové administratívne výdavky osobitného programu vrátane vnútorných výdavkov a výdavkov na riadenie Spoločného výskumného centra, by mali byť primerané akciám ustanoveným v programe a vzťahuje sa na ne rozhodnutie rozpočtových a legislatívnych orgánov.
Odôvodnenie
Rozpočtové prostriedky vyčlenené pre výkonnú agentúru by mali byť v súlade s ustanoveniami kódexu správania o zriadení výkonnej agentúry a nariadenia Rady č. 58/2003, ktoré ustanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva.
Zabezpečí sa tým náležité financovanie činností programu.
Pozmeňujúci a doplňujúci návrh
8
Článok 3 odsek 1c (nový)
Rozpočtové prostriedky sa použijú v súlade so zásadou dobrého finančného riadenia, konkrétne v súlade so zásadami hospodárnosti, účinnosti a efektívnosti, ako aj so zásadou primeranosti.
Pozmeňujúci a doplňujúci návrh
9
Článok 5a (nový)
Článok 5a
Komisia poskytne rozpočtovému orgánu informácie vždy pred tým, ako bude mať v úmysle odchýliť sa od rozpisu výdavkov uvedeného v poznámkach a prílohe k všeobecnému rozpočtu.
Odôvodnenie
Zavedenie tohto postupu bolo výsledkom dohody Výboru pre rozpočet a Komisie v októbri 1999.
Spravodajkyňa výboru požiadaného o stanovisko sa domnieva, že tento postup by sa mal zachovať, aby sa zlepšila kontrola využívania finančných prostriedkov v rámci osobitných programov 7.
RP.
Pozmeňujúci a doplňujúci návrh
10
Článok 7 odsek 1a (nový)
Hodnotenie zahŕňa posúdenie správnosti finančného riadenia a hodnotenie účinnosti a zákonitosti rozpočtového a finančného riadenia programu.
Pozmeňujúci a doplňujúci návrh
11
Príloha oddiel 2 „Prístup“ odsek 4a (nový)
JRC zabezpečí zachovanie svojej vysokej odbornej úrovne, aby tak mohlo stále lepšie plniť svoje úlohy a zintenzívniť výskumné činnosti bez toho, aby boli dotknuté činnosti zamerané na plnenie požiadaviek politík Spoločenstva.
Odôvodnenie
Týmto sa nové odôvodnenie 10 b vkladá do textu rozhodnutia.
Pozmeňujúci a doplňujúci návrh
12
Príloha oddiel 2 „Prístup“ odsek 4b (nový)
Ďalším cieľom je rozvoj spolupráce prostredníctvom vytvárania sietí, aby sa dosiahol široký konsenzus v mnohých otázkach na európskej a globálnej úrovni.
Možnosť účasti JRC v medzinárodných sieťach špičkového výskumu a na integrovaných projektoch získava z tohto hľadiska mimoriadny význam.
Uplatňovanie bezpečnostných opatrení Úradom pre bezpečnostnú kontrolu Euratom (ESO) a Medzinárodnou organizáciou pre atómovú energiu (MAAE) vyžaduje podporu a priamu pomoc výskumu a vývoju.
Osobitná pozornosť sa bude venovať spolupráci s budúcimi členskými štátmi EÚ.
Odôvodnenie
Táto účasť umožní JRC, aby na riešení citlivých otázok spolupracovalo s mnohými partnermi najmä z pristupujúcich krajín.
Pozmeňujúci a doplňujúci návrh
13
Príloha oddiel 3.1.1 „Charakteristika, skladovanie a likvidácia použitého paliva“ odsek -1 (nový)
Počet blokov jadrových elektrární na celom svete rastie a preto sa otázky likvidácie odpadu a jeho vplyvu na životné prostredie stávajú čoraz dôležitejšími.
Aj Únia musí konať a preto je potrebné, aby dosiaľ nezodpovedané otázky v tejto oblasti vyriešila rýchlym a trvalo udržateľným spôsobom.
Odôvodnenie
Otázky likvidácie odpadu a vplyvu na životné prostredie vyvstávajú nezávisle od názoru na mierové využívanie atómovej energie a vyžadujú vzhľadom na veľký počet elektrárenských blokov celosvetové a rýchle riešenie, ku ktorému by malo nepochybne prispieť aj JRC.
Pozmeňujúci a doplňujúci návrh
14
Príloha oddiel 3.1.7 "Správa vedomostí, odborná príprava a vzdelávanie"
Pre nové generácie jadrových vedcov a inžinierov je dôležité zachovať a prehĺbiť vedomosti o jadrovom výskume prostredníctvom pokusov, výsledkov, hodnotení a schopností získaných v minulosti.
To platí najmä v takých oblastiach, v ktorých sa tri desaťročia skúseností v oblasti analýz výkonu a bezpečnosti reaktorov skoncentrovali do komplexných analytických nástrojov, akými sú modely a počítačové kódy.
JRC prispeje k okamžitému sprístupneniu, riadnemu usporiadaniu a riadnemu zdokumentovaniu týchto vedomostí a k podpore činností vyššieho vzdelávania v Európe.
JRC bude naďalej prispievať k rozvoju lepšej komunikácie o otázkach z jadrovej oblasti, najmä pokiaľ ide o verejnú prijateľnosť a globálnejšie o stratégie celkovej energetickej informovanosti.
Pre nové generácie jadrových vedcov a inžinierov je dôležité zachovať a prehĺbiť vedomosti o jadrovom výskume prostredníctvom pokusov, výsledkov, hodnotení a schopností získaných v minulosti.
To platí najmä v takých oblastiach, v ktorých sa tri desaťročia skúseností v oblasti analýz výkonu a bezpečnosti reaktorov skoncentrovali do komplexných analytických nástrojov, akými sú modely a počítačové kódy.
Vzhľadom na hroziacu stratu odborných vedomostí a nedostatok mladých pracovníkov v oblasti jadrovej techniky by sa JRC mohlo etablovať ako európske centrum šírenia informácií a odborného vzdelávania.
JRC bude realizovať program na zachovanie vedomostí, ktorý prispeje k okamžitému sprístupneniu, riadnemu usporiadaniu a riadnemu zdokumentovaniu týchto vedomostí; ďalej bude realizovať program na podporu mladých pracovníkov, ktorý objasní spôsob získavania a vzdelávania mladých pracovníkov v oblasti jadrovej energie a prispeje k podpore činností vyššieho vzdelávania v Európe.
JRC bude naďalej prispievať k rozvoju lepšej komunikácie o otázkach z jadrovej oblasti, najmä pokiaľ ide o verejnú prijateľnosť a globálnejšie o stratégie celkovej energetickej informovanosti.
Odôvodnenie
Podpora mladých výskumných pracovníkov v oblasti jadrového výskumu sa musí súrne zintenzívniť, pretože už len kvôli počtu existujúcich elektrární vznikajú otázky, ktoré si nutne vyžadujú ďalší výskum.
EÚ si nemôže dovoliť prerušenie odovzdávania vedomostí budúcim generáciám výskumníkov.
Pozmeňujúci a doplňujúci návrh
15
Príloha oddiel 3.2.3 "Bezpečná prevádzka moderných jadrových systémov" odsek 2
Pre JRC je dôležité byť súčasťou, priamo a pri koordinácii európskych príspevkov, tejto celosvetovej iniciatívy, do ktorej sú zapojené hlavné výskumné organizácie.
Ide najmä o bezpečnostné a ochranné aspekty inovačných cyklov jadrového paliva, najmä charakterizáciu, testovanie a analýzu nových palív.
Vypracujú sa bezpečnostné a kvalitatívne ciele, bezpečnostné požiadavky a metodológie moderného hodnotenia reaktorov.
Tieto informácie sa budú systematicky oznamovať orgánom členských štátov a útvarom Komisie, najmä prostredníctvom pravidelných koordinačných zasadnutí.
Pre JRC je dôležité byť súčasťou, priamo a pri koordinácii európskych príspevkov, tejto celosvetovej iniciatívy, do ktorej sú zapojené hlavné výskumné organizácie.
JRC tu v budúcnosti bude zohrávať rozhodujúcu úlohu pri koordinácii a integrácii európskych príspevkov.
Ide najmä o bezpečnostné a ochranné aspekty inovačných cyklov jadrového paliva, najmä charakterizáciu, testovanie a analýzu nových palív.
Vypracujú sa bezpečnostné a kvalitatívne ciele, bezpečnostné požiadavky a metodológie moderného hodnotenia reaktorov.
Tieto informácie sa budú systematicky oznamovať orgánom členských štátov a útvarom Komisie, najmä prostredníctvom pravidelných koordinačných zasadnutí.
Odôvodnenie
JRC by malo prispieť k lepšej integrácii a koordinácii príspevkov členských štátov k výskumným aktivitám v oblasti tzv. 4. generácie.
Pozmeňujúci a doplňujúci návrh
16
Príloha oddiel 3.3.1 "Bezpečnostné opatrenia v jadrovej oblasti" odsek 1a (nový)
V otázke šírenia jadrových zbraní, resp. úsilia niektorých štátov za týmto účelom sa medzinárodný kontext žiaľ v nedávnom čase zmenil.
Problematika nešírenia sa spolu s inými bezpečnostnými otázkami stáva opäť čoraz významnejšou.
Pre bezpečnosť občanov Európskej únie je preto nevyhnutné, aby boli na tento účel k dispozícii potrebné kapacity v JRC.
Odôvodnenie
Nešírenie jadrových zbraní sa žiaľ stáva čoraz aktuálnejším.
Pre EÚ je preto mimoriadne dôležité, aby sa v JRC zachovali a stále aktualizovali potrebné kapacity na hodnotenie a tejto hrozby a na zaobchádzanie s ňou.
ODÔVODNENIE
Jadrovo-technická bezpečnosť : Vzhľadom na celosvetovo stúpajúci počet jadrových elektrární je jadrovo-technická bezpečnosť už teraz témou budúcnosti, ktorej význam bude pravdepodobne ešte stúpať na základe úvah o ochrane klímy.
Bez ohľadu na skutočnosť, že niektoré členské štáty z moci svojej suverenity nechcú na svojom štátnom území prevádzkovať žiadne jadrové elektrárne, musíme konštatovať, že iné členské štáty s rovnakým oprávnením sa orientujú inak a mierovo využívaná jadrová energia bude v strednodobom horizonte z rôznych dôvodov predstavovať nezanedbateľný faktor vo vyváženej zmesi energií.
V súvislosti s tým sa v budúcnosti musíme intenzívnejšie popasovať s témami likvidácie odpadu a vplyvu na životné prostredie, pretože v tejto oblasti je aj v Európskej únii čo doháňať.
Spoločnému výskumnému centru pritom pripadne rozhodujúca úloha moderátora.
Takzvané reaktory IV. generácie sú v súčasnosti predmetom výskumu na celom svete.
Nezávisle od toho, či sa tieto reaktory v budúcnosti využijú v niektorých členských štátoch alebo nie, musí sa Európska únia v tejto oblasti nevyhnutne orientovať na špičke týchto výskumných úsilí a starostlivo sledovať ďalší vývoj.
Ak pri budúcich diskusiách o bezpečnosti a využívaní týchto reaktorov chceme spolurozhodovať ako Európska únia, potom to pôjde iba vtedy, keď Európska únia ako taká bude držať v zásobe potrebné kapacity.
Spoločné výskumné centrum sa bude musieť do budúcna usilovať o lepšiu integráciu a koordináciu prínosov členských štátov pri existujúcich výskumných aktivitách v oblasti IV. generácie.
Bezpečnostný dozor: Spoločné výskumné centrum už roky úspešne pracuje v oblasti jadrovej bezpečnosti a už v minulosti opakovane poskytlo svoje znalosti Úradu pre bezpečnostnú kontrolu EURATOM.
Aj tu musíme ako EÚ naďalej zachovávať zodpovedajúce kapacity.
Predovšetkým téma nešírenia jadrových zbraní“ získava čoraz viac na aktuálnosti na pozadí najnovšieho medzinárodného vývoja.
Kontrola a bezpečnosť jadrových palív bude hrať v budúcnosti z bezpečnostno-politických dôvodov dôležitú úlohu.
Európska únia tu nemôže stáť bokom a musí sa zúčastňovať na medzinárodnej vedeckej diskusii a vedecky sledovať ďalší politický vývoj.
Popri tom predstavuje rozšírenie Európskej únie a z toho vznikajúce otázky pre nové a staré členské štáty pre Spoločné výskumné centrum naďalej akčné polia, pri ktorých má mať dôležitý prínos vďaka získaným znalostiam.
Zachovanie, odovzdávanie a rozširovanie vedomostí: V oblasti jadrovej energetiky sa mohla Európska únia v minulosti vždy oprieť o rozsiahle znalosti európskej výskumnej obce.
Najmä Spoločné výskumné centrum si urobilo na tomto poli významné meno a doteraz vždy poskytlo vynikajúce výsledky.
Tieto znalosti sa musia bezpodmienečne zachovať pre budúce generácie výskumníkov.
Vzhľadom na hroziacu stratu vedomostí a chýbajúceho dorastu v oblasti jadrovej techniky by sa Spoločné výskumné centrum mohlo etablovať ako európske centrum pre rozširovanie informácií, ako aj pre výchovu a ďalšie vzdelávanie.
Okrem toho je dôležité, aby sa Spoločné výskumné centrum naďalej systematicky staralo o zintenzívnenie svojich vzťahov s univerzitami a výskumnými zariadeniami členských štátov a rozvíjalo európsky výskumný priestor aj v rozsahu tejto témy.
Vysoká úroveň výskumu a účasť na nepriamych akciách : Ako organizácia, ktorá je v prvom rade zaviazaná voči svojim zákazníkom, súčasne sa však usiluje o vysokú úroveň výskumu a nezávislosť, Spoločné výskumné centrum sa musí stále usilovať kráčať po vyváženej strednej ceste medzi požiadavkami týchto pracovných metód.
Spoločné výskumné centrum by malo byť aj budúcnosti umožnené zúčastniť sa na verejných výzvach v oblasti nepriamych opatrení.
Tu by bolo žiaduce zdvojnásobenie doterajšieho úsilia.
Aj dodatočné získavanie terciárnych zdrojov a zhodnocovanie duševného vlastníctva by mali byť naďalej prípustné.
Toto zabezpečuje automatickú kontrolu kvality a naďalej vysokú kvalitu a efektívnosť v rámci Spoločného výskumného centra.
Výkonná agentúra: Spravodajca kladie dôraz na konštatovanie, že na vykonávanie opatrení, ktoré sa prenášajú na Spoločné výskumné centrum, nie je potrebná externá koordinácia cez ďalšiu výkonnú agentúru.
Riadenie svojej vlastnej práce spadá presne do rozsahu úloh Spoločného výskumného centra a v zmysle pružnej a efektívnej organizačnej štruktúry tam bude figurovať aj naďalej.
Možné konflikty záujmov sa dajú riešiť zriadením takzvaných čínskych múrov, ako to poznáme napríklad z investičného bankovníctva.
Spravodajca preto výslovne víta skutočnosť, že Komisia zamýšľa zriadiť iba jednu výkonnú agentúru na vykonávanie špecifických programov pre nepriame akcie.
V oblasti priamych akcií nie je potrebná ďalšia agentúra na zabezpečenie efektívnosti a transparentnosti, ale naďalej štíhla štruktúra.
23.6.2006
STANOVISKO Výboru pre rozpočet
pre Výbor pre priemysel, výskum a energetiku
k návrhu rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu (2007 – 2011) Európskeho spoločenstva pre atómovú energiu (Euratom) v oblasti jadrového výskumu a vzdelávania
( KOM(2005)0444 – C6‑0385/2005 – 2005/0189(CNS) )
Spravodajkyňa výboru požiadaného o stanovisko:
Marilisa Xenogiannakopoulou
STRUČNÉ ODÔVODNENIE
1.
Hlavné prvky návrhu
Tento návrh osobitného programu sa vzťahuje na rovnaké obdobia ako rámcový program 2007 – 2011, ktorý vychádza z článku 7 Zmluvy o Euratome.
V súlade s druhým odsekom tohto článku sa výskumné programy nevypracúvajú na obdobie dlhšie ako päť rokov.
Tento návrh sa teda nevzťahuje na rovnaké obdobie ako osobitné programy ES.
Komisia navrhuje, aby sa tieto osobitné programy Euratomu predĺžili v súlade s plánovaným legislatívnym postupom na obdobie 2012 – 2013, pokiaľ nenastanú mimoriadne okolnosti.
Legislatívny finančný výkaz priložený k tomuto rozhodnutiu stanovuje dôsledky pre rozpočet, ľudské a administratívne zdroje a tiež poskytuje orientačné hodnoty na obdobie 2012 – 2013.
Komisia má v úmysle zriadiť výkonnú agentúru, ktorej sa zveria určité úlohy nevyhnutné na realizáciu osobitného programu.
Tento osobitný program sa venuje týmto dvom prioritným témam:
· výskum v oblasti energie z jadrovej syntézy: vytvoriť vedomostnú základňu pre projekt ITER a zrealizovať ho ako hlavný krok k vytvoreniu prototypu reaktorov pre elektrárne, ktoré sú bezpečné, udržateľné, ohľaduplné k životnému prostrediu a hospodársky životaschopné.
Obsahom tejto prioritnej témy sú tieto oblasti činností:
– realizácia projektu ITER
– výskum a vývoj v rámci prípravy prevádzky reaktora ITER
– technologické činnosti v rámci prípravy projektu DEMO
– výskumno-vývojové činnosti v dlhodobom horizonte
– ľudské zdroje, vzdelávanie a odborné vzdelávanie
– infraštruktúra
– reakcia na aktuálne a nepredvídané politické potreby.
· jadrové štiepenie a ochrana pred žiarením: podporovať bezpečné používanie a využívanie jadrového štiepenia a ďalšieho využitia žiarenia v priemysle a zdravotníctve.
Obsahom tejto prioritnej témy sú tieto oblasti činností:
– nakladanie s rádioaktívnym odpadom
– reaktorové systémy
– ochrana pred žiarením
– podpora výskumnej infraštruktúry a jej dostupnosť
– ľudské zdroje a odborné vzdelávanie vrátane mobility
Tento osobitný program navyše obsahuje dôležité novinky, ktorých uskutočňovanie si vyžaduje osobitné zváženie:
– posilnený prístup ku koordinovaniu národných výskumných programov v oblasti jadrového štiepenia a ochrany pred žiarením,
– spoločná realizácia projektu ITER v medzinárodnom meradle, vytvorenie spoločného podniku Euratomu pre ITER a ďalšie posilňovanie koordinácie integrovaných činností v rámci výskumu v oblasti energie z jadrovej syntézy,
– plánovaný cielenejší prístup k medzinárodnej spolupráci v rámci každej témy, pričom sa v pracovných programoch určia konkrétne činnosti spolupráce v súlade so strategickým prístupom pre medzinárodnú spoluprácu,
– v rámci každej témy podpora zložky, ktorá umožní pružne reagovať na aktuálne potreby a nepredvídané politické potreby, pričom jej uskutočňovanie bude vychádzať zo skúseností so systémami vedeckej podpory politiky a systémami nových a vznikajúcich vied a technológií zriadených šiestym rámcovým programom, ako aj so systémom budúcich a vznikajúcich technológií v oblasti IKT.
Počas trvania tohto osobitného programu a jeho plánovaného predĺženia do roku 2013 môžu nastať príležitosti na vytvorenie účinných spoločných podnikov, napríklad v oblasti nakladania s rádioaktívnym odpadom
Pozri odôvodnenie k revidovanému návrhu Komisie na tzv. jadrový balík, KOM(2004)0526 , 8.
9.
2004. .
Útvary Komisie predložia Rade vo vhodnom čase návrhy na vytvorenie takýchto podnikov.
Spoločné výskumné centrum bude plniť svoje úlohy pri zohľadnení vnútorného vývoja v útvaroch Komisie, ako aj európskeho a svetového kontextu v oblasti jadrovej energetiky.
Na tento účel sa bude vyvíjať systematické úsilie o posilnenie vzťahov Spoločného výskumného centra s výskumnými organizáciami členských štátov.
V súvislosti s lisabonskou agendou a na žiadosť väčšiny zúčastnených strán v rámci Spoločného výskumného centra vyvinie centrum podstatné úsilie v oblasti odborného vzdelávania a manažmentu vedomostí.
Bude sa venovať vedecko-výskumným činnostiam v oblastiach súvisiacich s nakladaním s odpadom a dôsledkami pre životné prostredie.
Pokiaľ ide o jadrovú bezpečnosť, najdôležitejšie zmeny predstavuje reakcia na vývoj politiky Spoločenstva, na nové potreby vyjadrené útvarmi Komisie a na zapojenie sa Spoločenstva do medzinárodných iniciatív.
Spoločné výskumné centrum sa zaoberá jadrovou bezpečnosťou tridsať rokov.
2.
Odporúčania spravodajkyne výboru požiadaného o stanovisko
Aby sa zachovala súvislosť, spravodajkyňa navrhuje rovnaký súbor pozmeňujúcich a doplňujúcich návrhov pre všetkých sedem osobitných výskumných programov.
Štandardný PDN sa týka viacročného finančného rámca a potreby dodržiavať strop okruhu 1 a.
Nasledujúce navrhované PDN obsahujú myšlienku riadneho finančného hospodárenia a účinného vykonávania činností financovaných v rámci osobitného programu.
S cieľom zlepšiť finančné monitorovanie výskumných činností financovaných Spoločenstvom spravodajkyňa zastáva názor, že Komisia by mala pravidelne informovať rozpočtový orgán o uskutočňovaní osobitných programov a poskytnúť informácie vždy pred tým, ako bude mať v úmysle odchýliť sa od rozdelenia výdavkov uvedeného vo všeobecnom rozpočte.
POZMEŇUJÚCE A DOPLŇUJÚCE NÁVRHY
Výbor pre rozpočet vyzýva Výbor pre priemysel, výskum a energetiku, aby ako gestorský výbor zaradil do svojej správy tieto pozmeňujúce a doplňujúce návrhy:
Návrh legislatívneho uznesenia
Pozmeňujúci a doplňujúci návrh
1
Odsek 1a (nový)
1a. domnieva sa, že smerná finančná referenčná suma uvedená v legislatívnom návrhu musí byť zlučiteľná so stropom okruhu1a nového viacročného finančného rámca (VFR), a poukazuje na to, že o ročnej sume sa rozhodne v rámci ročného rozpočtového postupu v súlade s ustanoveniami bodu 38 medziinštitucionálnej dohody zo 17. mája 2006.
Odôvodnenie
Štandardný PDN.
Návrh rozhodnutia
Text predložený Komisiou
Ú. v.
EÚ C 49, 28.2.2006, s.
37.
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
2
Článok 3 odsek 1a (nový)
Komisia prijme všetky kroky potrebné na overenie toho, že financované opatrenia sú vykonávané účinne a v súlade s ustanoveniami finančného nariadenia.
Pozmeňujúci a doplňujúci návrh
3
Článok 3 odsek 1b (nový)
Celkové administratívne výdavky programu vrátane vnútorných výdavkov a výdavkov na riadenie, ktoré sa týkajú výkonnej agentúry, by mali byť primerané úlohám ustanoveným v príslušnom programe a vzťahuje sa na ne rozhodnutie rozpočtových a legislatívnych orgánov.
Odôvodnenie
Rozpočtové prostriedky vyčlenené pre výkonnú agentúru by mali byť v súlade s ustanoveniami kódexu správania o zriadení výkonnej agentúry a nariadenia Rady č. 58/2003, ktoré ustanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva.
Zabezpečí sa tým náležité financovanie činností programu.
Pozmeňujúci a doplňujúci návrh
4
Článok 3 odsek 1c (nový)
Rozpočtové prostriedky sa používajú v súlade so zásadou riadneho finančného hospodárenia, konkrétne v súlade so zásadami hospodárnosti, účinnosti, efektívnosti a proporcionality.
Pozmeňujúci a doplňujúci návrh
5
Článok 5a (nový)
Článok 5a
Komisia poskytne rozpočtovému orgánu informácie vždy pred tým, ako bude mať v úmysle odchýliť sa od rozdelenia výdavkov uvedeného v poznámkach a prílohe k ročnému rozpočtu.
Odôvodnenie
Zavedenie tohto postupu bolo výsledkom dohody Výboru pre rozpočet a Komisie v októbri 1999.
Spravodajkyňa výboru požiadaného o stanovisko sa domnieva, že tento postup by sa mal zachovať, aby sa zlepšila kontrola využívania finančných prostriedkov v rámci osobitných programov 7.
RP.
Pozmeňujúci a doplňujúci návrh
6
Článok 7 odsek 1a (nový)
Hodnotiaca správa obsahuje hodnotenie spoľahlivosti finančného hospodárenia.
Obsahuje tiež hodnotenie účinnosti a správnosti rozpočtového a hospodárskeho riadenia programu.
POSTUP
Názov
Návrh rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu (2007 – 2011) Európskeho spoločenstva pre atómovú energiu (Euratom) v oblasti jadrového výskumu a vzdelávania
Referenčné čísla
KOM(2005)0444 – C6-0385/2005 – 2005/0189(CNS)
Gestorský výbor
ITRE
Výbor, ktorý predložil stanovisko dátum oznámenia na schôdzi
BUDG 17.11.2005
Rozšírená spolupráca – dátum oznámenia na schôdzi
Spravodajkyňa výboru požiadaného o stanovisko dátum menovania
Marilisa Xenogiannakopoulou 20.9.2004
Predchádzajúci spravodajca výboru požiadaného o stanovisko
Prerokovanie vo výbore
22.6.2006
Dátum prijatia
22.6.2006
Výsledok záverečného hlasovania
+:
–:
0:
14
2
Poslanci prítomní na záverečnom hlasovaní
Herbert Bösch, Simon Busuttil, Bárbara Dührkop Dührkop, Markus Ferber, Ingeborg Gräßle, Nathalie Griesbeck, Anne E. Jensen, Wiesław Stefan Kuc, Janusz Lewandowski, Vladimír Maňka, Antonis Samaras, Esko Seppänen, Nina Škottová, Helga Trüpel, Yannick Vaugrenard, Ralf Walter
Náhradníci prítomní na záverečnom hlasovaní
Náhradníci (čl. 178 ods. 2) prítomní na záverečnom hlasovaní
Poznámky (údaje, ktoré sú k dispozícii iba v jednej jazykovej verzii)
...
POSTUP
Názov
Návrh rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu (2007 – 2011) Európskeho spoločenstva pre atómovú energiu (Euratom) v oblasti jadrového výskumu a vzdelávania
Referenčné čísla
KOM(2005)0444 – C6-0385/2005 – 2005/0189(CNS)
Dátum konzultácie s EP
14.11.2005
Gestorský výbor dátum oznámenia na schôdzi
ITRE 17.11.2005
Výbor požiadaný o stanovisko dátum oznámenia na schôdzi
BUDG 17.11.2005
EMPL 17.11.2005
ENVI 17.11.2005
Bez predloženia stanoviska dátum rozhodnutia
EMPL 5.10.2005
ENVI
29.11.2005
Rozšírená spolupráca dátum oznámenia na schôdzi
Spravodajca dátum menovania
Daniel Caspary 5.10.2005
Predchádzajúci spravodajca
Zjednodušený postup – dátum rozhodnutia
Námietky voči právnemu základu dátum stanoviska JURI
Zmena výšky finančných prostriedkov
dátum stanoviska BUDG
Konzultácia s Európskym hospodárskym a sociálnym výborom – dátum rozhodnutia na schôdzi
Konzultácia s Výborom regiónov –dátum rozhodnutia na schôdzi
Prerokovanie vo výbore
31.1.2006
21.2.2006
3.5.2006
30.5.2006
Dátum prijatia
10.10.2006
Výsledok záverečného hlasovania
+:
–:
0:
28
2
Poslanci prítomní na záverečnom hlasovaní
Šarūnas Birutis, Joan Calabuig Rull, Pilar del Castillo Vera, Giles Chichester, Adam Gierek, Fiona Hall, David Hammerstein Mintz, Rebecca Harms, Ján Hudacký, Romana Jordan Cizelj, Werner Langen, Anne Laperrouze, Pia Elda Locatelli, Nils Lundgren, Eugenijus Maldeikis, Eluned Morgan, Miloslav Ransdorf, Herbert Reul, Mechtild Rothe, Paul Rübig, Britta Thomsen, Patrizia Toia, Catherine Trautmann, Claude Turmes, Nikolaos Vakalis, Alejo Vidal-Quadras Roca, Dominique Vlasto
Náhradníci prítomní na záverečnom hlasovaní
Vittorio Prodi, Esko Seppänen
Náhradníci (čl. 178 ods. 2) prítomní na záverečnom hlasovaní
Rosa Miguélez Ramos
Dátum predloženia
13.10.2006
Poznámky (údaje, ktoré sú k dispozícii iba v jednej jazykovej verzii)
...
