A7-0022/2009
7.10.2009
SPRÁVA
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
(KOM(2009)0423 – C7‑0113/2009 – 2009/2078(BUD))
Výbor pre rozpočet
Spravodajca:
Reimer Böge
PE 428.043v02-00
OBSAH
NÁVRH UZNESENIA EURÓPSKEHO PARLAMENTU.........................................................3
PRÍLOHA: ROZHODNUTIE EURÓPSKEHO PARLAMENTU A RADY................................5
DÔVODOVÁ SPRÁVA.............................................................................................................7
STANOVISKO VÝBORU PRE ZAMESTNANOSŤ A SOCIÁLNE VECI.............................10
POSTUP...................................................................................................................................16
NÁVRH UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
( KOM(2009)0423 – C7‑0113/2009 – 2009/2078(BUD) )
Európsky parlament,
– so zreteľom na návrh Komisie pre Európsky parlament a Radu ( KOM(2009)0423 – C7-0113/2009 ),
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (MID)
Ú. v.
EÚ C 139, 14.6.2006, s.
1. , a najmä na jej bod 28,
– so zreteľom na nariadenie Európskeho parlamentu a Rady (ES) č. 1927/2006 z 20. decembra 2006 o vytvorení Európskeho fondu na prispôsobenie sa globalizácii (nariadenie o EGF)
Ú. v.
EÚ L 406, 30.12.2006, s.
1. ,
– so zreteľom na správu Výboru pre rozpočet a stanovisko Výboru pre zamestnanosť a sociálne veci ( A7-0022/2009 ),
A. keďže Európska únia vytvorila príslušné legislatívne a rozpočtové nástroje s cieľom poskytovať dodatočnú podporu prepúšťaným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce,
B. keďže finančná pomoc EÚ prepusteným pracovníkom by mala byť dynamická a poskytnutá čo možno najrýchlejšie a najúčinnejšie v súlade so spoločným vyhlásením Európskeho parlamentu, Rady a Komisie, ktoré bolo prijaté v rámci zmierovacieho zasadnutia 17. júla 2008, a s náležitým zreteľom na medziinštitucionálnu dohodu zo 17. mája 2006 v súvislosti s prijímaním rozhodnutí o mobilizácii fondu,
C. keďže Nemecko dňa 6. februára 2009 požiadalo o pomoc v súvislosti s prípadmi prepúšťania pracovníkov v odvetví telekomunikácií, konkrétne pre pracovníkov prepustených firmou Nokia GmbH v regióne mesta Bochum
EGF/2009/002 DE / Nokia , a jeho žiadosť spĺňa kritériá oprávnenosti stanovené v nariadení o EGF,
1. žiada zúčastnené inštitúcie, aby vyvinuli potrebné úsilie na urýchlenie mobilizácie Európskeho fondu na prispôsobenie sa globalizácii (EGF);
2. zdôrazňuje, že Európska únia by mala využiť všetky svoje prostriedky na riešenie následkov globálnej hospodárskej a finančnej krízy; v tejto súvislosti upozorňuje, že EGF môže zohrávať kľúčovú úlohu v opätovnom začlenení prepustených pracovníkov do trhu práce;
3. zdôrazňuje, že mobilizácia financií z EGF vo forme platobných rozpočtových prostriedkov by nemala ohroziť financovanie Európskeho sociálneho fondu; vyjadruje určité pochybnosti v súvislosti s otázkou, či sa zabezpečí komplementárnosť s ostatnými jestvujúcimi nástrojmi, ako je napríklad Európsky sociálny fond;
4 zaväzuje sa, že posúdi fungovanie a pridanú hodnotu EGF v kontexte všeobecného hodnotenia programov a iných nástrojov vytvorených na základe medziinštitucionálnej dohody zo 17. mája 2006, a to v rámci postupu rozpočtového preskúmania viacročného finančného rámca na obdobie 2007 – 2013;
5. schvaľuje rozhodnutie, ktoré je prílohou tohto uznesenia;
6. poveruje svojho predsedu, aby podpísal toto rozhodnutie spoločne s predsedom Rady a zabezpečil jeho uverejnenie v Úradnom vestníku Európskej únie;
7. poveruje svojho predsedu, aby toto uznesenie spolu s jeho prílohou postúpil Rade a Komisii.
PRÍLOHA: ROZHODNUTIE EURÓPSKEHO PARLAMENTU A RADY
z ... septembra 2009
o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. , a najmä na jej bod 28,
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. , a najmä na jeho článok 12 ods. 3,
so zreteľom na návrh Komisie,
keďže:
(1) Európsky fond na prispôsobenie sa globalizácií (EGF) bol zriadený s cieľom poskytovať dodatočnú podporu prepúšťaným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce.
(2) Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.
(3) Nemecko predložilo dňa 6. februára 2009 žiadosť o mobilizáciu fondu EGF v súvislosti s pracovníkmi, ktorých prepustila spoločnosť Nokia GmbH.
Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006, Komisia preto navrhuje uvoľniť sumu 5 553 850 EUR.
(4) Európsky fond na prispôsobenie sa globalizácii by sa mal preto mobilizovať s cieľom poskytnúť finančný príspevok na žiadosť predloženú Nemeckom,
ROZHODLI TAKTO:
Článok 1
V rámci všeobecného rozpočtu Európskej únie na rozpočtový rok 2009 sa mobilizuje Európsky fond na prispôsobenie sa globalizácii s cieľom poskytnúť sumu 5 553 850 EUR vo forme viazaných a platobných rozpočtových prostriedkov.
Článok 2
Toto rozhodnutie sa uverejní v Úradnom vestníku Európskej únie .
V Bruseli dňa
Za Európsky parlament Za Radu
predseda predseda
DÔVODOVÁ SPRÁVA
I. Východiská
Európsky fond na prispôsobenie sa globalizácii bol zriadený s cieľom poskytnúť dodatočnú podporu pracovníkom, ktorí pociťujú dôsledky veľkých štrukturálnych zmien v usporiadaní svetového obchodu.
Podľa ustanovení bodu 28 medziinštitucionálnej dohody zo 17 mája 2006 o rozpočtovej disciplíne a riadnom finančnom hospodárení
Ú. v.
EÚ L 139, 14.6.2006, s.
1. a článku 12 nariadenia (ES) č. 1927/2006
Ú. v.
EÚ L 406, 30.12.2006, s.
1. fond nesmie presiahnuť maximálnu sumu 500 miliónov EUR, ktorú možno získať z rezervy pod stropom celkových výdavkov predchádzajúceho roka a/alebo zo zrušených viazaných rozpočtových prostriedkov z predchádzajúcich dvoch rokov, s výnimkou tých prostriedkov, ktoré súvisia s okruhom 1b.
Príslušné sumy sa zapíšu do rozpočtu ako rezerva hneď, ako budú určené dostatočné rezervy a/alebo zrušené záväzky.
Čo sa týka postupu na využitie prostriedkov z fondu, Komisia v prípade kladného posúdenia žiadosti predkladá rozpočtovému orgánu návrh na mobilizáciu fondu zároveň s príslušnou žiadosťou o presun prostriedkov.
Súbežne sa uskutoční trialóg s cieľom dosiahnuť dohodu o použití fondu a požadovaných sumách.
Trialóg sa môže uskutočniť v zjednodušenej podobe.
II.
Súčasný stav: návrh Komisie
Tento návrh sa týka mobilizácie celkovej sumy 5 553 850 EUR z Európskeho fondu na prispôsobenie sa globalizácii (EGF) v prospech Nemecka (Bochum) s cieľom poskytnúť pomoc pracovníkom prepusteným v odvetví mobilných telefónov.
Nemecká žiadosť vychádza z kritérií stanovených v článku 2 písm. a) nariadenia (ES) č. 1927/2006 vzťahujúcich sa na všeobecné intervenčné kritériá (najmenej 1000 prepúšťaných pracovníkov v období štyroch mesiacov v jednom podniku v jednom členskom štáte vrátane pracovníkov prepúšťaných u jeho dodávateľov alebo u nadväzujúcich výrobcov).
Nemecká žiadosť EGF/2009/002/DE/Nokia, ktorá bola Komisii predložená dňa 6. februára 2009 a dňa 20. mája 2009 doplnená o dodatočné informácie, sa týka prepustenia 1 337 pracovníkov z podniku Nokia GmbH, z ktorých 1 316 má byť poskytnutá pomoc.
Nemecké orgány požiadali o pridelenie sumy 5 553 850 EUR z fondu.
S cieľom mobilizovať fond Komisia predložila rozpočtovému orgánu žiadosť o prevod (DEC 25/2009) celkovej sumy 5 553 850 EUR vo forme viazaných rozpočtových prostriedkov z rozpočtového riadku rezervy pre EGF (40 02 43) a vo forme platobných rozpočtových prostriedkov z rozpočtových riadkov ESF (04 02 17 – ESF – Konvergencia) do rozpočtových riadkov EGF 04 05 01 na viazané a platobné rozpočtové prostriedky.
Medziinštitucionálna dohoda umožňuje mobilizáciu fondu v rámci ročného stropu vo výške 500 miliónov EUR.
Ide tu o tretí návrh na mobilizáciu fondu v roku 2009.
Na predchádzajúce žiadosti bola v roku 2009 doposiaľ mobilizovaná celková suma 7 523 850 EUR.
Po odčítaní sumy, ktorá už v roku 2009 bola pridelená, zostáva k dispozícii 492 476 150 EUR.
V súlade s článkom 12 ods. 6 právneho základu by k 1. septembru každého roku malo zostať k dispozícii najmenej 125 miliónov EUR (25%) s cieľom pokrytia potrieb, ktoré vzniknú do konca roku.
Prehľad žiadostí – rozpočet na rok 2009
Európsky fond na prispôsobenie sa globalizácii (EGF):
Ref. č.
Členský štát
Vec
Príspevok z EGF (v EUR)
Počet prepustených pracovníkov
EGF/2008/004
Španielsko
Automobilový priemysel/
Kastília-León a Aragónsko
2 694 300
1 082
SEK(2008) 2986
Komisia
Technická pomoc
690 000
---
EGF/2008/005
Španielsko
Textilný priemysel/Katalánsko
3 306 750
1 720
EGF/2009/001
Portugalsko
Textilný priemysel/ Norte-Centro
832 800
1 588
EGF/2009/002
Nemecko
Telekomunikácie
Nokia (Bochum)
5 553 850
1 316
SPOLU
Rozpätia
13 077 700
486 922 300
Poznámka: Fond nesmie presiahnuť sumu 500 mil. EUR ročne
III.
Postup
Komisia predložila žiadosť o presun
DEC 25/2009 zo 7. augusta 2009 s cieľom zahrnúť do rozpočtu na rok 2009 osobitné viazané a platobné rozpočtové prostriedky v súlade s bodom 28 medziinštitucionálnej dohody zo 17. mája 2006.
Trialóg o návrhu Komisie na rozhodnutie o mobilizácii EGF by sa mohol uskutočniť v zjednodušenej podobe (výmena listov), ako je uvedené v článku 12 ods. 5 právneho základu, okrem prípadu, pokiaľ sa nedosiahne dohoda medzi Parlamentom a Radou.
Podľa internej dohody s Výborom pre zamestnanosť a sociálne veci (EMPL) by sa tento výbor mal zapojiť do tohto procesu s cieľom poskytnúť konštruktívnu podporu a prispieť k využitiu Európskeho fondu na prispôsobenie sa globalizácii.
Výbor EMPL Európskeho parlamentu po posúdení žiadostí vyjadril svoj názor na mobilizáciu prostriedkov z fondu, ktorý je uvedený v stanovisku v prílohe k tejto správe.
Európsky parlament, Rada a Komisia v spoločnom vyhlásení, ktoré prijali v rámci zmierovacieho konania dňa 17. júla 2008, potvrdili, že s náležitým zreteľom na medziinštitucionálnu dohodu je dôležité zabezpečiť rýchly postup prijímania rozhodnutí o mobilizácii fondu.
STANOVISKO VÝBORU PRE ZAMESTNANOSŤ A SOCIÁLNE VECI
ES/sg pán Alain Lamassoure
Predseda Výboru pre rozpočet
ASP 13 E 158
Predmet: Stanovisko Výboru pre zamestnanosť a sociálne veci k návrhu Európskej komisie na rozhodnutie Európskeho parlamentu a Rady o mobilizácii Európskeho fondu na prispôsobenie sa globalizácii (EGF) z 10.
8.
2009 (KOM(2009)423 v konečnom znení)
Vážený pán predseda,
Výbor pre zamestnanosť a sociálne veci (EMPL) a jeho pracovná skupina pre EGF skúmali v dňoch 1., 2., 14. a 29. septembra 2009 žiadosť Nemecka EGF/2009/002 DE/Nokia a prijali nasledujúce stanovisko.
Pracovná skupina pre Európsky fond na prispôsobenie sa globalizácii a Výbor pre zamestnanosť a sociálne veci sa vyjadrili v prospech mobilizácie EGF v prípade žiadosti EGF/2009/002 DE/Nokia.
Výbor EMPL má tieto pripomienky, ktoré však nespochybňujú prevod prostriedkov.
Tieto pripomienky sú založené nielen na dokumente SEK(2009)1094 v konečnom znení, ale aj na doplňujúcich informáciách, ktoré výboru poskytlo Nemecko na žiadosť Parlamentu.
Výbor okrem toho predložil objasnenia niektorých otázok nastolených počas schôdze pracovnej skupiny dňa 1. septembra 2009, čomu sa tento list taktiež venuje.
A) Zhrnutie a pripomienky
Žiadosť (článok 5 nariadenia č. 1927/2006)
Žiadosť o podporu z fondu bola predložená v lehote 10 týždňov odo dňa splnenia podmienok mobilizácie EGF.
Intervenčné kritériá (článok 2 nariadenia č. 1927/2006)
Podľa dokumentov predložených výboru žiadosť spĺňa základnú podmienku na mobilizáciu fondu EGF: v období štyroch mesiacov najmenej 1000 prepúšťaných pracovníkov v jednom podniku v jednom členskom štáte, vrátane pracovníkov prepúšťaných u jeho dodávateľov alebo u nadväzujúcich výrobcov, ako je stanovené v článku 2 písm. a) nariadenia č. 1927/2006.
Nemecko uviedlo, že v priebehu referenčného obdobia od 30. júla do 29. novembra 2008 bolo prepustených 1°337 osôb.
V súlade s článkom 2 nariadenia č. 1927/2006 sa výbor domnieva, že Nemecko predložilo dôkazy o tom, že straty pracovných miest boli skutočne spôsobené významnými zmenami v usporiadaní celosvetového obchodu, ktoré v sektore mobilných telefónov viedli k presunutiu výskumu a vývoja, ako aj výroby do tretích krajín.
Hoci sa časť výroby premiestnila do Rumunska , prevažná časť výroby mobilných telefónov sa presunula nielen do Číny, ale aj do Južnej Kórey, Indie, Mexika a Brazílie.
Tieto krajiny s nízkou úrovňou miezd sa taktiež stávajú príťažlivými pre činnosti v oblasti výskumu a vývoja.
Výbor preto dospel k záveru, že v zmysle článku 2 nariadenia (ES) č. 1927/2006 môže prepustenie 1 337 pracovníkov v spoločnosti Nokia GmbH súvisieť s významnými zmenami v usporiadaní celosvetového obchodu.
Oprávnené činnosti (článok 3 nariadenia)
Podľa dokumentu SEK sa opatrenia financované z EGF v súvislosti s prepustením 1316 pracovníkov začali realizovať od 1. júla 2008.
Súčasťou koordinovaného súboru personalizovaných služieb vyžadujúcich financovanie sú:
- Krátkodobý príspevok (1316 osôb) na zabezpečenie prežitia pracovníkov, ktorí súhlasia s prácou pre presunutú spoločnosť.
Na účely EGF sa môže krátkodobý príspevok poskytnúť len na obdobia, počas ktorých sa prepustení pracovníci zúčastňujú na opatreniach aktívnej politiky trhu práce poskytovanej v rámci presunutej spoločnosti.
- Základná kvalifikácia (170 prípadov) na udržanie a zlepšenie schopnosti odbornej integrácie u pracovníkov s nižšou kvalifikáciou.
- Špecializované individuálne vzdelávanie (40 prípadov) určené pracovníkom, u ktorých skupinové kurzy očividne neprinášajú adekvátne výsledky.
- Skupinové vzdelávanie (490 prípadov) určené pracovníkom, ktorí disponujú základnými odbornými znalosťami, ale ktorých technické poznatky nezodpovedajú súčasnému stavu poznatkov.
- Skupiny ľudí rovnakých záujmov (240 prípadov) vytvorené za účelom posilnenia samostatných štyroch kategórií znevýhodnených pracovníkov: ženy s nedostatočnou kvalifikáciou, starší pracovníci vo veku nad 50 rokov, pracovníci s postihnutím alebo trpiaci chorobou a migrujúci pracovníci.
- Intenzívnejšia podpora vytvárania podnikov (40 prípadov).
- Podpora pri predkladaní žiadostí o prácu v zahraničí (55 prípadov) určená obmedzenému počtu pracovníkov, ktorí majú záujem o možnosť pripraviť sa na podanie žiadosti o pracovné miesto v zahraničí.
- Podpora pri nástupe do nového zamestnania (250 prípadov) počas skúšobnej doby s cieľom zaručiť, že si nastupujúci pracovník bude môcť udržať svoje nové zamestnanie.
- Poradenské činnosti a činnosti zamerané na podporu vrátane financovania (1316 prípadov) poskytované pracovníkom, ktorí si po zatvorení presunutej spoločnosti nevedia nájsť nové miesto.
Administratívne výdavky podľa článku 3 nariadenia
Nemecko uviedlo, že do administratívnych výdavkov sa podľa článku 3 nariadenia (ES) č. 1927/2006 zahŕňa príprava žiadosti, jej vybavovanie, informácie a publicita, ako aj kontrola vykonávania EGF.
V snahe zaručiť, že z prostriedkov EGF sa budú financovať len obdobia, počas ktorých sa pracovníci reálne zúčastňujú na aktívnych opatreniach trhu práce, výbor ďalej požiadal Nemecko o poskytnutie príslušných konkrétnych údajov na účely vypracovania vedeckej štúdie.
Vysvetlenie nepredvídateľnej povahy prepúšťania (článok 5 ods. 2 písm. a) nariadenia č. 1927/2006)
Podľa nemeckých úradov informácia, ktorú oznámila skupina Nokia, a veľké zisky dosahované priamo v krajine vyvolávali dojem, že výrobná kapacita v Bochume sa zachová.
Oznam skupiny Nokia o zatvorení závodu z 15. januára 2008 bol preto nečakaný.
Očakávané účinky prepúšťania na miestnu, regionálnu alebo národnú zamestnanosť (článok 1 a článok 5 ods. 2 písm. c) nariadenia)
Miera nezamestnanosti v oblastiach, ktoré patria do pôsobnosti štyroch agentúr postihnutých prepúšťaním, je už tradične vyššia ako v ostatných regiónoch Porýnia-Severného Westfálska (8,1 %) a Nemecka (7,4 %) a pohybuje sa v rozpätí od 10,2 do 12,3 %.
Pre tieto oblasti sú typické priemyselné odvetvia (automobilový a oceliarsky priemysel), ktoré sú osobitne vystavené dôsledkom hospodárskej a finančnej krízy.
Pre tieto oblasti sú typické priemyselné odvetvia (automobilový a oceliarsky priemysel), ktoré sú osobitne vystavené dôsledkom hospodárskej a finančnej krízy, kde má prepúšťanie značne negatívny dosah na miestne hospodárstvo.
Komplementárnosť, dodržiavanie predpisov a koordinácia (článok 6 nariadenia č. 1927/2006)
Nemecko potvrdilo, že uvedené opatrenia vhodne dopĺňajú opatrenia financované zo štrukturálnych fondov.
a) Súbor počiatočných opatrení financovaných z Európskeho sociálneho fondu (ESF)
Podľa oznámenia Komisie sa v žiadosti rozlišuje medzi súborom počiatočných opatrení v rámci aktívnej politiky trhu práce, na ktorý boli vynaložené finančné prostriedky z Európskeho sociálneho fondu (ESF), a súborom prostriedkov spolufinancovania z verejných a súkromných zdrojov.
Dohoda o tomto počiatočnom balíku medzi rôznymi aktérmi bola dosiahnutá v apríli 2008 a jej súčasťou bolo presunutie sídla spoločnosti, ako aj opatrenia zamerané na vymedzenie profilu, odborné zameranie, individuálne poradenstvo, pomoc v otázkach krátkodobého umiestnenia a získavania kvalifikácií v súlade so zameraním programu ESF nemeckého Spolkového úradu práce (odsek 17 a 19 dokumentu SEK).
b) Súbor opatrení financovaných EGF
Podľa dokumentov Komisie bol v decembri 2008 a januári 2009 na základe tejto žiadosti vypracovaný dodatočný súbor opatrení podporovaných EGF.
S cieľom zabezpečiť komplementárnosť s ostatnými opatreniami na národnej, regionálnej a miestnej úrovni bol súbor opatrení EGF spadajúci pod aktívnu politiku trhu práce poňatý ako doplnok k vyššie uvedenému počiatočnému súboru.
Okrem krátkodobého príspevku sa opatrenia financované z EGF začali 1. júla 2009 a budú trvať až do ukončenia poskytovania pomoci z EGF ( koniec januára 2010 ).
c) Komplementárnosť krátkodobého príspevku
V období od 1. augusta 2008 až do začiatku roku 2010 by sa z EGF malo financovať prvé opatrenie (krátkodobý príspevok) poskytované od 1. augusta 2008 pracovníkom, ktorí sa zúčastňujú na opatreniach financovaných z ESF.
B) Pripomienky a doplňujúce informácie :
Nemecko požaduje príspevok z EGF na opatrenia, ktoré dopĺňajú opatrenia už financované z ESF.
Výbor EMPL súhlasí s Európskou komisiou, pokiaľ ide o umožnenie tejto komplementárnosti podľa článku 6 ods. 2 nariadenia č. 1927/2006, ale vyjadril obavy v súvislosti s článkom 6 ods. 4 tohto nariadenia, na základe ktorého sa zakazuje financovanie opatrení z viacerých finančných nástrojov Spoločenstva.
Obavy pracovnej skupiny a výboru EMPL spojené s dodržiavaním zásady riadneho finančného hospodárenia však bolo možné odstrániť vďaka týmto objasneniam:
Doplňujúce informácie poskytnuté na základe žiadosti sekretariátu výboru EMPL:
Z doplňujúcich informácií, ktoré poskytla Komisia po opätovnom rozhovore s predstaviteľmi nemeckej vlády, vyplývajú tieto zistenia:
- na rozdiel od informácií, ktoré sa pôvodne uvádzajú v dokumente SEK, sa z EGF v období od 1. júla 2008 do 1. augusta 2008 nefinancovalo žiadne opatrenie;
- v období od 1. augusta 2008 do konca júla 2009 sa z EGF financovalo iba prvé opatrenie (krátkodobý príspevok); ktoré bolo všetkým pracovníkom navrhnuté s platnosťou od 1. augusta 2008 na maximálne 12 mesiacov; všetky opatrenia vykonávané v presunutej spoločnosti počas tohto obdobia vrátane kvalifikačných opatrení sa financovali z iných prostriedkov (ESF a súkromné prostriedky);
- presunutá spoločnosť dostávala od 1. júla 2008 prostriedky z ESF určené na financovanie opatrení na kvalifikáciu pracovníkov (približne 240 opatrení);
- od 1. júla 2009 až do predpokladaného ukončenia poskytovania pomoci z EGF (koniec januára 2010) sa kvalifikačné opatrenia financujú iba z EGF.
Existuje však niekoľko časovo obmedzených výnimiek zo zásady oddelenia opatrení ESF a EGF :
7 účastníkov začalo využívať opatrenia financované z ESF až po júni 2009, čiže vo chvíli, keď sa začali vykonávať činnosti financované z EGF, a ďalší využili naopak počiatočné opatrenia financované z EGF, ktoré sa začali vykonávať pred 1. júlom 2009.
Podľa informácií výboru Nemecko zdôrazňuje, že Spolkový úrad práce dohliada na to, aby sa opatrenia ESF a EGF prísne oddeľovali.
Informácie, ktoré poskytla Komisia na schôdzi pracovnej skupiny výboru EMPL pre EGF (1. septembra 2009) :
- Podľa článku 6 ods. 2 nariadenia (ES) č. 1927/2006 sa môže z EGF poskytnúť krátkodobý príspevok na obdobie, počas ktorého sa pracovníci zúčastňujú na aktívnych opatreniach na trhu práce financovaných z ESF.
- Komplementárnosť pomoci z EGF, ako sa uvádza v článku 6 ods. 2 nariadenia (ES) č. 1927/2006, umožňuje, aby ten istý pracovník využíval opatrenia financované z viacerých štrukturálnych fondov a z EGF.
- Keďže sa zistilo, že činnosti financované z EGF sa začali vykonávať 1. augusta, a nie 1. júla 2008, Európsky parlament vyzýva Komisiu, aby požiadala Nemecko o opravu dátumu začiatku obdobia, počas ktorého sa oprávnene poskytovala pomoc z EGF (článok 11 nariadenia).
Rovnosť žien a mužov a nediskriminácia (článok 7 nariadenia)
Podľa informácií Komisie Nemecko nie je povinné v tejto fáze postupu poskytnúť dôkazy, ktoré by umožnili overiť podporu začlenenia hľadiska rodovej rovnosti a nediskriminácie do rôznych stupňov vykonávania EGF v súlade s nariadením.
Nemecko bude musieť preukázať dodržiavanie tohto kritéria až v rámci kontroly ex-post príspevku z EGF.
Poznámka:
Členovia výboru EMPL vyjadrujú poľutovanie nad touto situáciou a žiadajú, aby členské štáty poskytovali podrobnejšie informácie o uplatňovaní hľadiska rodovej rovnosti a nediskriminácie prostredníctvom opatrení financovaných z EGF.
Členovia výboru EMPL okrem toho žiadajú Komisiu, aby odteraz zahŕňala tieto informácie do svojej výročnej správy o fungovaní tohto fondu.
C) Záver
Výbor EMPL schvaľuje žiadosť Nemecka.
Pociťuje však povinnosť predložiť niekoľko pripomienok k forme žiadosti:
Členovia výboru EMPL upozorňujú v prvom rade na skutočnosť, že pokiaľ ide o začiatok činností financovaných z EGF, informácie uvedené vo východiskovom dokumente ( SEK(2009)1094 v konečnom znení) týkajúcom sa prípadu Nokia boli neúplné či dokonca zjavne nesprávne.
Mnohé objasnenia boli potrebné najmä na zabezpečenie komplementárnosti opatrení financovaných z EGF s opatreniami financovanými z ESF.
Táto komplementárnosť je nevyhnutná, aby bolo možné začať rozpočtový postup, ako sa stanovuje v článku 12 nariadenia (ES) č. 1927/2006 o EGF.
Výbor EMPL vyzýva Komisiu, aby požiadala Nemecko o opravu dátumu začiatku činností financovaných z EGF.
Komisia by okrem toho mala vzhľadom na budúce prípady dohliadať nielen na to, aby boli informácie poskytované Európskemu parlamentu úplné a správne, ale aj na to, aby spôsob, akým sa tieto informácie poskytujú, umožňoval v záujme účinnosti postupu ľahké a rýchle pochopenie skutočností týkajúcich sa žiadosti.
Táto súhrnná prezentácia by mala zahŕňať aj príspevky ostatných aktérov zapojených do pomoci prepusteným pracovníkom, a to najmä príspevky podnikov, finančnú pomoc z ostatných európskych štrukturálnych fondov či príspevky miestnych činiteľov.
Členovia výboru EMPL si okrem iného želajú dôsledné preskúmanie otázky, či si podnik Nokia splnil svoje právne záväzky, najmä čo sa týka informovania pracovníkov na vnútroštátnej i európskej úrovni a konzultácií s nimi v súvislosti s premiestnením podniku do Rumunska a s pomocou prepusteným pracovníkom, ako aj objasnenie jeho konkrétneho finančného príspevku na rekvalifikáciu pracovníkov.
Členovia výboru EMPL by taktiež dostávať informácie o povahe činností financovaných z ESF s cieľom získať ucelenejší prehľad o pomoci poskytnutej pracovníkom podniku Nokia.
Pokiaľ ide o rodovú rovnosť a nediskrimináciu, členovia výboru EMPL sa domnievajú, že členské štáty by mali poskytnúť podrobnejšie informácie o realizácii týchto dvoch dôležitých cieľov prostredníctvom opatrení financovaných z EGF.
Pracovná skupina preto vyzýva Komisiu, aby odteraz tieto informácie zaraďovala do svojej výročnej správy o fungovaní EGF.
Poslanci sa napokon pýtajú, prečo dodávatelia a nadväzujúci výrobcovia podniku Nokia nezačlenili do tohto podporného plánu prepustených pracovníkov.
Dúfam, že členovia Vášho výboru budú s týmito pripomienkami súhlasiť.
S pozdravom
Pervenche Berès
Réf.: D(2009)46247
POSTUP
Názov
Mobilizácia Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Referenčné čísla
KOM(2009)0423 – C7-0113/2009 – 2009/0423(BUD)
Gestorský výbor
dátum oznámenia na schôdzi
BUDG14.9.2009
Výbor požiadaný o stanovisko
dátum oznámenia na schôdzi
EMPL14.9.2009
Spravodajca
dátum menovania
Reimer Böge
20.9.2004
Predchádzajúci spravodajca
Prerokovanie vo výbore
1.09.2009
5.
10 .2009
Dátum prijatia
5.10.2009
Výsledok záverečného hlasovania
+:
–:
0:
30
Poslanci prítomní na záverečnom hlasovaní
Náhradníci prítomní na záverečnom hlasovaní
Damien Abad, Marta Andreasen, Francesca Balzani, Reimer Böge, Lajos Bokros, Jean-Luc Dehaene, James Elles, Göran Färm, José Manuel Fernandes, Salvador Garriga Polledo, Jens Geier, Ivars Godmanis, Estelle Grelier, Carl Haglund, Jutta Haug, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Sergej Kozlík, Alain Lamassoure, Janusz Lewandowski, Vladimír Maňka, Barbara Matera, Nadezhda Mihaylova, László Surján, Angelika Werthmann
Náhradníci (čl. 187 ods. 2) prítomní na záverečnom hlasovaní
Giovanni La Via, Paul Rübig, Derek Vaughan
Dátum predloženia
7.10.2009
Poznámky
(údaje, ktoré sú k dispozícii iba v jednej jazykovej verzii)
...
