P6_TA(2006)0277
Ochrana finančných záujmov Spoločenstiev, boj proti podvodom (2004)
A6-0185/2006
Uznesenie Európskeho parlamentu o ochrane finančných záujmov Spoločenstiev a boji proti podvodom – výročná správa za rok 2004 ( 2005/2184(INI) )
Európsky Parlament
, –
so zreteľom na svoje uznesenia k predchádzajúcim výročným správam Komisie a Európskeho úradu pre boj proti podvodom (OLAF),
–
so zreteľom na správu Komisie Rade a Európskemu parlamentu z 19. júla 2005 pod názvom "Ochrana finančných záujmov Spoločenstiev - boj proti podvodom - výročná správa za rok 2004" ( KOM(2005)0323 ) vrátane príloh ( SEK(2005)0973 , SEK(2005)0974 ),
–
so zreteľom na doplňujúcu správu o činnosti OLAF-u za obdobie od júla do decembra 2004 http://europa.eu.int/comm/anti_fraud/reports/olaf/2004/en.pdf
,
–
so zreteľom na výročnú správu Európskeho dvora audítorov o plnení rozpočtu za rozpočtový rok 2004 Ú. v.
EÚ C 301, 30.
11.
2005, s.
1.
,
–
so zreteľom na článok 276 ods. 3 a článok 280 ods. 5 zmluvy,
–
so zreteľom na článok 45 rokovacieho poriadku,
–
so zreteľom na správu Výboru pre kontrolu rozpočtu ( A6-0185/2006 ),
Rozsah oznámených nezrovnalostí a podvodov
1.
víta, že konečne došlo k vzájomnému prispôsobeniu období, za ktoré sa vyhotovuje výročná správa Komisie o ochrane finančných záujmov a správa o činnosti OLAF-u a tým i k zlepšeniu ich porovnateľnosti;
2.
konštatuje, že v roku 2004 boli v oblasti vlastných zdrojov, poľnohospodárstva a štrukturálnej politiky členských štátov oznámené nezrovnalosti a podvody v celkovej výške okolo 982,3 miliónov EUR (rok 2003: 922 miliónov EUR, rok 2002: 1,15 miliardy EUR); čísla, ktoré členské štáty oznámili do Bruselu, možno rozpísať takto:
–
vlastné zdroje: 205,7 miliónov EUR (rok 2003: 269,9 miliónov EUR, rok 2002: 341,9 miliónov EUR),
–
záruky Európskeho poľnohospodárskeho usmerňovacieho a záručného fondu (EPUZF): 82,1 miliónov EUR (rok 2003: 169,7 miliónov EUR, rok 2002: 198,1 miliónov EUR),
–
štrukturálno-politické opatrenia: 694,5 miliónov EUR (rok 2003: 482,2 miliónov EUR, rok 2002: 614,1 miliónov EUR);
3.
zdôrazňuje, že výkyvy v oznámenom objeme škôd z roka na rok sa vo svojom význame nesmú preceňovať a môže ich ovplyvniť množstvo faktorov;
4.
považuje za úplne neprijateľné, že ešte stále existujú "staré" členské štáty (Nemecko, Grécko a Španielsko), ktoré oznámenia o nezrovnalostiach nepredkladajú Komisii v elektronickej podobe, že sú neúplné a že pri ich odovzdávaní dochádza k niekoľkoročným oneskoreniam;
5.
konštatuje, že v oblasti vlastných zdrojov klesla hodnota oznámených škôd z 269,9 miliónov EUR (2003) na 205,7 miliónov EUR (2004); osobitne náchylné pre podvody boli oblasti cigariet, televíznych prijímačov a cukru; počet prípadov sa značne zvýšil v Belgicku (+ 58 %), vo Švédsku (+ 36 %) a vo Francúzsku (+ 30 %); 54,8 miliónov EUR (27 %) sa už znova získalo;
6.
konštatuje, že v oblasti poľnohospodárskych výdavkov klesli oznámenia o škodách o vyše 50 %; zo 169,7 miliónov EUR (2003) na 82,1 miliónov EUR (2004); ľutuje, že ochota oznamovať prípady klesá s rastúcou výškou podpory; opakovane kritizuje skutočnosť, že Nemecko, Grécko a Španielsko ešte stále nezaviedli elektronický oznamovací systém; ďalej najmä Nemecko a Holandsko nespĺňajú svoju povinnosť oznamovať identitu fyzických a právnických osôb, ktorých sa týkajú zistené nezrovnalosti;
7.
vyzdvihuje však, že objem škôd v oblasti EPUZF v dlhšom časovom rozpätí zreteľne klesá, kým v oblasti štrukturálnych fondov sa zaznamenáva mohutný rast; tak predstavoval napríklad v roku 2000 objem oznámených škôd v oblasti EPUZF ešte 474,6 miliónov EUR, kým v prípade štrukturálnych fondov v roku 2000 to bolo len 114,2 miliónov EUR; medzitým sa relatívny význam oboch oblastí v štatistike podvodov takmer obrátil;
8.
zdôrazňuje, že klesajúce údaje v oblasti poľnohospodárstva sú taktiež dôsledkom účinného fungovania integrovaného administratívneho a kontrolného systému (IACS); preto trvá na tom, aby sa tento systém používal vo všetkých členských štátoch; vyjadruje poľutovanie nad tým, že podľa bodu 4.8 výročnej správy Európskeho dvora audítorov za rok 2004 tento systém ešte stále nie je plne zavedený v Grécku, a to ani viac ako sedem rokov po termíne na jeho úplné zavedenie; konštatuje, že grécka vláda tieto tvrdenia odmieta, pričom v novembri 2005 sa začali rokovania s Komisiou s cieľom vyriešiť túto záležitosť;
9.
poukazuje na to, že na Španielsko (35 miliónov EUR) a Nemecko (19 miliónov EUR) pripadá viac ako 65 % zo sumy škody; zvlášť náchylnými na nezrovnalosti sa ukázala priama pomoc (29 miliónov EUR: najmä uvedením fiktívnych plôch), vývozné náhrady (21 miliónov EUR: často pri použití falšovaných colných dokumentov) a opatrenia na podporu trhu (20 miliónov EUR: týkalo sa to najmä citrusových plodov a čerstvej zeleniny);
10.
poukazuje na to, že v roku 2004 objem škôd pri štrukturálno-politických opatreniach opäť výrazne vzrástol: zo 482,2 miliónov EUR (2003) na 694,5 miliónov EUR (2004, vrátane 163 miliónov EUR, ktoré sa týkajú Kohézneho fondu); spravidla sa oznamuje 86 % nezrovnalostí až dva roky po ich odhalení; z 532 miliónov EUR, ktoré predstavujú výšku škôd v prípade štrukturálnych fondov, pripadlo 485 miliónov EUR na Európsky fondy pre regionálny rozvoj; objem škôd oznámených z Talianska (194,9 miliónov EUR), Nemecka (127,5 miliónov EUR) a Grécka (112 miliónov EUR) predstavuje 81,6 % sumy oznámených škôd; najčastejšie príčiny nezrovnalostí boli nesprávne vykonané opatrenia, ako aj porušenia zmluvných ustanovení;
11.
v tejto súvislosti zastáva názor, že v oznamovacom období za rok 2005, by sa mala mimoriadna pozornosť venovať nezrovnalostiam pri štrukturálno-politických opatreniach;
12.
s nepochopením berie na vedomie Pozri pracovný dokument útvarov Komisie SEK(2005)0974 , tabuľky 1.2. a 1.8.
, že Nemecko svoju oznamovaciu povinnosť o skonštatovaných nezrovnalostiach v oblasti poľnohospodárskych a štrukturálnych výdavkov plní nie v plnom rozsahu a len v troch z celkovo oznámených 1 798 prípadov uviedlo údaje o zúčastnených osobách alebo firmách; ďalej konštatuje, že Holandsko svoje oznamovacie povinnosti v prípade poľnohospodárskych výdavkov neplní a len v jednom z celkovo 307 oznámených prípadov poskytlo údaje o zúčastnených osobách alebo firmách;
13.
preto od Komisie pred 1. novembrom 2006 očakáva správu, v ktorej Komisia uvedie, aké kroky uskutočnila na to, aby dotknuté členské štáty nabádala k splneniu ich zmluvných záväzkov;
14.
poukazuje na to, že v súvislosti s využívaním predvstupovej pomoci v období od roku 2002 do roku 2004 predstavovala suma zodpovedajúca celkovým oprávneným nákladom projektov, v prípade ktorých došlo k nezrovnalostiam, 2,38 miliardy EUR (všetky zdroje financovania z národných fondov, fondov EÚ a od iných darcov) a že tieto sumy sa týkajú programov PHARE (vo výške 1,118 miliardy EUR), ISPA (1,105 miliardy EUR ) a SAPARD (158 miliónov EUR); osobitne dotknuté boli pritom opatrenia s oprávnenými nákladmi v pásme od 100 000 EUR až 1 milión EUR; nezrovnalosti sa odhalili väčšinou administratívnymi a finančnými kontrolami;
15.
s obavami berie na vedomie, že v prípade predvstupovej pomoci nebolo v 90 % všetkých prípadov oznámených Komisii možné určiť povahu zistených nezrovnalostí, sumy, ktorá by sa mohli vymôcť a aké sumy sa musia ešte vybrať; Komisia to pripisuje nedostatočnej skúsenosti dotknutých krajín; zastáva názor, vyjadrený v bode 8.9 výročnej správy Európskeho dvora audítorov za rok 2004, že viazanie prostriedkov by sa malo schváliť len vtedy, keď krajina disponuje výkonnými riadiacimi kapacitami;
Doplňujúca správa o činnosti OLAF-u za obdobie od júla do decembra 2004
16.
konštatuje, že OLAF v priebehu oznamovacieho obdobia zaznamenal 720 nových prípadov, pričom finančné dôsledky všetkých prípadov, ktoré boli 31. decembra 2004 ešte predmetom prebiehajúceho vyšetrovania, sa odhadovali na 1,225 miliardy EUR; na konci oznamovacieho obdobia sa preverovalo celkom 195 prípadov, v 469 prípadoch bolo začaté vyšetrovanie a v 655 prípadoch sa vyžadovali následné opatrenia;
17.
okrem toho konštatuje, že výška škôd všetkých prípadov, pri ktorých OLAF na konci oznamovacieho obdobia (31. decembra 2004) prijal následné opatrenia, dosiahla 1,78 miliardy EUR Finančné škody všetkých prípadov vyšetrovaných OLAF-om a jeho predchodcom sa odhadujú na necelých 5,8 miliardy EUR.
; následné opatrenia sa týkali najmä oblasti dane z pridanej hodnoty, štrukturálno-politických opatrení, ako aj zahraničnej pomoci a priamych výdavkov;
18.
vyzýva OLAF, aby vo svojej najbližšej správe o činnosti informoval Európsky parlament o výsledku administratívnych, finančných a trestno-právnych opatrení, ktoré iniciovala Komisia a členské štáty na základe vyšetrovania OLAF-u;
19.
víta, že OLAF dokázal skrátiť obdobie na posúdenie prijatých informácií na 3,5 mesiaca; taktiež trvanie vyšetrovaní sa podarilo skrátiť z 30 mesiacov (v roku 2000) na 23 mesiacov (v roku 2004); zdrojom informácií sú v 32,6 % informátori, v 30,6 % prípadov Komisia postupuje informácie a v 15,7 % prípadov prichádzajú informácie z členských štátov;
20.
konštatuje, že v prípade "starých" členských štátov pochádzala väčšina prípadov z Talianska, Nemecka a Belgicka, v prípade "nových" členských štátov, kandidátskych a pristupujúcich krajín z Rumunska a Poľska a v prípade tretích štátov z Ázie a iných európskych krajín;
21.
zdôrazňuje, že clá, poľnohospodárstvo a vonkajšia pomoc sa ukázali ako oblasti obzvlášť náchylné na podvody;
22.
víta, že v súčasnosti sa systematicky využíva možnosť automaticky neuskutočňovať sledovanie zjavne neodôvodnených obvinení (Prima Facie Non-Cases); vyzýva dozorný výbor OLAF-u, aby túto novú prax analyzoval vo svojej budúcej výročnej správe;
23.
berie na vedomie, že pracovná skupina "staré prípady" (Task Force "Old Cases") predložila v októbri 2004 mimoriadnu správu o 215 prípadoch (za obdobie od roku 1992 do roku 1999); 206 týchto prípadov viedlo k súdnemu konaniu; vyzýva riaditeľa OLAF-u, aby o tejto záležitosti informoval Výbor pre kontrolu rozpočtu;
Príprava zmeny a doplnenioa nariadenia o OLAF-e
24.
berie na vedomie, že tri príslušné inštitúcie (Európsky parlament, Rada a Komisia) dosiahli 7. februára 2006 zhodu vo veci obsadení postu riaditeľa OLAF-u a že Komisia ho vymenovala 14. februára 2006;
25.
kritizuje skutočnosť, že vymenovanie riaditeľa OLAF-u si vyžiadalo neprimerane veľa času a že konanie sa vyznačovalo nedostatkami, ktorým sa treba v budúcnosti vyhnúť;
26.
pripomína, že diskusie o zlepšení právnych predpisov na boj proti podvodom prebiehali od roku 2003 bez výsledku, a opakuje, že Európsky parlament má záujem aktívne sa podieľať na tejto úlohe;
27.
zdôrazňuje, že Európsky parlament nebude súhlasiť so žiadnym návrhom, ktorý by obmedzil jeho existujúce práva;
28.
berie na vedomie, že Komisia prijala nový návrh ( KOM(2006)0244 ), na zmenu a doplnenie nariadenia Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF)
Ú. v.
ES L 136, 31.5.1999, s.
1.
;
29.
víta a v tejto súvislosti podporuje odporúčanie Európskeho dvora audítorov v bode 36 jeho stanoviska č. 8/2005 Stanovisko Európskeho dvora audítorov č. 8/2005 k návrhu nariadenia Európskeho parlamentu a Rady o vzájomnej administratívnej pomoci pri ochrane finančných záujmov Spoločenstva proti podvodom a iným protiprávnym konaniam (Ú. v.
EÚ C 313, 9.12.2005, s.
1.)
, aby sa zjednodušili a skonsolidovali v súčasnosti platné právne predpisy na boj proti podvodom a aby sa v tomto rámci odstránili existujúce nedostatky;
30.
osobitne podporuje, aby sa všetky vyšetrovacie právomoci OLAF-u zhrnuli do jediného nariadenia;
31.
odporúča, aby sa na tento cieľ aktualizovali ustanovenia nariadenia Rady (ES, Euratom) č. 2185/96 z 11. novembra 1996 o kontrolách a inšpekciách na mieste, vykonávaných Komisiou za účelom ochrany finančných záujmov Európskych spoločenstiev pred spreneverou a inými podvodmi
Ú. v.
ES L 292, 15.11.1996, s.
2.
a ktoré by mali byť začlenené do nariadenia (ES) č. 1073/1999; očakáva od Komisie zodpovedajúce návrhy;
32.
ďalej vyzýva Komisiu, aby v zmysle príslušného rozsudku Súdneho dvora Európskych spoločenstiev navrhla potrebné zmeny a doplnenia nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev Ú. v.
ES L 312, 23.12.1995, s.
1.
; pripomína, že o týchto zmenách sa bude odteraz rozhodovať prostredníctvom spolurozhodovacieho postupu;
33.
vyzýva Komisiu, aby preskúmala, či a do akej miery by sa právomoci Komisie a OLAF-u uvedené v návrhu nariadenia o vzájomnej administratívnej pomoci pri ochrane finančných záujmov Spoločenstva proti podvodom a iným protiprávnym konaniam Návrh nariadenia Európskeho parlamentu a Rady o vzájomnej administratívnej pomoci pri ochrane finančných záujmov Spoločenstva proti podvodom a iným protiprávnym konaniam, ktorý Komisie predložila 20. júla 2004 ( KOM(2004)0509 ).
mohli pri boji proti podvodom s daňou z pridanej hodnoty zahrnúť do revízie nariadenia (ES, Euratom) č. 2988/95;
34.
víta zistenie Európskeho dvora audítorov v bode II zhrnutia jeho osobitnej správy č. 1/2005, podľa ktorej "zmiešané postavenie" OLAF-u, ktorý je síce samostatný pri vyšetrovaní, ale podlieha Komisii, pokiaľ ide o ostatné povinnosti, nemalo nijaký dosah na nezávislosť jeho vyšetrovaní Osobitná správa Európskeho dvora audítorov č. 1/2005 týkajúca sa riadenia Európskeho úradu pre boj proti podvodom (OLAF) spolu s odpoveďami Komisie (Ú. v.
EÚ C 202, 18.8.2005, s.
3.)
; zdôrazňuje, že úlohou dozorného výboru OLAF-u je zabezpečiť nezávislosť vyšetrovaní Pozri článok 11 ods. 1 prvý pododsek nariadenia (ES) č. 1073/1999.
;
35.
poukazuje však na záver Európskeho dvora audítorov v bode 93 jeho osobitnej správy č. 1/2005, podľa ktorého je potrebné prehodnotiť úlohu dozorného výboru OLAF-u, aby sa predišlo akýmkoľvek rizikám zasahovania do prebiehajúcich vyšetrovaní;
Vyšetrovania OLAF-u a ochrana základných práv
36.
s veľkými obavami berie na vedomie rozsudok Súdu prvého stupňa zo 6. apríla 2006
Vec T-309/03, Camós Grau/Komisia (zatiaľ neuverejnené v zbierke ESD).
v súvislosti s prípadom IRELA, ktorým sa Komisii ukladá, aby úradníkovi vyplatila náhradu škody;
37.
berie na vedomie závery Súdu, podľa ktorých OLAF pri vyšetrovaní a vypracovávaní správy o vyšetrovaní postupoval zjavne protiprávne, keďže závažne a evidentne porušil požiadavku nestrannosti;
38.
považuje tento rozsudok za potvrdenie stanoviska dozorného výboru OLAF-u, ktorý vytrvalo a opakovane poukazoval na potrebu dodržiavania základných práv a na to, že ich dodržiavanie je základným predpokladom účinných vyšetrovaní OLAF-u, ktorých výsledky musia v prípade potreby obstáť pred súdom;
39.
upozorňuje na zistenie Európskeho dvora audítorov uvedené v bode IX jeho osobitnej správy č. 1/2005, že v súčasnosti nie je zabezpečená nezávislá kontrola zákonnosti prebiehajúcich vyšetrovacích postupov a rešpektovania základných práv vyšetrovaných osôb;
40.
domnieva sa, že OLAF musí dôveryhodne spolupracovať s Európskym ombudsmanom a Európskym dozorným úradníkom pre ochranu údajov;
41.
vyzdvihuje, že zriadenie Súdu pre verejnú službu Európskej únie výrazne zlepšuje možnosti súdnej kontroly práce OLAF-u pri vyšetrovaniach, ktoré sa týkajú úradníkov a zamestnancov Spoločenstva;
42.
očakáva, že riaditeľ OLAF-u zabezpečí prísny dozor nad kvalitou prebiehajúcich vyšetrovaní, ktoré vykonávajú zamestnanci OLAF-u;
Priority a perspektívy práce OLAF-u
43.
upozorňuje na to, že aj pre OLAF platí zásada subsidiarity, teda požiadavka sústrediť sa na oblasti, v ktorých úrady členských štátov nemajú žiadnu právomoc (vyšetrovania vo vnútri inštitúcií a orgánov a v súvislosti s úlohami, ktoré riadi priamo Komisia) alebo v ktorých nevyvíjajú dostatočné úsilie;
44.
podporuje odporúčanie Európskeho dvora audítorov v bode 37 jeho vyššie uvedeného stanoviska č. 8/2005, aby sa činnosti OLAF-u zameriavali na jeho vyšetrovaciu funkciu;
45.
upozorňuje na zistenie Európskeho dvora audítorov uvedené v bode 76 jeho osobitnej správy č. 1/2005, že rovnaký prístup ku koordinačným a pomocným činnostiam a k vyšetrovaniam, v súčasnosti uplatňovaný zo strany OLAF-u, komplikuje primerané využívanie zdrojov; očakáva, že vedenie OLAF-u v budúcnosti zabezpečí jasné rozdelenie úloh, ktoré musia byť na prvý pohľad zrejmé aj po organizačnej stránke;
46.
víta, že spomenuté odporúčania Dvora audítorov sa zhodujú s pozíciou, ktorú už Európsky parlament sformuloval vo svojom uznesení zo 4. decembra 2003 k správe Komisie o vyhodnotení činností Európskeho úradu pre boj proti podvodom (OLAF)
Ú. v.
EÚ C 89 E, 14.4.2004, s.
153.
; zhoduje sa s Dvorom audítorov aj v tom, že rozšírenie koordinačnej úlohy OLAF-u voči úradom členských štátov nesmie byť na úkor vyšetrovacích aktivít OLAF-u;
Boj proti pašovaniu cigariet a predaju falšovaných výrobkov
47.
poukazuje na to, že v roku 2004 sa podľa odhadov členských štátov v dôsledku pašovania cigariet vybralo o približne.
418,5 miliónov EUR menej vlastných zdrojov a celkové škody by mohli byť ešte oveľa vyššie; so zhrozením berie na vedomie, že to zodpovedá dvojnásobku sumy škody v porovnaní s rokom 2003 (rok 2003: približne.
200 miliónov EUR) Pri týchto číslach ide o odhady.
Výpočet sa zakladá na oznámeniach 24 členských štátov o skonfiškovaných cigaretách.
Ďalej OLAF vychádza z toho, že bolo zadržaných len 10 % z pašovaného tovaru.
;
48.
konštatuje, že v roku 2004 príslušné orgány skonfiškovali viac ako 3,5 miliardy cigariet a že od roku 2001 sa naliehavosť problému pašovania a predaja falšovaných výrobkov zreteľne zvýšila;
49.
zdôrazňuje, že OLAF vyčíslil finančné škody, ktoré vznikli pašovaním cigariet a predajom falšovaných výrobkov od roku 2000, na 1,317 miliardy EUR;
50.
je si vedomý toho, že nové členské štáty na východnej vonkajšej hranici EÚ sú osobitne vystavené dôsledkom stúpajúceho pašovania cigariet;
51.
v tejto súvislosti opätovne zdôrazňuje význam dohody na boj proti pašovaniu cigariet medzi Komisiou (spolu s Belgickom, Nemeckom, Gréckom, Španielskom, Francúzskom, Talianskom, Luxemburskom, Holandskom, Portugalskom a Fínskom) a Philip Morris International (PMI); vyzdvihuje úspešný spôsob spolupráce Komisie s OLAF-om a víta rozhodujúcu operačnú podporu pracovnej skupiny OLAF-u v boji proti pašovaniu cigariet; v dohode sa plánujú opatrenia na dlhodobé predchádzanie pašovaniu cigariet a zároveň sa požaduje urovnať sporné body medzi Spoločenstvom a PMI; PMI navyše zaplatí v priebehu 12 rokov Spoločenstvu a členským štátom sumu vo výške asi 1,25 miliárd USD;
52.
s potešením konštatuje, že od júla 2004 podpísalo dohodu štrnásť členských štátov (Cyprus, Česká republika, Dánsko, Estónsko, Írsko, Litva, Lotyšsko, Maďarsko, Malta, Poľsko, Rakúsko, Slovensko, Slovinsko a Švédsko), a pripojilo sa tak k Spoločenstvu a pôvodným desiatim členským štátom;
53.
kritizuje Spojené kráľovstvo za to, že ako jediný členský štát, nepodpísalo dohodu; vyzýva Spojené kráľovstvo, aby dohodu čo možno najrýchlejšie podpísalo;
54.
vyjadruje poľutovanie nad tým, že Komisia doteraz nebola schopná zmysluplne použiť platby, ktoré PMI uskutočnilo v súlade s dohodou; považuje za neprijateľné, že členským štátom boli poukázané vyššie sumy, ktoré nie sú viazané na podmienky; tento postup odporuje zámeru obsiahnutému v dohode, podľa ktorého by sa tieto sumy mali použiť na opatrenia na boj proti podvodom, ktoré predstavujú prioritu v rámci zamedzenia pašovania cigariet a falšovania;
55.
vyzýva členské štáty a Komisiu, aby platby PMI použili na financovanie opatrení na predchádzanie pašovaniu cigariet vrátane falšovania a boj proti nim;
56.
vyzýva Komisiu, aby predložila návrhy na použitie značnej časti týchto príjmov a v prípade potreby predbežný návrh plánu úpravy rozpočtu, ako aj návrhy na zodpovedajúci právny základ; vyzýva Komisiu, aby do 1. decembra 2006 predložila Európskemu parlamentu správu o sumách prijatých v rámci dohody, ako aj o ich rozdelení a použití;
57.
domnieva sa, že dohoda s PMI má taký ďalekosiahly význam, že OLAF a Komisia by mali využiť všetky možnosti na uzavretie podobných dohôd s ostatnými medzinárodnými výrobcami cigariet; vyzýva OLAF, aby do 1. decembra 2006 podal správu o pokroku v tejto oblasti;
58.
vyzýva ďalej Komisiu, aby do 1. decembra 2006 informovala Európsky parlament o pokroku pri rokovaniach o rámcovej dohode WHO na zníženie spotreby tabaku, ako aj prípadných protokoloch;
59.
vyzdvihuje, že otázke pašovania cigariet a predaja falšovaných výrobkov sa prikladá taký veľký význam, že predloží vlastnú správu k tejto téme; ďalej bude v tejto oblasti vypracovaná štúdia, ktorá má preskúmať vplyv pašovania cigariet a predaja falšovaných výrobkov na vlastné zdroje Spoločenstva;
Boj proti podvodom s daňou z pridanej hodnoty
60.
je mimoriadne znepokojený finančnými škodami, ktoré spôsobujú takzvané "kolotočové" obchody; takto vyčíslil nemecký Inštitút pre hospodársky výskum stratu na vnútroštátnych príjmoch z DPH za roky 2003 až 2005 na 17 až 18 miliárd EUR za rok; členské štáty vychádzajú vo všeobecnosti z toho, že ročne strácajú približne 10 % svojich príjmov z DPH; pritom tretinu strát možno prisúdiť cezhraničným "kolotočovým" obchodom;
61.
upozorňuje na to, že na výber vlastných zdrojov DPH možno využiť len skutočné príjmy;
62.
víta skutočnosť, že Dvor audítorov Pozri pracovný program Európskeho dvora audítorov na rok 2006 z 10.
1.
2006, s.
3.
podrobí preskúmaniu spoluprácu administratívnych úradov pri uplatňovaní DPHoty v obchodovaní v rámci Spoločenstva, vrátane boja proti podvodom s DPH v prípade takzvaných "kolotočových" obchodov Preskúmanie sa vzťahuje na vykonávanie nariadenia Rady (ES) č. 1798/2003 zo 7. októbra 2003 o administratívnej spolupráci v oblasti dane z pridanej hodnoty, ktoré zrušuje nariadenie (EHS) č. 218/92 (Ú. v.
EÚ L 264, 15.10.2003, s.
1.).
Nariadenie zmenené a doplnené nariadením (ES) č. 885/2004 (Ú. v.
EÚ L 168, 1.5.2004, s.
1).
;
63.
taktiež víta, že Komisia dala vypracovať štúdiu o boji proti podvodom s DPH, a vyzýva Komisiu, aby po jej dokončení odovzdala kópiu Výboru pre kontrolu rozpočtu;
Oblasti vnútornej politiky
64.
s obavami konštatuje, že Európsky dvor audítorov v bode 6.4 výročnej správy za rok 2004 znova – ako už po dlhé roky – poukazuje na nedostatky dozorných a kontrolných systémov v oblastiach vnútorných politík, ktoré vedú k tomu, že chyby na úrovni príjemcov finančnej podpory neboli odhalené včas; súčasne sa znížil počet preskúmaní v roku 2004 v porovnaní s rokom 2003; vyzýva Komisiu, aby predložila návrh na odstránenie týchto nedostatkov;
65.
ľutuje, že Komisia doteraz nedokázala vypracovať vnútornú čiernu listinu, pre všetky generálne riaditeľstvá (GR) a všetky riaditeľstvá toho istého GR, firiem, týkajúcu sa pobočiek spoločností a laboratórií, ktoré sa podieľajú na výskumných a rozvojových programoch a ktoré boli na základe vnútorného auditu, auditu OLAF-u alebo rozhodnutia bežného súdu uznané vinné z podvodu; zastáva názor, že takýto zoznam by mohol zabrániť spoločnosti, laboratóriu alebo inému orgánu v prístupe k financovaniu Spoločenstva inými riaditeľstvami ako tými, v ktorých bol podvod odhalený;
Opatrenia Komisie v nadväznosti na uznesenie Európskeho parlamentu zo 7. júna 2005 na ochranu finančných záujmov Spoločenstva a na boj proti podvodom
Ú. v.
EÚ C 124 E, 25.5.2006, s.
232.
66.
berie na vedomie, že Komisia predložila 20. októbra 2005 Európskemu parlamentu správu o používaní "čiernej listiny" v poľnohospodárskom sektore;
67.
berie na vedomie odpoveď Komisie na bod 25 uznesenia ohľadom vymáhania navyše alebo neoprávnene vyplatených prostriedkov; túto však nepovažuje za uspokojivú; preto poukazuje na nasledujúce skutočnosti:
–
je potrebné si uvedomiť, že pokrok v tejto oblasti sa dosiahol najmä vďaka úsiliu Európskeho parlamentu;
–
Európsky parlament prikladá tejto otázke veľký význam a preto k nej vypracuje vlastnú správu;
–
víta, že Komisia v roku 2004 preverila postup vymáhania členskými štátmi prostredníctvom náhodných kontrol; v tejto súvislosti víta aj skutočnosť, že Komisia zamietla 50 % žiadostí o upustenie od vymáhania pohľadávok; toto zodpovedá 35,46 miliónom EUR, ktoré musia členské štáty vymáhať;
–
v oblasti poľnohospodárstva je nevyhnutné vymôcť ešte 63,76 miliónov EUR z roku 2004; k tomu pribudnú nedoplatky z predchádzajúcich rokov v sume 2,078 miliardy EUR; suma 811 miliónov EUR je predmetom súdneho konania;
–
v oblasti štrukturálnych fondov je nevyhnutné vymôcť za rok 2004 ešte 357,4 miliónov EUR (plus 40,5 miliónov z Kohézneho fondu); k tomu pribudnú nedoplatky z predchádzajúcich rokov vo výške 689,2 miliónov EUR;
–
zdôrazňuje primárnu zodpovednosť členských štátov za plynulé a účinné vymáhanie stratených rozpočtových prostriedkov; ľutuje, že členské štáty dosiaľ len nedostatočne zvládajú túto zodpovednosť a svoje oznamovacie povinnosti voči Komisii si plnia len v neúplnej miere;
–
žiada o sprístupnenie reakcie členských štátov na listy Komisie, podľa ktorých je nevyhnutné opäť vymáhať prvých 650 miliónov EUR v oblasti poľnohospodárstva Pozri bod 16 vyššie spomenutého uznesenia zo 7. júna 2005.
;
–
okrem toho sa pýta, či sa OLAF a Generálne riaditeľstvo pre poľnohospodárstvo a rozvoj vidieka (GR AGRI) dohodli na deľbe práce, na základe ktorej bude OLAF v budúcnosti zodpovedný za vyšetrovanie, kým zodpovednosť za vymáhanie prostriedkov pripadne GR AGRI Pozri bod 10 vyššie spomenutého uznesenia zo 7. júna 2005.
;
68.
kritizuje skutočnosť, že Komisia zanedbala predloženie zoznamu všetkých zmlúv, ktoré sa od roku 2000 uzatvorili s obstarávacími agentúrami, do 1. septembra 2005; tento zoznam by mal obsahovať aj údaje o dĺžke trvania zmluvy, spôsobe jej zadania a výške príslušných platieb;
69.
upozorňuje OLAF na potrebu pokračovať v dialógu začatom v novembri 2004 o otázke, ku ktorým informáciám môže mať Európsky parlament prístup v súvislosti so svojou prácou, čo zodpovedá otvorenosti voči dialógu naznačenej v jeho liste z 30. júna 2005; cieľom musí byť nájsť spôsob, ako možno v súlade s právnymi predpismi a najmä čl. 12 ods. 3 nariadenia o OLAF-e rešpektovať kontrolné právomoci Európskeho parlamentu a pritom zachovať dôvernosť vyšetrovaní OLAF-u; očakáva, že OLAF predloží Výboru pre kontrolu rozpočtu písomné návrhy do 1. septembra 2006;
70.
kritizuje skutočnosť, že údaje o prípade Eurostat postúpené Komisiou 12. apríla 2006 sú veľmi všeobecné; žiada o podrobné informácie najmä s ohľadom na finančné dôsledky nezrovnalostí (škody, sumy použité neprimeraným spôsobom, odhady pohľadávok a vydané povolenia na vymáhanie pohľadávok, spätne získané sumy, sumy, ktoré majú byť získané, odpísané sumy) a s ohľadom na nedodržiavanie predpisov verejného obstarávania najmä v súvislosti so zmluvami, ktoré neboli zadané subdodávateľom (zoznam príjemcov, vynaložené sumy, zistené nezrovnalosti), do 1. októbra 2006;
71.
ľutuje, že Komisia doteraz nevypracovala prehľad, z ktorého by vyplývalo, ktoré medzinárodné poradenské firmy pracovali pre Komisiu v oblastiach priamych výdavkov Pozri bod 73 vyššie spomenutého uznesenia zo 7. júna 2005.
; očakáva, že tento prehľad jej bude doručený do 1. novembra 2006; súčasne vyzýva Komisiu, aby naliehala na členské štáty, aby oznámili tieto informácie pre oblasť nepriamych výdavkov;
72.
vyjadruje nespokojnosť s nejasnými informáciami Komisie, čo sa týka renovácie budovy Berlaymont; pýta sa, či došlo k nezrovnalostiam zo strany tretieho subjektu a aké administratívne opatrenia sa prijali v rámci Komisie;
73.
vyjadruje hlboké znepokojenie nad správami o údajne nadmerne vysokých platbách na nájomné, ktoré Európsky parlament uhrádzal mestu Štrasburg za budovy Európskeho parlamentu SDM a WIC, a kúpnej ceny týchto budov; je odhodlaný zaoberať sa týmito obvineniami a pristúpiť k okamžitému, zásadnému a transparentnému prešetreniu záležitosti s cieľom zabezpečiť primeranú ochranu záujmov Európskej únie ako aj európskych daňových poplatníkov;
74.
víta skutočnosť, že Komisia do konca roku 2005 zastavila vývozné náhrady za zabíjanie živého dobytka určeného na porážku; zároveň berie na vedomie, že neoprávnene vyplatené vývozné náhrady vo výške 218 560 EUR z roku 2004 treba ešte stále vymáhať (2003: 58 680 EUR);
Rôzne témy ad hoc
75.
víta diskusiu o právomociach európskeho zákonodarcu v oblasti trestného práva, ktorá znovu pokračuje na základe rozsudku Súdneho dvora Európskych spoločenstiev z 13. septembra 2005 Vec C-176/03 Komisia/Rada (Zb.
2005 I-7879).
; zdôrazňuje, že napriek formulácii obhajovanej Komisiou Pozri oznámenie Komisie Európskemu parlamentu a Rade o dôsledkoch rozsudku Súdneho dvora z 13. septembra 2005 (vec C-176/03, Komisia/Rada) ( KOM(2005)0583 ).
považuje za potrebné prešetriť jednotlivé prípady platných návrhov právnych predpisov; zotrváva na svojom stanovisku, že návrh smernice o trestno-právnej ochrane finančných záujmov Spoločenstva by sa mal zakladať na článku 280 zmluvy Pozri pozíciu Európskeho parlamentu z 29. novembra 2001 k návrhu smernice Európskeho parlamentu a Rady o trestno-právnej ochrane finančných záujmov Spoločenstva (Ú. v.
ES C 153 E, 27.6.2002, s.
253), ako aj jeho vyššie spomenuté uznesenie zo 4. decembra 2003.
; vyzýva Radu, aby upustila od svojho odmietavého stanoviska voči posilneniu ochrany finančných záujmov Spoločenstva prostredníctvom trestno-právnych opatrení a aby prikročila k prvému čítaniu;
76.
vzhľadom na aktuálne nebezpečenstvo vtáčej chrípky vyjadruje znepokojenie nad novým trendom protiprávneho dovozu hydinového mäsa z krajín, z ktorých EÚ dovoz zakázala (najmä z Číny); vyzýva Komisiu, aby do 31. októbra 2006 poskytla Európskeho parlamentu podrobné informácie o prípadoch podvodov týkajúcich sa dovozu hydinového mäsa, ktoré boli oznámené od začiatku roka 2004 prostredníctvom systému rýchleho varovania pre potraviny a krmivá (RASFF); vyzýva Komisiu a OLAF, aby čo najrýchlejšie prijali potrebné opatrenia;
o
o o
77.
poveruje svojho predsedu, aby toto uznesenie postúpil Rade, Komisii, Súdnemu dvoru, Dvoru audítorov, dozornému výboru OLAF-u a OLAF-u.
