Poslanci chcú viac investícií do ekologických áut
Priemysel
2009-03-25 - 16:35
Automobily Finančná kríza výrazným spôsobom zasiahla automobilový priemysel.
Klesá výroba, predaj, aj export.
Optimistickejšie zatiaľ nie sú ani vyhliadky do budúcnosti.
Poslanci preto navrhujú investovať do výskumu ekologickejších a bezpečnejších áut.
Pomoc zo strany EÚ a členských štátov by tiež mala smerovať k tým zamestnancom, ktorí prídu o prácu.
Automobilový sektor je pre EÚ veľmi dôležitý.
EÚ je najväčším výrobcom automobilov na svete - ročne sa tu vyrobí 19 miliónov vozidiel.
Automobilky priamo zamestnávajú dva milióny ľudí a nepriamo je na tento sektor naviazaných ďalších 10 miliónov pracovných miest.
Slabé vyhliadky
Pokles predaja automobilov o 8 % v roku 2008 znamená najväčší prepad za posledných 15 rokov.
Na lepšie časy sa však zatiaľ neblýska.
Do konca roku 2009 sa v porovnaní s januárom 2008 odhaduje pokles výroby o 20 %.
Na slabšiu výrobu doplácajú aj dodávatelia a ich zamestnanci, ktorí prichádzajú o prácu.
Spotrebitelia si zas nové auto nemôžu dovoliť.
V čase krízy totiž banky nie sú tak ochotné poskytovať úvery.
Nie protekcionizmus
Poslanci preto navrhujú viaceré opatrenia.
Správa schválená v stredu 25. marca odmieta protekcionizmus.
Namiesto toho by sa krajiny EÚ mali usilovať nájsť spoločné riešenie na krízu.
"Všetky opatrenia by mali automobilový priemysel pripraviť na budúcnosť a pomôcť mu tým, že sa podporí dopyt," uviedol v pléne nemecký poslanec zo skupiny ľudovcov a európskych demokratov Werner Langen.
Poslanci by tiež viac investovali do rozvoja ekologickejších a bezpečnejších automobilov, čo by v porovnaní so zahraničnými výrobcami prinieslo konkurenčné výhody.
Parlament tiež navrhuje, aby členské štáty koordinovali svoje úsilie o záchranu automobiliek patriacich do americkej skupiny General Motors.
Závody Opel, Vauxhall a Saab v EÚ zamestnávajú asi 200 000 ľudí.
V neposlednom rade je tiež potrebné pomôcť zamestnancom, ktorí v dôsledku krízy prídu o prácu.
20090320STO52238 Poslanci diskutovali o dopade finančnej krízy na automobilový priemysel Viac prostriedkov do výskumu za účelom zníženia emisií CO2 (česky) Dopad krízy na európsky priemysel (anglicky) Komisia: Automobilový priemysel (anglicky)
SK
1
PHOTO
20090325PHT52598.jpg
SK
4
LINK
/activities/committees/studies/download.do?language=en&file=24671
SK
5
LINK
http://ec.europa.eu/enterprise/automotive/pagesbackground/sectoralanalysis/index.htm
-//EP//TEXT IM-PRESS 20090203IPR48166 0 NOT XML V0//SK
-//EP//TEXT IM-PRESS 20080111IPR18243 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
