P6_TA-PROV(2009)0381
Program spolupráce v audiovizuálnej oblasti s odborníkmi z tretích krajín MEDIA Mundus ***I
A6-0260/2009
Legislatívne uznesenie Európskeho parlamentu zo 7. mája 2009 o návrhu rozhodnutia Európskeho parlamentu a Rady, ktorým sa ustanovuje program spolupráce v audiovizuálnej oblasti s odborníkmi z tretích krajín MEDIA Mundus ( KOM(2008)0892 – C6-0011/2009 – 2008/0258(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2008)0892 ),
–
so zreteľom na článok 251 ods. 2 a články 150 ods. 4 a 157 ods. 3 Zmluvy o ES, v súlade s ktorými Komisia predložila návrh Európskemu parlamentu ( C6-0011/2009 ),
–
so zreteľom na článok 51 rokovacieho poriadku,
–
so zreteľom na správu Výboru pre kultúru a vzdelávanie ( A6-0260/2009 ),
1.
schvaľuje zmenený a doplnený návrh Komisie;
2.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
P6_TC1-COD(2008)0258
Pozícia Európskeho parlamentu prijatá v prvom čítaní 7
.
mája 2009na účely prijatia rozhodnutia Európskeho parlamentu a Rady
2009/.../ES
, ktorým sa ustanovuje program spolupráce v audiovizuálnej oblasti s odborníkmi z tretích krajín MEDIA Mundus
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 150 ods. 4 a článok 157 ods. 3,
so zreteľom na návrh Komisie║,
so zreteľom na stanovisko Európskeho hospodárskeho a sociálneho výboru Ú. v.
EÚ C […], […], s. […].
,
so zreteľom na stanovisko Výboru regiónov Ú. v.
EÚ C […], […], s. […].
,
konajúc v súlade s postupom ustanoveným v článku 251 zmluvy
Pozícia Európskeho parlamentu zo 7. mája 2009.
,
keďže: (1)
Audiovizuálny sektor prispieva k dosiahnutiu cieľov lisabonskej agendy, najmä k podpore konkurencieschopnosti, zručností, rastu a pracovných miest v znalostnej ekonomike.
Zohráva dôležitú úlohu v kontexte iniciatívy i2010 – politiky zastrešujúcej európsku informačnú spoločnosť a mediálnu oblasť – v rámci lisabonskej agendy.
(2)
Európsky parlament dôsledne zdôrazňuje, že audiovizuálny sektor významne prispieva k európskej tvorivej a znalostnej ekonomike a hrá ústrednú úlohu pri propagácii kultúrnej rozmanitosti a pluralizmu
a je dôležitou platformou pre slobodu prejavu
.
(3)
Kultúrne a tvorivé sektory podstatne prispievajú k európskemu kultúrnemu hospodárstvu a tvorivé odvetvia
zamestnávali v roku 2004
najmenej 5,8 milióna ľudí,
čo sa rovná
3,1 % celkového
zamestnaného
obyvateľstva EÚ-25.
(3a)
Podpora Spoločenstva pre audiovizuálny sektor zohľadňuje článok 151 zmluvy, v ktorom sa uvádza, že Spoločenstvo a členské štáty podporujú kultúrnu spoluprácu s tretími krajinami a s príslušnými medzinárodnými organizáciami a že Spoločenstvo zohľadňuje kultúrne aspekty vo svojej činnosti, a to predovšetkým tak, aby sa rešpektovala a podporovala rozmanitosť jeho kultúr.
(4)
Rada vo svojom uznesení
▌
zo 16. novembra 2007 o Európskom programe pre kultúru Ú. v.
EÚ C 287, 29.11.2007, s.
1.
vyjadrila názor, že kultúra je zásadným prvkom medzinárodných vzťahov, a zdôraznila potrebu posilniť jej úlohu vo vonkajších vzťahoch EÚ a jej rozvojovej politike.
Európsky parlament vo svojom uznesení z 10. apríla 2008 o európskej stratégii pre kultúru v globalizovanom svete zdôraznil v súvislosti s Dohovorom UNESCO o ochrane a podpore rozmanitosti kultúrnych prejavov tiež význam začlenenia kultúrneho rozmeru do všetkých politík a programov, a to aj vonkajších politík a rozvoja.
(4a)
Dňa 20. novembra 2008 prijala Rada a zástupcovia vlád členských štátov, ktorí sa zišli na zasadnutí Rady, závery o presadzovaní kultúrnej rozmanitosti a medzikultúrneho dialógu vo vonkajších vzťahoch Únie a jej členských štátov
Ú. v.
EÚ C 320, 16.12.2008, s.
10.
.
(5)
V oznámení Komisie "Európa vo svete" sa kladie dôraz na neoddeliteľné prepojenie vnútorných a vonkajších politík EÚ a zdôrazňuje sa, že Európa má potenciál na zapojenie sa do nových príležitostí, ktoré sa objavili so vznikom nových trhov a globalizáciou, pretože má otvorenú spoločnosť, ktorá môže absorbovať ľudí, myšlienky a nové technológie Európa vo svete - Niekoľko praktických návrhov na väčšiu spojitosť, efektívnosť a zviditeľnenie, oznámenie Komisie Európskej rade z júna 2006 KOM(2006)0278 v konečnom znení, 8. júna 2006.
.
(6)
Európska únia bola dôležitým aktérom v procese vedúcom k prijatiu Dohovoru UNESCO o ochrane a podpore rozmanitosti kultúrnych prejavov, ktorý nadobudol platnosť 18. marca 2007 po ratifikácii Európskym spoločenstvom a 13 členskými štátmi EÚ
dňa
18. decembra 2006.
Cieľom dohovoru je posilniť medzinárodnú spoluprácu a solidaritu tak, aby podporovala kultúrne prejavy všetkých krajín.
Na základe článku 12 písm. e) dohovoru strany dohovoru "podporujú uzatváranie dohôd o koprodukcii a spoločnej distribúcii".
▌
(7a)
Mnoho činností členských štátov je zameraných na spoluprácu medzi európskymi a tretími krajinami v oblasti audiovizuálneho priemyslu, ako sú napríklad medzinárodné koprodukčné fondy a koprodukčné zmluvy.
Tieto činnosti bude dopĺňať podpora zo strany Spoločenstva.
(8)
Charta základných práv Európskej únie v článku 11 uznáva slobodu prejavu a pluralitu médií.
(9)
V správe o hodnotení programu MEDIA Plus http:// ec.europa.eu/information_society/media/overview/evaluation//reports/index_fr.htm.
sa zdôraznil význam medzinárodných trhov pri prekonávaní problémov európskeho audiovizuálneho priemyslu.
(10)
Medzinárodná audiovizuálna scéna sa za posledné dve desaťročia výrazne zmenila
a v súčasnosti čelí novým výzvam
predovšetkým pod vplyvom technologických noviniek, ako sú digitálna filmová projekcia, video na požiadanie
(ďalej "VOD")
alebo viackanálová digitálna televízia.
To vyvolalo silný rast a sľubné investície a v dôsledku toho silný a rastúci dopyt po bohatšom audiovizuálnom obsahu ponúkajúci spoločnostiam mnoho príležitostí.
V súvislosti s tým existuje intenzívny a rastúci záujem o vypracovanie projektov súvisiacich s rôznymi digitálnymi aplikáciami.
Okrem toho existuje silné spojenie medzi medzinárodnou spoluprácou na projektoch a našou schopnosťou propagovať vo svete regulačný model Európy pre audiovizuálne otázky a zbližovanie medzi audiovizuálnou a elektronickou komunikáciou.
(11)
Z dôvodu narastajúceho významu medzinárodného rozmeru audiovizuálnej politiky Európsky parlament schválil 13. decembra 2007 v rozpočte na rok 2008 prípravnú akciu MEDIA International zameranú na rozvíjanie vzťahov Európskej únie s audiovizuálnymi trhmi tretích krajín, ktorá poskytuje príležitosť na štruktúrovanie a posilňovanie vzťahov a sietí medzi odborníkmi v audiovizuálnom sektore Európskej únie a tretích krajín vo vzájomný prospech európskeho odvetvia a zapojených tretích krajín.
Následná výzva na predkladanie návrhov vyvolala veľký záujem odborníkov z Európskej únie a tretích krajín.
Na podporu sa vybralo osemnásť projektov.
Prvý rok prípravnej akcie MEDIA International teda potvrdil záujmy sektora a jeho potreby v medzinárodnej oblasti a nevyhnutnosť opatrení Spoločenstva.
(12)
Európsky parlament obnovil prípravnú akciu so zvýšeným rozpočtom na rok 2009.
(13)
Ministri
z niekoľkých členských štátov
, ktorí sú zodpovední za audiovizuálne záležitosti,
privítali na neformálnom stretnutí v Cannes
19. mája 2008 iniciatívu Európskeho parlamentu v súvislosti s prípravnou akciou MEDIA International a
vyjadrili podporu
Komisii v tom, aby "sledovala vývoj tejto iniciatívy a preskúmala, či je vhodné a možné predložiť návrh programu na podporu spolupráce medzi odborníkmi európskeho audiovizuálneho priemyslu a odborníkmi v tretích krajinách vo vzájomný prospech všetkých účastníkov".
(14)
V otvorenej verejnej konzultácii o programe MEDIA Mundus sa preukázala silná podpora posilnenej spolupráce medzi odborníkmi v audiovizuálnom sektore Európy a tretích krajín, predovšetkým v oblastiach odbornej prípravy, uľahčovania koprodukcií, distribúcie a obehu audiovizuálnych diel (vrátane nových platforiem, ako sú VOD a IPTV) a filmovej gramotnosti.
(15)
Prístup k audiovizuálnym trhom v tretích krajinách by sa mal uľahčiť šírením poznatkov o trhu medzi odborníkmi pôsobiacimi na týchto trhoch a vytváraním sietí medzi nimi.
Na tieto účely by sa mali projekty zamerané na odbornú prípravu podporovať v rámci nejakého programu.
(16)
Rozmanitosť audiovizuálnych diel v ponuke a spotrebiteľský výber určuje distribučný sektor.
Európski distribútori sú malé spoločnosti a z dôvodu trhovej štruktúry a rozdrobenosti trhu nie sú – na rozdiel od svojich veľkých vertikálne integrovaných konkurentov – vybavení na to, aby boli schopní preniknúť na medzinárodné trhy.
Okrem toho sa objavujú noví aktéri a distribučné platformy, ktoré podporujú alebo si vyžadujú viac audiovizuálneho obsahu.
Preto je vhodné prijať opatrenia na zlepšenie distribúcie, obehu a premietania
európskych diel v tretích krajinách a diel tretích krajín v Európe
.
(17)
Preto je potrebné ustanoviť program Spoločenstva pre audiovizuálny sektor, v rámci ktorého sa bude poskytovať finančná podpora projektom v oblasti výmeny informácií a odbornej prípravy, konkurencieschopnosti, distribúcie, obehu a premietania audiovizuálneho obsahu.
(18)
V záujme maximálneho vzájomného prospechu a zjednodušenia administratívy by mali projekty v rámci programu spoločne navrhovať a realizovať odborníci z Európskej únie a tretích krajín a tieto projekty
by mali podporovať vytváranie medzinárodných sietí
.
Na zjednodušenie administratívy by mal projekty koordinovať odborník so sídlom v krajine, ktorá je účastníkom programu.
(19)
Mali by sa
vypracovať a
realizovať vhodné opatrenia na zabránenie nezrovnalostiam a podvodom, a na vymáhanie prostriedkov, ktoré sa stratili, previedli alebo nesprávne použili.
(20)
Na celé trvanie programu je vhodné stanoviť finančný rámec predstavujúci základný odkaz pre rozpočtový orgán v zmysle bodu 37 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1.
.
(21)
Keďže niektoré opatrenia ║ na vykonávanie tohto rozhodnutia sú riadiace opatrenia v zmysle článku 2 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.7.1999, s.
23.
, mali by sa prijať s použitím riadiaceho postupu ustanoveného v článku 4 uvedeného rozhodnutia.
(22)
Opatrenia na monitorovanie a hodnotenie programu by mali zahŕňať podrobné výročné správy, ako aj konkrétne, merateľné, dosiahnuteľné, relevantné a časovo viazané ciele a ukazovatele.
(23)
Keďže ciele navrhovaných činností nie je možné vzhľadom na nadnárodný a medzinárodný charakter predmetných otázok uspokojivo dosiahnuť na úrovni členských štátov, ale z dôvodov ich európskeho rozmeru a účinkov ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy.
V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov,
ROZHODLI TAKTO:
KAPITOLA 1
USTANOVENIE,
CIELE
A ROZSAH PÔSOBNOSTI PROGRAMU
Článok 1
Ustanovenie
a ciele
programu
1.
Týmto rozhodnutím sa na obdobie od 1. januára 2011 do 31. decembra 2013
ustanovuje program MEDIA Mundus (ďalej len "program") na financovanie projektov medzinárodnej spolupráce
▌
v audiovizuálnom sektore.
▌
2a.
Ciele programu sú zvýšiť konkurencieschopnosť európskeho audiovizuálneho priemyslu, umožniť Európe, aby zohrávala svoju kultúrnu a politickú úlohu vo svete efektívnejšie, a zväčšiť spotrebiteľský výber a kultúrnu rozmanitosť.
Program sa bude usilovať o to, aby sa zlepšil prístup na trhy tretích krajín a budovala dôvera a dlhodobé pracovné vzťahy.
Článok 2
Rozsah pôsobnosti programu
Tento program je určený pre
európskych
odborníkov
a odborníkov z tretích krajín
.
▌
Článok 3
Vymedzenie pojmov
Na účely tohto rozhodnutia sa uplatňujú tieto vymedzenia pojmov:
1.
"Európsky odborník" je odborník, ktorý:
a)
je štátnym príslušníkom:
i)
členského štátu; alebo
ii)
štátu EZVO, ktorý je členom EHP v súlade s ustanoveniami časti VI dohody o EHP; alebo
iii)
krajiny uvedenej v
článku 8 ods. 1 a
2 rozhodnutia č. 1718/2006/ES
Rozhodnutie Európskeho parlamentu a Rady č. 1718/2006/ES z 15. novembra 2006 o vykonávaní programu na podporu európskeho audiovizuálneho sektora (MEDIA 2007) (Ú. v.
EÚ L 327, 24.11.2006).
, ktorá sa neuviedla už v
bode ii), ak táto krajina
:
i)
jednostranne vyhlási svoju ochotu zúčastniť sa programu a
ii)
zaplatí príspevok vypočítaný na rovnakom základe ako jej príspevok do programu MEDIA 2007,
alebo
b)
ako právnická osoba je usadený v jednej z krajín uvedených
v písmene a) bode i)
alebo v krajine, ktorá spĺňa požiadavky uvedené
v písmene a) bode ii) alebo iii)
, a
jeho vlastníkom
je priamo alebo väčšinovou účasťou jedna alebo viacero týchto krajín alebo jeden alebo viacero štátnych príslušníkov týchto krajín a zostane ním až do konca projektu.
"Odborník z tretej krajiny" je odborník, ktorý nie je európskym odborníkom.
"Tretia krajina" je krajina odlišná od tých, ktoré sa uvádzajú v odseku 1 písm. a) bode i) alebo ktoré spĺňajú požiadavky uvedené v odseku 1 písm. a) bode ii) alebo iii).
2.
"Audiovizuálne dielo" je súbor pohyblivých obrázkov so zvukom alebo bez zvuku.
Príklady audiovizuálnych diel zahŕňajú hrané filmy, dokumentárne filmy a animované filmy.
3.
"Európske diela" sú audiovizuálne diela s pôvodom v krajinách uvedených v
odseku 1 písm. a) bode i), ii) alebo iii)
.
Článok 4
Podmienky účasti na programe
1.
Aby mohli projekty byť financované v rámci programu, navrhujú a vykonávajú ich spoločne európski odborníci a odborníci
z tretích krajín ▌
.
2.
Každý projekt
sa snaží sa o podporu vytvárania medzinárodných sietí
.
Na tento účel má každý projekt
najmenej troch partnerov.
V prípadoch, keď je zaručené potrebné vytváranie sietí, sa môžu prijať aj projekty s dvoma partnermi.
3.
Každý projekt koordinuje európsky odborník a zúčastňuje sa na ňom najmenej jeden partner
z tretej krajiny
.
Koordinátor je zodpovedný za predloženie návrhu, za riadenie projektu a za
jeho
finančnú správu a vykonávanie.
▌
KAPITOLA 2
KONKRÉTNE
CIELE PROGRAMU
Článok 6
Konkrétny cieľ 1
:
Výmena informácií, odborná príprava a prieskum trhu
V oblasti výmeny informácií a odbornej prípravy
je cieľom
programu posilniť zručnosti európskych odborníkov a odborníkov
z tretích krajín, a to najmä prostredníctvom:
a)
▌ zlepšenia chápania
určitých aspektov
zo strany odborníkov
, a to predovšetkým prevádzkových podmienok, právnych rámcov
(vrátane oblasti práv duševného vlastníctva)
, systémov financovania a možností spolupráce ich príslušných audiovizuálnych trhov
▌
,
b)
zabezpečenia a uľahčovania spolupráce v audiovizuálnej oblasti medzi odborníkmi zlepšením ich úrovne poznatkov o audiovizuálnych trhoch,
c)
uľahčovania vytvárania sietí a vzniku dlhodobých pracovných vzťahov, a to najmä prostredníctvom štipendií,
d)
podpory počiatočnej a ďalšej odbornej prípravy.
Článok 7
Konkrétny cieľ 2
:
Konkurencieschopnosť a distribúcia
Pokiaľ ide o zvýšenie konkurencieschopnosti
európskeho audiovizuálneho priemyslu
a distribúcie
európskych
diel mimo
Európy a diel z tretích krajín v Európe
, cieľmi programu sú:
1.
Uľahčiť vyhľadávanie partnerov
z tretích krajín
pre európske
▌
diela.
Program podporuje organizovanie koprodukčných trhov a podujatí na vyhľadávanie (výber) partnerov s cieľom spojiť možných partnerov (
napríklad
scenáristov, režisérov,
hercov,
producentov a distribútorov).
2.
Podporovať medzinárodný predaj a propagáciu
európskych diel na trhoch tretích krajín a audiovizuálnych diel tretích krajín v Európe
.
Program podporuje uzatváranie dohôd medzi skupinami držiteľov práv/obchodných zástupcov/distribútorov s cieľom zabezpečiť distribúciu (
napríklad
v kinách, TV, IPTV, Web TV a na platformách VOD) a propagáciu
▌
.
Článok 8
Konkrétny cieľ 3:
Obeh
S cieľom zlepšiť obeh a zviditeľňovanie európskych diel v tretích krajinách a diel tretích krajín v rámci Európy a zvýšiť dopyt verejnosti (najmä mladých ľudí) po kultúrne rozmanitom audiovizuálnom obsahu
sú cieľmi programu:
1.
Nabádať prevádzkovateľov kín v európskych a
tretích krajinách
k tomu, aby recipročne zlepšovali programovú ponuku a podmienky premietania (trvanie, publicita a počet premietaní) exkluzívnych premiér audiovizuálnych diel.
V rámci programu sa podporujú projekty predložené sieťami kín s prevádzkami v Európe a
v tretích krajinách
, ktoré zaraďujú do programu výrazný počet audiovizuálnych diel na území svojho partnera/územiach svojich partnerov.
2.
Zvýšiť ponuku audiovizuálneho obsahu a zlepšiť vysielacie a distribučné podmienky pre audiovizuálne diela
tretích krajín
na európskych distribučných kanáloch (
napríklad
TV, IPTV, Web TV, platformy VOD) a európske diela na distribučných kanáloch tretích krajín.
V rámci programu sa podporujú partnerstvá medzi vysielateľmi (alebo platformami VOD) a držiteľmi práv s cieľom vysielať balík diel alebo distribuovať katalóg diel na platformách VOD.
3.
Uľahčiť organizovanie podujatí a iniciatív filmovej gramotnosti, zameraných predovšetkým na mladých divákov, so zámerom medzinárodne propagovať rozmanitosť audiovizuálnych diel a zvýšiť dopyt verejnosti po kultúrne rozmanitom audiovizuálnom obsahu.
▌
KAPITOLA 3
Opatrenia na vykonávanie programu a finančné ustanovenia
Článok 10
Finančné ustanovenia
1.
Opatrenia financované podľa tohto rozhodnutia sa vykonávajú v súlade s nariadením č. 1605/2002
Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
(Ú. v.
ES L 248 16.9.2002, s.
1).
.
2.
V súlade s článkom 176 ods. 2 a ods. 4 nariadenia Komisie (ES, Euratom) č. 2342/2002
Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
(Ú. v.
ES L 357 31.12.2002, s.
1).
môže Komisia rozhodnúť podľa príjemcov a druhu akcie, či môžu byť vyňatí z overovania odborných zručností a kvalifikácií potrebných na úspešné dokončenie akcie alebo programu práce.
3.
V závislosti od druhu akcie môže mať finančná pomoc formu grantov Úhrady zodpovedajúce príspevku na program MEDIA (s výnimkou podpory pre dabing/titulky).
alebo štipendií.
Komisia môže udeliť aj ceny za činnosti alebo projekty v rámci programu.
V závislosti od charakteru činnosti možno v súlade s článkom 181 nariadenia Komisie (ES, Euratom) č. 2342/2002 povoliť paušálne financovanie alebo použitie taríf jednotkových nákladov.
4.
Finančné prostriedky pridelené v rámci programu nesmú presiahnuť 50 % konečných nákladov financovaného projektu.
V prípadoch, ktoré sú výslovne uvedené v ročnom pracovnom programe a výzve na predkladanie návrhov, však môžu byť poskytnuté finančné prostriedky až vo výške 80 %.
5.
V súlade s článkom 113 ods. 1 nariadenia Rady (ES, Euratom) č. 1605/2002 v spojení s článkom 172 ods. 1 nariadenia (ES, Euratom) č. 2342/2002 možno príspevok poskytnúť príjemcom buď vcelku, alebo sčasti prostredníctvom nepeňažných príspevkov, ak možno hodnotu príspevku stanoviť na základe skutočne znášaných nákladov a riadne doložiť účtovnými dokladmi, alebo na základe všeobecne uznávaných nákladov na danom trhu.
Do takýchto príspevkov sa môžu zarátať priestory poskytnuté na odbornú prípravu alebo na účely propagácie.
6.
V súlade s článkom 112 ods. 1 nariadenia (ES, Euratom) č. 1605/2002 môže Komisia rozhodnúť, ak je to ustanovené v ročnom pracovnom programe a vo výzve na predkladanie návrhov, že náklady priamo súvisiace s vykonávaním projektu sú oprávnené na financovanie aj vtedy, keď príjemcovi vznikli sčasti pred výberovým konaním.
Článok 11
Vykonávanie tohto rozhodnutia
1.
Komisia zodpovedá za vykonávanie programu v súlade s
ustanoveniami
uvedenými v prílohe.
Komisia prijme opatrenia s cieľom zabezpečiť, aby sa činnosti podporované v rámci cieľov uvedených v článkoch 6 až 8 navzájom dopĺňali.
2.
V súlade s postupom uvedeným v článku 12 ods. 2 sa prijmú na vykonávanie programu tieto opatrenia:
a)
ročný plán práce vrátane priorít;
b)
ročný interný rozpis programových zdrojov vrátane rozpisu opatrení v rôznych oblastiach;
c)
všeobecné usmernenia na vykonávanie programu;
d)
obsah výziev na predkladanie návrhov, určenie kritérií a postupov pre výber projektov;
e)
výber návrhov na pridelenie finančných prostriedkov Spoločenstva vo výške presahujúcej:
–
200 000 EUR na príjemcu na rok v prípade konkrétneho cieľa 1 vymedzeného v článku 6;
–
300 000 EUR na príjemcu na rok v prípade konkrétneho cieľa 2 vymedzeného v článku 7;
–
300 000 EUR na príjemcu na rok v prípade konkrétneho cieľa 3 vymedzeného v článku 8.
3.
Komisia prijme tie rozhodnutia o
výbere
návrhov ▌, ktoré nie sú uvedené v odseku 2 písm. e).
Komisia poskytne výboru a Európskemu parlamentu všetky relevantné informácie vrátane rozhodnutí o výbere, ktoré sa prijali v súlade s týmto odsekom, do dvoch pracovných dní od prijatia týchto rozhodnutí.
Článok 12
Výbor
1.
Komisii pomáha výbor
zriadený podľa článku 11 rozhodnutia č. 1718/2006/ES
, zložený zo zástupcov členských štátov, ktorému predsedá zástupca Komisie.
2.
Ak sa odkazuje na tento odsek, uplatňuje sa riadiaci postup ustanovený v článku 4 rozhodnutia 1999/468/ES v súlade s jeho článkom 7 ods. 3 a s článkom 8.
3.
Lehota ustanovená v článku 4 ods. 3 rozhodnutia 1999/468/ES je dva mesiace.
Článok 13
Príspevok programu k ostatným politikám a výsadám Spoločenstva
Program pomáha posilniť horizontálne politiky Európskeho spoločenstva tým, že:
1.
prispieva k diskusii a informovanosti o Európskej únii ako priestore mieru, prosperity a bezpečnosti;
2.
podporuje základnú zásadu slobody prejavu;
3.
podporovaním informovanosti o význame kultúrnej rozmanitosti,
spoločných hodnôt, medzikultúrneho dialógu a viacjazyčnosti
vo svete;
4.
zlepšuje znalostnú základňu európskeho hospodárstva a prispieva k posilňovaniu globálnej konkurencieschopnosti Európskej únie;
5.
pomáha v boji proti všetkým formám diskriminácie na základe pohlavia, rasového alebo etnického pôvodu, náboženstva alebo vierovyznaní, zdravotných postihnutí, veku alebo sexuálnej orientácie.
Článok 13a
Súlad a komplementárnosť
Komisia venuje osobitnú pozornosť súladu a
komplementárnosti medzi týmto programom a
ostatnými relevantnými politikami, nástrojmi a
opatreniami Spoločenstva, najmä koordinácii s
programom MEDIA 2007 a
jeho vykonávaniu, ako aj programom externej spolupráce v
audiovizuálnom a
kultúrnom sektore s
tretími krajinami
.
Článok 14
Monitorovanie a hodnotenie
1.
Komisia pravidelne monitoruje projekty.
Výsledky procesu monitorovania sa zohľadňujú pri vykonávaní programu.
2.
Komisia zabezpečuje, aby sa program hodnotil externe a nezávisle.
3.
Komisia predloží Európskemu parlamentu, Rade, Európskemu hospodárskemu a sociálnemu výboru a Výboru regiónov:
a)
oznámenie o
možnom
pokračovaní programu najneskôr do
31. januára 2012
;
b)
správu o následnom hodnotení najneskôr do 31. decembra 2015.
Článok 15
Rozpočet
1.
Rozpočet na vykonávanie tohto programu počas obdobia ustanoveného v článku 1
ods. 1
je stanovený na 15 miliónov EUR.
2.
Ročné rozpočtové prostriedky schvaľuje rozpočtový orgán v rámci obmedzení finančného rámca.
KAPITOLA 4
Nadobudnutie účinnosti
Článok 16
Nadobudnutie účinnosti
Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie a uplatňuje sa od 1. januára 2011.
V ║
Za Európsky parlament Za Radu
predseda predseda
PRÍLOHA
kroky, ktoré sa majú vykonať
1.
Konkrétny cieľ 1: Zintenzívnenie výmeny informácií, odbornej prípravy a výskumu trhu
▌
Operatívny cieľ
Posilniť zručnosti odborníkov z Európy a tretích krajín
a
zlepšiť
▌
úroveň informovanosti a
▌
znalostí.
Kroky, ktoré sa majú vykonať
–
podporiť vývoj a realizáciu modulov odbornej prípravy vrátane frekventantov a školiteľov z európskych a tretích krajín s dôrazom na podmienky produkcie, koprodukcie, distribúcie, premietania a šírenia audiovizuálnych diel na príslušných medzinárodných trhoch,
–
podporiť vývoj a realizáciu modulov odbornej prípravy vrátane frekventantov a školiteľov z európskych a tretích krajín
s dôrazom
na začlenenie nových technológií produkcie, postprodukcie, distribúcie (vrátane nových distribučných platforiem, ako sú VOD, IPTV, Web TV), marketingu a archivovania audiovizuálnych diel,
–
podporiť výmeny medzi inštitúciami a/alebo existujúce činnosti ďalšej odbornej prípravy,
–
prispieť k odbornej príprave školiteľov.
2.
Konkrétny cieľ 2: Konkurencieschopnosť a distribúcia
▌
1.
Operatívny cieľ
Uľahčiť vyhľadávanie partnerov pre koprodukcie.
Kroky, ktoré sa majú vykonať
–
podporiť organizovanie fór pre vývoj, financovanie, koprodukciu a predpredaj medzinárodných koprodukcií, najmä koprodukčných trhov a podujatí na vyhľadávanie (výber) partnerov s cieľom skontaktovať možných partnerov (
napríklad
scenáristov, režisérov,
hercov,
producentov a distribútorov).
2.
Operatívny cieľ
Podnietiť medzinárodný predaj a propagáciu audiovizuálnych diel.
Kroky, ktoré sa majú vykonať
–
podporiť uzatváranie dohôd medzi zoskupeniami držiteľov práv/obchodných zástupcov/distribútorov z Európy a tretích krajín s cieľom zabezpečiť distribúciu (
napríklad
v kinách, TV, IPTV, Web TV a na platformách VOD) svojich príslušných audiovizuálnych diel na území svojho partnera/územiach svojich partnerov,
–
zvýšiť informovanosť verejnosti o premiérach filmov z európskych krajín na celom svete a premiérach filmov z tretích krajín v Európe prostredníctvom posilnených propagačných kampaní,
–
podporiť dabing a titulkovanie v záujme distribúcie a šírenia európskych audiovizuálnych diel a audiovizuálnych diel z tretích krajín prostredníctvom všetkých dostupných kanálov v prospech producentov, distribútorov a vysielateľov,
–
podporiť vytváranie a konsolidáciu sietí v oblasti umeleckej a odvetvovej spolupráce medzi európskymi držiteľmi práv/obchodnými zástupcami/distribútormi a držiteľmi práv/obchodnými zástupcami/distribútormi z tretích krajín.
3.
Konkrétny cieľ 3: Podpora obehu
▌
1.
Operatívny cieľ
Nabádať prevádzkovateľov kín v európskych a tretích krajinách k tomu, aby recipročne zlepšovali programovú ponuku a podmienky premietania
▌
exkluzívnych premiér audiovizuálnych diel.
Kroky, ktoré sa majú vykonať
–
podporiť projekty majiteľov kín v Európe a tretích krajinách, v rámci ktorých navrhnú zaradiť do programu komerčných kín výrazný podiel premiéry európskych filmov a filmov z tretích krajín na minimálne stanovené obdobia.
Poskytnutá podpora bude závisieť predovšetkým od počtu premietaní a premietacích časov filmov z tretích krajín v týchto kinách (resp. európskych filmov v prípade majiteľov kín v tretích krajinách) počas referenčného obdobia,
–
podporiť vytváranie a konsolidáciu sietí majiteľov kín z Európy a tretích krajín, ktorí vyvíjajú spoločné akcie pre takéto zaraďovanie do programu.
2.
Operatívny cieľ
Zvýšiť ponuku audiovizuálneho obsahu a zlepšiť vysielacie a distribučné podmienky pre audiovizuálne diela tretích krajín na európskych distribučných kanáloch
▌
a európske diela na distribučných kanáloch tretích krajín.
Kroky, ktoré sa majú vykonať
–
podporiť partnerstvá medzi vysielateľmi (alebo platformami VOD atď.) a držiteľmi práv z Európy a tretích krajín s cieľom vysielať balík európskych diel a diel tretích krajín alebo distribuovať katalóg európskych diel a diel tretích krajín na platformách VOD,
–
budovať dôveru a dlhodobé
pracovné
vzťahy medzi vysielateľmi, platformami VOD a držiteľmi práv z Európy a tretích krajín.
3.
Operatívny cieľ
Uľahčiť organizovanie podujatí a iniciatív zameraných na filmovú gramotnosť
▌
.
Kroky, ktoré sa majú vykonať
–
podporiť vytváranie sietí iniciatív v záujme
filmovej
gramotnosti
v Európe a v tretích
krajinách, najmä
tých,
ktoré sú zamerané na
mladých divákov, s cieľom medzinárodne propagovať rozmanitosť audiovizuálnych diel,
–
podporiť partnerstvá medzi vysielateľmi z Európy a tretích krajín pri vysielaní audiovizuálnych diel určených mladým divákom.
