Tento týždeň v EP: ratingové agentúry, silikónové implantáty a Bill Gates
Inštitúcie
2012-01-23 - 14:36
Tento týždeň zavíta do EP aj Bill Gates.
Tento týždeň sa poslanci schádzajú vo výboroch, ktoré si budú voliť nové predsedníctvo.
Medzi hlavné témy týždňa patria verejné vypočutia o ratingových agentúrach a dlhovej kríze, prehodnotenie námornej bezpečnosti po havárii lode Costa Concordia a problematické prsné implantáty.
O účinnosti rozvojovej pomoci v EP prehovorí Bill Gates.
Pri voľbe predsedov a podpredsedov všetkých stálych výborov Európskeho parlamentu môžu byť doterajší predsedovia a podpredsedovia potvrdení aj pre druhé funkčné obdobie.
Pokiaľ bude na každú z funkcií iba jeden kandidát, voľby prebehnú aklamáciou.
Ak ich bude viac, bude sa voliť v tajnom hlasovaní.
Hospodársky a menový výbor v utorok organizuje verejné vypočutie o ratingových agentúrach , ktoré sa sústredí na konflikt záujmov a koncentráciu v odbore ratingu.
V pondelok a utorok tiež usporiada vypočutie o dlhovej kríze .
V utorok je na programe Dopravnému výboru diskusia s komisárom pre dopravu Siim Kallas o otázkach námornej bezpečnosti, ktoré sa vynorili po havárii lode Costa Concordia .
Poslanci sa budú tiež v rovnaký deň pýtať na plány na riešenie možných nedostatkov v súčasnej legislatíve týkajúcej sa zdravotníckych pomôcok v súvislosti s problematickými silikónovými prsnými implantátmi .
Energetický výbor sa bude v pondelok popoludní zaoberať legislatívou týkajúcou sa výmeny informácií o energetických dohodách medzi členskými štátmi a tretími krajinami.
Navrhuje, aby bola Komisia oboznámená s existujúcimi zmluvami a prebiehajúcimi rokovaniami, aby tak mohla členským štátom poskytnúť odborné znalosti, koordinovať spoločné úsilia a zabezpečiť, že dohody budú v súlade s pravidlami vnútorného trhu.
Výbor pre rozvoj privíta v utorok popoludní Billa Gatesa , ktorý poslancov zoznámi so svojimi skúsenosťami s rozvojovými programami a dopadmi účinnej pomoci.
100 dní prevádzky oslávi Parlamentarium , nové návštevnícke centrum Európskeho parlamentu, ktoré sa veľmi rýchlo stalo obľúbeným miestom pre návštevníkov Bruselu i pre jeho obyvateľov.
Nezabudnite si ho preto pridať do svojich plánov pri vašej najbližšej návšteve tohto mesta.
20120120STO35890 Zoznam výborov EP Program priamych prenosov zo zasadnutia výborov Všetko o Parlamentariu
SK
1
PHOTO
20120120PHT35841.jpg
SK
2
LINK
/committees/sk/parliamentary-committees.html
SK
3
LINK
/ep-live/sk/schedule/schedule
SK
4
LINK
/visiting/sk/parlamentarium.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
