Fórum občanov v Košiciach o novom postavení EP a rozvoji regiónu v rámci EÚ
Budúcnosť Európy/európska integrácia
Slovinsko
2010-04-27 - 15:23
Postaveniu Európskeho parlamentu pri aplikovaní Lisabonskej zmluvy do praxe, regionálnemu rozvoju v podmienkach Európskej únie a boju proti chudobe a sociálnemu vylúčeniu sa venovalo Fórum občanov, ktoré sa uskutočnilo 16. apríla 2010 v Košiciach.
Na podujatí sa zúčastnili predstavitelia Európskeho parlamentu, miestnej samosprávy a ďalší odborníci.
Medzi štyrmi poslancami Európskeho parlamentu bol aj Simon Busuttil z Malty, ktorý poukázal na problémy nelegálnej imigrácie z Afriky do Európy.
Ocenil, že Európska únia chápe nelegálnu imigráciu ako vec zoskupenia, a nielen južných štátov, ako sú napríklad Malta a Taliansko, a že únia má v tejto oblasti spoločnú politiku.
Poslankyňa Monika Smolková poukázala na náročnosť práce Európskeho parlamentu.
Ilustrovala to na nutnosti vedieť vyjadriť svoj názor v rozprave, kde je vystúpenie poslanca limitované dvoma minútami.
Odporúčala, že limity na vystúpenia by mohli mať aj poslanci Národnej rady SR.
Poslanec Peter Šťastný označil za jednu z hlavných súčasných priorít Európskeho parlamentu implementovanie novej Lisabonskej zmluvy do praxe.
Primátor mesta Košice František Knapík sa sústredil na otázku, ako Košice a celý región ovplyvňuje Európska únia.
Sú to veľmi silné väzby, konštatoval.
Tieto väzby budú dôležité pri budúcom pôsobení Košíc ako hlavného mesta kultúry v Európe v roku 2013.
Dekan Fakulty verejnej správy Univerzity Pavla Jozefa Šafárika Igor Palúš poukázal na zložitosť problematiky aproximácie európskeho práva na Slovensku.
V tomto procese zákonite vzniká otázka, ako je zachovaná zvrchovanosť Slovenska ako jednej z členských krajín.
Hoci ide o náročnú úlohu, pri dobrej vôli zainteresovaných inštitúcií ju možno podľa neho riešiť k spokojnosti všetkých.
Fórum občanov vyvolalo v Košiciach záujem účastníkov, hlavne zo strany študentov.
Na podujatí sa zúčastnilo vyše sto ľudí.
Popri konkrétnych otázkach prejavili hlad po informáciách záujmom o publikácie, ktoré poskytla Informačná kancelária Európskeho parlamentu na Slovensku.
20100416IPR72946
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
