Uznávanie odborných kvalifikácií čaká revízia
Vzdelávanie
2010-11-04 - 12:10
na uznávaní diplomov je stále hodne čo vylepšovať Európska komisia chce "prekopať" doterajšie pravidlá pre uznávanie odborných kvalifikácií a diplomov.
Lekári, inžinieri, architekti a ďalší pracovníci, ktorí chcú pôsobiť v inom členskom štáte totiž stále narážajú na mnohé prekážky pri vybavovaní nutných formalít.
Problémom však je zároveň i to, že viacerí z nich nespĺňajú odborné štandardy, ktoré vyžaduje ich nová domovská krajina.
O spôsoboch odstránenia týchto nedostatkov diskutovali minulý týždeň poslanci z výboru pre vnútorný trh.
Súčasné európske zákony, ktoré riešia túto problematiku pochádzajú ešte z roku 2005 a týkajú sa zhruba 800 rôznych profesií.
Upravujú pravidlá pre uznávanie diplomov, praxe, či štátnych skúšok a to u tých povolaní, ktoré v hostiteľskej krajine podliehajú nejakej forme regulácie (štát napríklad vyžaduje pre danú profesiu vysokoškolské vzdelanie).
Ich proklamovaným cieľom je uľahčiť celoeurópsky pohyb pracovných síl, hoci v skutočnosti táto idea zostáva veľakrát len na papieri.
"Členské štáty majú napríklad tendenciu byť veľmi opatrné dokonca až neochotné, keď príde na udeľovanie povolení," píše sa v pracovnom materiáli Komisie.
Poslanci z Výboru pre vnútorný trh sa svojej schôdzi zhodli, že pri príprave nových pravidiel je nutné dbať v prvom rade na to, aby uznanie kvalifikácie nezhoršilo poskytovanie zdravotníckej starostlivosti alebo kvalitu služieb v danom štáte.
Podobne tak ale má byť dôležitá aj jazyková vybavenosť pracovníka.
V hre je dokonca i vytvorenie jednotnej celoeurópskej profesijnej karty pre konkrétne povolanie, na ktorej by boli zaznamenané údaje o pracovníkovom vzdelaní a absolvovaných školeniach.
Návrhy nových pravidiel chce Európska komisia vypracovať behom roka 2011.
Následne by malo dôjsť k ich schvaľovaniu.
Už koncom tohto roka však zástupcovia komisie začnú zbierať praktické postrehy a podnety od pracovníkov naprieč Európou o súčasnom fungovaní systému.
20101025STO89967 Schôdza výboru Pracovný dokument Európskej komisie Súčasná európska legislatíva
SK
1
PHOTO
20101028PHT91296.jpg
SK
2
LINK
/activities/committees/hearingsCom.do?language=SK&body=IMCO
SK
3
LINK
/document/activities/cont/201010/20101027ATT90491/20101027ATT90491EN.pdf
SK
4
LINK
http://ec.europa.eu/internal_market/qualifications/future_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
