ÚSTNA OTÁZKA H-0405/09
pre hodinu otázok na schôdzi v novembri 2009
v súlade s článkom 116 rokovacieho poriadku
predkladá:
James Nicholson
Komisii
Vec: Stratégia EÚ v boji proti organizovanej trestnej činnosti
Nedávne zabavenie 120 miliónov cigariet v prístave Greenore (grófstvo Louth, Írska republika) bolo označené za najväčšie zabavenie pašovaného tovaru v histórii Európskej únie.
Panuje všeobecný názor, že do tejto činnosti bola zapojená severoírska odlúčená teroristická skupina v spolupráci so skupinami organizovaného zločinu.
Za úspech tejto operácie možno vďačiť vynikajúcej spolupráci medzi britskou a írskou políciou, námorníctvom, colnou správou a daňovými úradmi.
Bude teda Komisia podporovať ostatné štáty EÚ, aby prijali túto stratégiu ako príklad užšej spolupráce v celej EÚ v boji proti pašovaniu tabaku a drog a organizovanému zločinu vo všeobecnosti?
