Európska jar 2009
Kultúra
2009-04-29 - 10:18
Európska jar potrvá do 9. mája Už po siedmy krát je jar nielen obdobím prebúdzajúcej sa prírody, ale aj príležitosťou pre žiakov na celom svete lepšie spoznať Európsku úniu.
Iniciatíva s názvom "Európska jar", ktorú organizuje Európska komisia v spolupráci s Parlamentom a ďalšími európskymi inštitúciami, bude prebiehať do 9. mája.
Cieľom iniciatívy je povzbudiť školy, aby medzi svoje aktivity zahrnuli aj podujatia, ktoré žiakom pomôžu lepšie spoznať Európsku úniu a jej inštitúcie.
Žiaci a učitelia tak nielen diskutujú o európskych otázkach, ale si aj vzájomne vymieňajú názory na smerovanie EÚ.
Aktívni poslanci
Do celého procesu je zapojený aj Európsky parlament.
Jeho hlavnými protagonistami v tomto projekte sú podpredseda EP Alejo Vidal-Quadras, predsedníčka Výboru pre kultúru a vzdelávanie Katerina Batzeli a ďalší poslanci.
Ich úlohou je presvedčiť svojich kolegov z poslaneckých lavíc, aby sa týchto školských aktivít zúčastňovali.
Do viac než 70 škôl tak celkovo zavíta 42 europoslancov.
Potenciálni voliči
Podpredseda EP Vidal-Quadras je presvedčený, že táto iniciatíva je veľmi potrebná, keďže študenti môžu o EÚ diskutovať priamo s poslancami: "Tento rok pôjde k volebným urnám do Európskeho parlamentu 375 miliónov občanov.
Je to 30 rokov po prvých priamych voľbách.
Prvovoličov bude asi 36 miliónov.
Návštevy škôl sú preto veľkou príležitosťou vysvetliť dôležitosť najväčších nadnárodných volieb v histórii."
Tohtoročná Európska jar potrvá do 9. mája.
Podujatie s mottom "Nápady hýbu Európou" je tiež súčasťou Európskeho roku tvorivosti a inovácií.
20080319STO24701 Európska jar 2009 Otvorenie Európskej jari v Štrasburgu Pöttering chatoval so študentmi Profil Vidal-Quadrasa
SK
1
PHOTO
20080326PHT24872.jpg
SK
2
LINK
http://www.springday2009.net/ww/sk/pub/spring2009/homepage.htm
SK
3
LINK
http://www.springday2009.net/ww/sk/pub/spring2009/news/newsflash/25.htm
SK
4
LINK
http://www.springday2009.net/ww/sk/pub/spring2009/news/newsflash/pottering.htm
SK
5
LINK
/members/expert/alphaOrder/view.do?language=SK&id=4308
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
