15.12.2004
NÁVRH UZNESENIA
ktorý v súlade s článkom 113 rokovacieho poriadku
predkladá Andreas Mölzer
o obmedzení pohybu osôb a o zabránení hromadnému prisťahovalectvu v prípade vstupu Turecka do EÚ
Návrh uznesenia Európskeho parlamentu o obmedzení pohybu osôb a o zabránení hromadnému prisťahovalectvu v prípade vstupu Turecka do EÚ
Európsky parlament ,
A.
keďže počet obyvateľstva Turecka razantne stúpa, keďže Turecko by v prípade vstupu bolo najľudnatejším štátom EÚ, a keďže vďaka veľmi vysokej nezamestnanosti mládeže by sa mohla posilniť vôľa mladých Turkov hromadne emigrovať do EÚ,
B.
so zreteľom na to, že v niektorých štátoch EÚ, najmä v Nemecku a v Rakúsku, žije veľká časť tureckého obyvateľstva bez záujmu o integráciu do spoločnosti, ktorá vďaka vytváraniu paralelnej spoločnosti predstavuje rastúci potenciál konfliktov,
C.
so zreteľom na to, že v prípade hromadného prisťahovalectva moslimov by hrozilo nebezpečenstvo, že kultúrna a duchovná identita Európy by prešla revolučnými zmenami,
D.
so zreteľom na už aj tak napätú situáciu na pracovnom trhu v štátoch EÚ a už teraz vysokú nezamestnanosť,
1.
zastáva názor, že voľný pohyb osôb sa vzhľadom na prípadné členstvo Turecka v EÚ musí na nejaký čas vylúčiť, aby sa zabránilo hromadnému prisťahovalectvu; zastáva názor, že právo na voľný a neobmedzený pohyb osôb, ako je to zakotvené v európskych základných právach, by sa mohlo Turecku zaručiť až vtedy, keď sa príjmová situácia, životná úroveň a vytváranie hodnôt priblížia k priemeru EÚ; na záver je toho názoru, že prechodné obdobia, aké sa uplatnili počas rozširovania smerom na východ, by v prípade Turecka nepostačovali.
