Otázka na písomné zodpovedanie E-009775/2011
Komisii
článok 117 rokovacieho poriadku
Monika Flašíková Beňová (S&D)
(31. októbra 2011)
Vec: Právo na informácie v súvislosti so zverejňovaním rozhodnutí správnych orgánov
Pri príležitosti Medzinárodného dňa práva na informácie, ktorý Európa oslavovala 28. septembra, mal príhovor európsky ombudsman, p.
Nikiforos Diamandouros.
Konštatoval, že viac ako tretinu jeho agendy tvoria sťažnosti namietajúce nedostatok transparentnosti v správe Európskej únie.
Sťažnosti sa týkajú najmä prístupu k informáciám a rozhodnutiam, zloženia expertných skupín a rozhodovacích procesov jednotlivých inštitúcií Európskej únie.
—
V súvislosti s právom občanov Európskej únie na informácie a na základe odporúčaní a konštatovaní európskeho ombudsmana, chystá sa Komisia prijať opatrenia, ktoré by zabezpečili občanom, organizáciám a podnikom čo najširší prístup k rozhodnutiam európskych inštitúcií?
