Parlament navštívil poľský premiér Donald Tusk
Budúcnosť Európy/európska integrácia
2007-12-05 - 14:03
Poľský premiér Donald Tusk
Druhá zahraničná návšteva nového poľského predsedu vlády Donalda Tuska smerovala práve do Európskeho parlamentu.
V utorok 4. decembra sa stretol nielen s predsedom EP Hans-Gertom Pötteringom, ale aj s lídrami politických skupín.
Stretnutie bolo symbolické, keďže sa považuje za potvrdenie zmeny poľskej politiky voči Európskej únii.
Predseda EP Hans-Gert Pöttering privítal poľského lídra veľmi srdečne, pričom zdôraznil, že Tusk je "presvedčeným a oddaným Európanom".
Zo strany Tuska padla viackrát aj zmienka o vzájomnom priateľstve.
"Fakt, že v Európe nie je slovo priateľstvo len prázdnym slovom, ale má nielen emocionálny, ale tiež politický význam, je výsledkom vedenia európskej politiky takými kladnými hrdinami, ako ste vy, pán Pöttering," zdôraznil Donald Tusk.
Predseda Parlamentu ďalej pripomenul, že k zmenám na európskom kontinente by nemohlo dôjsť bez "silnej túžby poľských obyvateľov po demokracii a slobode", pričom podčiarkol zásluhy Lecha Walesu či Jána Pavla II.
"Poľsko je srdcom meniacej sa Európy," dodal Pöttering.
Poľsko a Európska únia
Predseda EP sa tiež dotkol vzťahu Poľska a Európskej únie.
Zopakoval predovšetkým slová, ktoré vo svojom inauguračnom prejave vyslovil Donlad Tusk: "Nemal by existovať žiadny rozdiel medzi Poľskom a EÚ.
Poľsko je silnou súčasťou politického a morálneho základu EÚ pre zjednotenie."
K tejto téme sa vyjadril aj samotný poľský predseda vlády.
"Niekedy môžu existovať rozdiely, môžu sa objaviť problémy, ktoré je ťažké vyriešiť […], avšak opäť nastal čas povedať, že problémy v Európe sú na to, aby sme ich vyriešili.
A rozdiely v záujmoch a stanoviskách môžu byť zdrojom pozitívneho napätia, a nie konfliktov," domnieva sa Donald Tusk.
Charta: Výnimky zatiaľ zostanú
Prítomných novinárov tiež zaujímal postoj Poľska k Charte základných práv. Varšava si totiž po vzore Londýna vydobyla výnimky pre uplatňovanie niektorých ustanovení Charty.
Donald Tusk pripomenul, že on sám sa prikláňa k plnej ratifikácii tohto dokumentu, avšak to by mohlo byť prekážkou k ratifikácii Lisabonskej zmluvy, čo je pre Varšavu hlavnou prioritou.
Minulý týždeň pritom europoslanci v uznesení vyzvali Poľsko a Veľkú Britániu, aby celú Chartu začali uplatňovať čo najskôr.
Popoludní sa Donald Tusk stretol tiež s lídrami politických skupín v EP.
Témou ich rokovania boli aktuálne politické otázky.
20071130STO14196 Webstránka predsedu Parlamentu (anglicky) Webstránka poľského predsedu vlády EP vyjadril podporu Charte základných práv Jo Leinen o Charte základných práv: "Čakali sme päťdesiat rokov!"
SK
1
PHOTO
20071204PHT14249.jpg
SK
2
LINK
/president/defaulten.htm
SK
3
LINK
http://www.kprm.gov.pl/english/
-//EP//TEXT IM-PRESS 20071128IPR14000 0 NOT XML V0//SK
-//EP//TEXT IM-PRESS 20071126STO13630 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
