V boji s organizovaným zločinom je najdôležitejšia koordinácia
Rozšírenie
2005-10-06 - 17:24
Verejná schôdza EP
Nedostatočná koordinácia je prekážkou v boji proti organizovanému zločinu na Balkáne.
To je posolstvom stretnutia Európskeho parlamentu s niekoľkými parlamentnými delegáciami zo Západnej časti Balkánu, ktoré sa uskutočnilo v dňoch 3. a 4. októbra.
Medzi zúčastnenými boli poslanci z Albánska, Bosny a Hercegoviny, Srbska a Čiernej Hory a bývalej juhoslovanskej republiky Macedónsko.
V rámci diskusného fóra usporiadaného Parlamentom sa diskutovalo o spôsoboch koordinácie opatrení v boji proti obchodovaniu s drogami, ilegálnemu prisťahovalectvu, pašeráctvu a obchodovaniu s ľuďmi.
Tieto aktivity rozkvitli v prostredí politickej a ekonomickej nestability po rozpade Juhoslávie v roku 1991.
Ústrednou a často opakovanou témou bola potreba lepšej spolupráce medzi EÚ a západnou časťou Balkánu.
Doris Packová, nemecká poslankyňa EP zo skupiny Kresťanských demokratov, na úvod svojho vystúpenia na adresu delegátov poznamenala: „Vaša situácia sa dotýka aj nás.
Ak máte problémy vy, máme ich aj my.“ Privítala skutočnosť, že od roku 2007 bude program "celoživotného vzdelávania“ EÚ prístupný aj študentom na Balkáne.
Albánsky poslanec Leonard Demi uviedol, že najnovšia spolupráca s EÚ a ostatnými krajinami je dôkazom toho, že "vôľa bojovať s organizovaným zločinom existuje."
Varoval však, že hlavným problémom "zostáva koordinácia" a inštitúcie EÚ by mali venovať väčšiu pozornosť tomu, aby nedochádzalo k vzájomnému "prekrývaniu iniciatív, ktoré plytvajú financiami."
Liljana Ivanovska, poslankyňa z bývalej juhoslovanskej republiky Macedónsko, podotkla, že ľudí zaujíma, „kedy“ a „ako“ dôjde k ďalšiemu rozšíreniu EÚ.
Uviedla, že jedinou cestou ako pokračovať, je nestratiť odvahu.
Zároveň vyslovila požiadavku, aby boli víza do krajín EÚ bezplatné, vďaka čomu by o ne mohli žiadať aj ľudia s nízkymi príjmami.
Na konferencii sa zúčastnili aj niekoľkí odborníci v danej oblasti.
André Heinrich, zástupca Rady EÚ povedal, že "v súčasnosti neexistuje žiadna celková stratégia boja proti kriminalite v západnej časti Balkánu, v dôsledku čoho dochádza k duplicite."
Poznamenal, že EÚ by mala "vytvoriť platformu pre spravodajskú a informačnú spoluprácu."
V mene britského predsedníctva EÚ Ben Llewellyn-Jones informoval, že Europol sa nachádza v štádiu vyjednávania dohôd s krajinami západného Balkánu o zdieľaní informácií a kooperácii výzvedných služieb.
To by umožnilo "zhodnotiť nebezpečenstvo" z pohľadu budúceho vývoja.
Patsy Sorensenová, vedúca mimovládnej organizácie bojujúcej proti nezákonnému obchodovaniu, varovala, že "obete sú čoraz mladšie."
Z jej skúseností vyplýva: „Na to, aby mohli obchodníci s ľuďmi vykonávať svoju činnosť vo vašich krajinách, musia mať veľmi dobré vzťahy s osobami v západnej Európe.
Majú podporu z krajín určenia.“
20051006STO01134 Webstránka Európskeho policajného riaditeľstva – Europolu Agentúra EÚ na obnovu a rozvoj západného Balkánu Výbor Európskeho parlamentu pre zahraničné veci Odkaz na informácie o parlamentnej spolupráci v EÚ
SK
1
PHOTO
20051005PHT01113.jpg
SK
2
LINK
http://www.europol.eu.int/
SK
3
LINK
http://www.ear.europa.eu/home/default.htm
SK
4
LINK
/committees/afet_home.htm
SK
5
LINK
/eucoop/default_sk.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
