Polovica volebného obdobia Parlamentu
Inštitúcie
2007-01-09 - 15:56
V júni 2004 si obyvatelia 25 krajín Európskej únie zvolili 732 poslancov EP, aby ich zastupovali na európskej úrovni.
Keďže Parlament zohráva dôležitú úlohu pri rozhodovaní o záležitostiach EÚ, získaný mandát znamenal pre každého poslanca zároveň veľkú zodpovednosť.
Začiatkom roka 2007 sme sa dostali do polovice funkčného obdobia Parlamentu, ktorý bol zvolený na roky 2004-2009.
Pri tejto príležitosti je dobré obzrieť sa späť na to, čo sa v Parlamente odohrávalo za posledných dva a pol roka.
Našim zámerom je pripomenúť si rozpravy a kontroverzné otázky prvej polovice parlamentného funkčného obdobia.
Úvod patrí Josepovi Borrellovi, ktorý v tomto období zastával funkciu predsedu Európskeho parlamentu.
Josep Borrell píše:
"Kliknutím na túto stránku ste prejavili záujem o činnosť Európskeho parlamentu.
Pred dva a pol rokmi ste si zvolili poslancov Európskeho parlamentu.
Dnes sa celkom opodstatnene chcete dozvedieť, čo vykonali.
Cieľom tejto stránky je poskytnúť vám odpoveď.
Je pravda, že Európa s návrhom ústavy neuspela.
Vo všetkých členských štátoch sa začala diskusia o budúcnosti Európy.
Európske voľby v roku 2009 sa budú musieť uskutočniť s ústavnou zmluvou, ktorú bude potrebné predložiť voličom, a to bez ohľadu na to, ako ju nazveme.
Tvrdenie, že Európska únia stagnuje, je však mylné.
Únia naďalej funguje a snaží sa zlepšovať každodenný život svojich občanov a posilniť svoju úlohu na medzinárodnej scéne.
Pri čítaní informačných listov, ktoré vám ponúkame, budete môcť konštatovať, že EÚ napreduje a že Európsky parlament pre to zo svojej strany urobil všetko.
Únia napreduje v ochrane spotrebiteľov a verejného zdravia.
EÚ má v podobe REACH ako jediná na svete právne predpisy pre chemické látky.
Únia posilňuje bezpečnosť cestujúcich prostredníctvom čierneho zoznamu leteckých spoločností.
Zlepšením kvality vody prírodných kúpalísk bráni znečisteniu, a tak by sme mohli pokračovať.
Únia napreduje v liberalizácii vnútorného trhu a chráni pritom práva pracujúcich.
Vďaka Európskemu parlamentu bolo možné nájsť nevyhnutný kompromis v súvislosti s povestnou „smernicou o službách“.
Európsky Parlament dokázal, že poslanci z 15 starých a 10 nových členských štátov boli schopní prekonať počiatočné konflikty.
Únia napreduje v oblasti medzinárodnej politiky.
Pozorovatelia a jednotky členských štátov EÚ sú prítomné vo všetkých regiónoch, kde je ohrozená medzinárodná stabilita.
Únia stále vo väčšej miere zohráva úlohu sprostredkovateľa.
Európsky parlament prispieva k tomuto úsiliu.
Od júla 2004 vyslal 33 delegácií do 26 krajín a tieto delegácie vo viacerých z nich zohrali kľúčovú úlohu pri pokojnom priebehu volieb.
Parlament privítal mnohé hlavy štátov a viedol s nimi rozhovory.
Európsky parlament slúži vám, demokracii vo svete a budúcim generáciám.
Dúfam, že si so záujmom prečítate zhrnutie a informačné listy, ktoré vám ponúkame".
Josep Borrell Fontelles
20061219FCS01663
Európske voľby v roku 2004: scéna je pripravená
Predseda Parlamentu Josep Borrell
Šieste legislatívne obdobie Európskeho parlamentu sa začalo 20. júla 2004 so 732 priamo zvolenými poslancami z 25 členských štátov EÚ.
Zastúpených bolo spolu 163 politických strán, pričom pred rozšírením ich bolo 114.
Používalo sa dvadsať oficiálnych jazykov.
Volebná účasť v rámci celej EÚ predstavovala 46 %.
Z politického hľadiska v Parlamente naďalej prevládali stredopravá skupina EPP-ED a stredoľavá skupina PES, ktoré majú spolu (stabilných) 64 % poslancov, pričom prvá z nich mierne zvýšila svoje vedenie oproti druhej ako najväčšia skupina v Parlamente.
Zastúpená bola aj Skupina Aliancie liberálov a demokratov za Európu (ALDE), Skupina zelených/Európska slobodná aliancia, Konfederatívna skupina Európskej zjednotenej ľavice – Nordická zelená ľavica (GUE/NGL), Skupina Únie za Európu národov (UEN) a Skupina nezávislosť/demokracia.
Rekordných 60 % tvorili poslanci nových členských krajín.
Bol to nový, iný a v mnohých ohľadoch nepredvídateľný parlament.
Mal zastupovať občanov významne rozšírenej Európskej únie v období všeobecnej politickej nestálosti, znepokojujúceho globálneho prostredia a, ako sa neskôr ukázalo, rastúcej nezhody názorov voličov na smerovanie Únie.
Európske voľby v roku 2004
Fungovanie Európy: riadenie a demokracia
K návrhu ústavy EÚ zaujali poslanci jasné stanovisko Vymenovanie novej Komisie
Nový Parlament sa okamžite ujal svojej úlohy demokratickej kontroly výkonnej moci a uskutočnil podrobné vypočutia všetkých nastupujúcich kandidátov na komisárov.
Po nich vyjadril svoje pochybnosti o vhodnosti troch kandidátov buď na pozíciu v príslušnej politickej oblasti, v Komisii vôbec, alebo v oboch.
Jeden z týchto prípadov, prípad Rocca Buttiglioneho, vzbudil pozornosť v celej Európe.
Novozvolený predseda Komisie, José Manuel Barroso, stiahol svoj návrh a predložil nový návrh vyhovujúci záujmom Parlamentu.
„Budúcnosť Európy“: diskusia o Ústave
Prvú polovicu legislatívneho obdobia hlboko poznamenal premenlivý osud Ústavnej zmluvy.
Parlament mal určité obavy v súvislosti s týmto dokumentom, ale v hlasovaní, ktoré sa uskutočnilo 12. januára 2005, návrh Ústavnej zmluvy presvedčivo podporil (hlasovalo zaň 500 poslancov).
Väčšina (18) členských štátov EÚ text potom ratifikovala, ale „nie“, ktoré v referende povedalo Francúzsko a Holandsko, všetko zmenilo a nastolilo vážne otázky týkajúce sa nielen budúcnosti Ústavy, ale aj schopnosti Európskych inštitúcií reagovať na obavy občanov týkajúce sa fungovania a smerovania Únie.
Spustil preto sériu iniciatív s cieľom priamo riešiť tieto problémy: množstvo podujatí vrátane verejných zhromaždení po celej Európe, celonárodne vysielané diskusie mladých ľudí a diskusie v Parlamente s viacerými európskymi predstaviteľmi.
Parlament si tiež uvedomil, že musí usilovnejšie pracovať na tom, aby sa právo občanov na informácie o činnosti Parlamentu v ich mene stalo realitou.
Vyvinul preto veľké úsilie, aby bol otvorenejší a prístupnejší prostredníctvom úplne renovovanej webovej stránky, nového projektu internetovej televízie a návštevníckeho centra v Bruseli.
Fungovanie parlamentu 25 štátov
Parlament dokázal pesimistom, že sa mýlia a že inštitúcia zjednocujúca poslancov z 25 krajín, ktorí používajú 20 jazykov, môže efektívne fungovať.
Navyše, poslanci z nových krajín rýchlo postúpili na vplyvné pozície, pričom sú medzi nimi traja podpredsedovia Parlamentu, štyria predsedovia výborov, šiesti predsedovia delegácií a mnohí spravodajcovia pre legislatívne a iné správy.
Rozšírenie Európskej únie
13. apríla 2005 Európsky parlament odhlasoval prijatie Rumunska a Bulharska do Európskej únie.
26. septembra 2006 Parlament potvrdil ako dátum pristúpenia 1. január 2007, a to po diskusii, v ktorej boli podrobne prerokované obavy občanov.
Poslanci však zdôraznili, že ak nebudú nové členské štáty plniť kritériá v určitých oblastiach, ako je napríklad boj proti korupcii a organizovanému zločinu, EÚ môže prijať príslušné opatrenia.
V hlasovaní 15. decembra 2004 Európsky parlament podporil otvorenie prístupových rokovaní s Tureckom – 407 poslancov hlasovalo za, 262 proti a 29 sa zdržalo hlasovania.
V ďalších hlasovaniach, z ktorých posledné sa uskutočnilo 13. decembra 2006, Parlament vo všeobecnosti ďalej podporoval smerovanie Turecka k pristúpeniu, hoci v poslednom hlasovaní odsúhlasil návrh Komisie prerušiť časť rokovaní.
Turecko totiž stále odmieta otvoriť svoje hranice pre lode a lietadlá z Cypru.
Parlament tiež otvorene hovoril o ďalších problémoch.
V septembri napríklad podporil vyjadrenie spravodajcu Camiela Eurlingsa obsahujúce znepokojenie v súvislosti s ľudskými právami, postavením menšín, situáciou žien a množstvom ďalších otázok.
Miesto Európy vo svete – miesto sveta v Európe
Libérijská prezidentka Ellen Johnson Sirleaf Pri formovaní prvej polovice legislatívneho obdobia zohrali významnú úlohu medzinárodné udalosti a svetoví predstavitelia sa čoraz viac obracali na Európsky parlament ako na sprostredkovateľa v globalizovanom svete, v ktorom sa očakáva, že EÚ bude plniť svoje úlohy.
Scéna pre svetových predstaviteľov
Oficiálnu návštevu Európskeho parlamentu vykonali okrem iných: ukrajinský prezident Viktor Juščenko, bolívijský prezident Evo Morales, libérijská prezidentka Ellen Sirleaf Johnson, pakistanský prezident Parvíz Mušarráf, palestínsky prezident Mahmúd Abbás, libanonský premiér Fuád Siniora, filipínska prezidentka Gloria Macapagal-Arroyo, katarský emir šejk Hamad bin Chalif al Thanih a gruzínsky prezident Michail Saakašvili.
Parlament navštívili aj Thabo Mbeki z Južnej Afriky, Hamíd Karzaj z Afganistanu a Ricardo Lagos z Chile.
V decembri prevzal Alexander Milinkievič od predsedu Parlamentu Borrella Sacharovovu cenu za slobodu myslenia.
Parlamentná diplomacia a podpora demokracie
Okrem prijímania významných hostí Parlament udržiaval intenzívny program parlamentnej diplomacie aj mimo Európskej únie.
Sám predseda vykonal množstvo oficiálnych návštev v krajinách, ktoré majú pre Úniu strategický význam.
Prijali ho napríklad najvyššie politické orgány v Indii a Číne.
Európsky parlament zaujali a znepokojili často násilné a tragické udalosti na Blízkom východe.
V tomto regióne Parlament zastáva úlohu nestranného sprostredkovateľa, a to najmä vďaka jeho účasti v parlamentnom zhromaždení krajín Únie a oblasti Stredozemného mora - Euromed.
Keď vzrástlo násilie na palestínskych územiach a vypukol hrozivý konflikt v južnom Libanone a severnom Izraeli, Parlament 1. augusta 2006 ako jeden z prvých veľkých medzinárodných inštitucionálnych predstaviteľov vyzval na okamžité prímerie.
V druhej polovici leta 2006 predseda Borrell navštívil Libanon.
Libanonský premiér Siniora potom navštívil Štrasburg a predniesol v Európskom parlamente prejav o situácii v krajine.
Parlament navyše veľmi rýchlo odsúhlasil pre Libanon balík pomoci na obnovu.
Finančné nástroje
Európa je najväčším svetovým poskytovateľom vonkajšej pomoci.
Preto sú mimoriadne dôležité finančné nástroje na jej doručenie.
V októbri 2004 Komisia dôkladne prepracovala programy EÚ, pričom nahradila viac ako 30 legislatívnych nástrojov šiestimi.
Parlament schválil myšlienku zjednodušenia, ale trval na zachovaní osobitných nástrojov pre rozvojové krajiny a na podporu demokracie a ľudských práv (tento druhý nástroj sa používal na financovanie projektov v tretích krajinách aj bez súhlasu miestnych orgánov) s cieľom vyčleniť tieto politické priority.
Po dvoch rokoch rokovaní s členskými štátmi poslanci úspešne uzavreli s Radou dohodu, ktorá odráža ich hlavné požiadavky v tejto súvislosti.
Dohovor, ktorý sa týka finančného nástroja na rozvojovú spoluprácu na roky 2007 – 2013, bol v pléne schválený v decembri.
Ďalším kľúčovým bodom pre poslancov je skutočnosť, že si Parlament zachoval svoje spolurozhodovacie právomoci, ktoré chcela Komisia spochybniť.
Euromed (anglicky) Predseda Borrell na návšteve Libanonu
Privilegované fórum: Parlament rieši dôležité otázky
Parlament prešetroval aktivity CIA v EÚ
Európsky parlament sa čoraz viac stáva miestom, kde sa prerokúvajú významné európske otázky a diskutuje sa na témy dôležité pre verejnosť v celej Európe.
Uvádza sa tu množstvo svetových predstaviteľov, ktorých vystúpenia v Parlamente postupne odzneli, ale nemenej ochotne využili príležitosť diskutovať s voleným európskym zhromaždením aj niektorí predstavitelia EÚ.
Parlamentné vyšetrovanie: lety CIA na vydávanie podozrivých
Európska verejná mienka bola hlboko znepokojená, keď sa na konci roka 2005 objavili informácie o údajnej existencii tajných väzníc na území EÚ a tajných letov CIA z európskych letísk s cieľom zadržať a prepraviť jednotlivcov, ktorých CIA podozrievala z teroristických aktivít.
Parlament zareagoval 18. januára 2006 vytvorením dočasného výboru vo veci „údajného využívania európskych krajín prostredníctvom CIA na účely prepravy a nezákonného zadržiavania väzňov“.
Tento výbor, ktorý vedú predseda Carlos Coelho a spravodajca Claudio Fava, má predložiť správu na začiatku roka 2007.
Počas roka 2006 podrobne túto záležitosť skúmal a vypočul viacero svedkov (vrátane bývalých zadržaných osôb) a odborníkov, uskutočnil vyšetrovacie misie po celej Európe a USA, preštudoval množstvo dokumentov a využil širokú škálu zdrojov, z ktorých mnohé majú dôverný charakter.
Závery výboru prijme Parlament vo februári 2007.
Parlamentné vyšetrovanie škandálu poisťovne Equitable Life
Parlament zareagoval aj na ďalší celoeurópsky škandál vytvorením zvláštneho vyšetrovacieho orgánu, tentoraz dočasného vyšetrovacieho výboru s poslaním objasniť fakty a chyby stojace za krízou poisťovacej spoločnosti Equitable Life, ktorá pripravila o úspory tisíce Európanov.
Tento výbor predloží svoju správu tiež na začiatku roka 2007.
Terorizmus
V posledných dvoch rokoch postihli hrôzy terorizmu Európu a jej občanov na celom svete a zjednotili Európanov v žiali a odhodlaní poraziť extrémizmus a násilie.
Pripomenutie obetí terorizmu Parlamentom v marci 2005 a 2006 pri výročí útokov v Madride zdôraznili mladí ľudia rôznych národností, ktorí sa zúčastnili na ceremónii a potvrdili tak myšlienku vzdoru a solidarity.
Rozprava poslancov v súvislosti s aktivitami CIA v Únii (anglicky) Equitable life: Poslanci navštívili Dublin a Londýn (anglicky)
Právne predpisy
Autonehody si každoročne vyžiadajú tisícky životov
Hlavnou činnosťou Parlamentu sú právne predpisy.
Parlamentné výbory preto usilovne vykonávali inštitucionálne právomoci, ktoré v súčasnosti zahŕňajú celú škálu úloh EÚ v záujme voličov.
Šieste legislatívne obdobie bolo doteraz poznamenané poklesom legislatívnych iniciatív zo strany Komisie, čo mohlo byť čiastočne spôsobené tým, že Parlament sa ukázal ako neľahká prekážka pri ich prijímaní.
Veľká dávka reality, ktorú Komisii uštedril Parlament v súvislosti so smernicou o prístavných službách, ju poučila, že legislatívna aktivita sama osebe nestačí a ignorovať verejnú mienku vyjadrenú prostredníctvom Parlamentu sa nevypláca.
Parlament dal v priebehu legislatívneho konania lekciu aj Rade, keď prejavil schopnosť sformulovať jasné stanoviská a dosiahnuť politické kompromisy spôsobom, ktorý jeho spoluzákonodarca zrejme neovláda.
Táto schopnosť dohodnúť sa umožnila Parlamentu prispôsobiť právne predpisy svojmu programu a nechať Radu v nečinnosti, a to najmä v dvoch najdôležitejších prípadoch, ktorými boli nariadenie REACH a smernica o službách.
Nižšie uvedené príklady nevyhnutne predstavujú iba malú časť práce Parlamentu.
Pomoc obetiam automobilových nehôd: zodpovednosť za škodu spôsobenú prevádzkovaním motorových vozidiel
Táto smernica, prijatá v januári 2005 pod vedením spravodajcu Manuela Medinu Ortegu, ovplyvní milióny európskych občanov: vodičov, potenciálne obete nehôd, ako aj poisťovne.
Uľahčí vodičom uzavretie poistnej zmluvy a zlepší ochranu obetí nehôd.
Zvyšuje minimálne poistné krytie pre obete z 350 000 eur na 1 milión eur.
Pri presťahovaní do iného štátu na dočasný študentský pobyt alebo v rámci výkonu svojho povolania si občania budú môcť vziať so sebou svoje vozidlo a nebudú mať problémy s poistením.
Zjednoduší sa aj kúpa a predaj motorových vozidiel v zahraničí.
Odborné kvalifikácie
Výsledkom ďalšej smernice prijatej pod vedením Stefana Zappalu je to, že:
Odborníci môžu poskytovať služby v zahraničí, získavať tak skúsenosti a rozšíriť dostupnosť svojich odborných znalostí.
Byrokracia sa zníži vďaka automatickému uznávaniu.
Zákazníci budú mať výhodu širšieho výberu a zároveň budú chránení vnútroštátnymi predpismi (ako je napríklad poistenie zodpovednosti za škodu spôsobenú pri výkone povolania).
Profesijné organizácie majú záruku väčšieho vplyvu pri budúcom rozvoji systému.
Táto smernica je dobrým príkladom „lepšej tvorby práva“, pretože nahrádza 15 sektorových zákonov.
Je nevyhnutná aj pre vnútorný trh, pretože vytvára systém, vďaka ktorému je po prvýkrát možný naozaj automatický voľný pohyb odborníkov v rámci Európy.
Znečistenie spôsobené loďami
Podľa tejto smernice sa vypustenie znečisťujúcich látok z lode, ktoré nastane „úmyselne, z ľahkovážnosti alebo vážnej nedbanlivosti“, bude považovať za trestný čin.
Pod tlakom EP, ktorý viedla Corien Wortmann-Kool, bolo prijaté aj ustanovenie o vypracovaní realizačnej štúdie týkajúcej sa zriadenia európskej pobrežnej stráže zameranej na prevenciu a riešenie znečistenia.
Znečistenie mora (anglicky) Opäť na cestách - nebezpečné dobrodružstvo
Internet, pracovný čas, softvér a REACH
Patenty na počítačový softvér zatiaľ nebudú
Bezpečnejšie používanie Internetu
Cieľom tohto programu je podporovať bezpečnejšie používanie Internetu (najmä pre deti) a bojovať proti nelegálnemu a neželanému obsahu.
Legislatívnu prácu viedla Edith Mastenbroek, ktorá v septembri 2005 doviedla Parlament k dohode s Radou v tejto veci.
Pracovný čas v EÚ
Postup legislatívneho konania v Parlamente, ktoré sa týkalo pracovného času, sprevádzala veľká publicita.
Pod vedením svojho spravodajcu Alejandra Cercasa a v rozpore so stanoviskom Komisie a Rady Parlament 11. mája 2005 odhlasoval ukončenie „výnimky“ v smernici, podľa ktorej pracovníci môžu byť povinní pracovať viac ako 48 hodín týždenne.
Záležitosť sa rázne vrátila naspäť Rade sa odvtedy bohužiaľ znovu neobjavila, pretože Rada podľa všetkého nie je schopná v tejto veci konať s rozhodnosťou Parlamentu.
Softvérové patenty
V ďalšom významnom konaní 6. júla 2005 648 zo 680 hlasujúcich poslancov Parlamentu hlasovaním zamietlo spoločnú pozíciu Rady na zavedenie systému patentov na počítačový softvér, pretože sa domnieva, že toto opatrenie nie je odôvodnené.
Existujú tiež obavy, že takýto krok by potlačil inováciu najmä medzi malými účastníkmi trhu, a to v ekonomickej oblasti, ktorá je pre hospodársku konkurencieschopnosť Európy rozhodujúca.
Toto hlasovanie Parlamentu znamená prvé zamietnutie pozície Rady v druhom čítaní spolurozhodovacieho procesu a bude mať veľký vplyv na hospodársky život v Európe.
Spravodajcom bol Michel Rocard.
Zákaz karcinogénnych ftalátov
Pod vedením spravodajcu Antoniosa Trakatellisa sa Parlamentu podarilo pri výrobe detských hračiek úplne zakázať používanie šiestich látok známych ako ftaláty, ktoré sú podľa výsledkov výskumu karcinogénne.
Bezpečnejšie chemické látky v EÚ: nariadenie REACH
13. decembra 2006 poslanci Európskeho parlamentu po troch rokoch diskusií s Komisiou a členskými štátmi jasnou väčšinou prijali nariadenie REACH o chemických látkach.
Nariadenie REACH, jedno z najrozsiahlejších legislatívnych opatrení v histórii EÚ, vytvorí systém na registráciu, hodnotenie a schvaľovanie tisícok chemických látok.
Legislatíva REACH zlepší riadenie rizika vyplývajúceho z chemických látok, pretože prinúti výrobcov a dovozcov registrovať všetky chemické látky vyrobené alebo dovezené v množstve väčšom ako 1 tona ročne.
V prípade najnebezpečnejších látok budú musieť výrobcovia predložiť plán ich nahradenia bezpečnejšími alternatívami.
Nariadenie REACH zlepší ochranu zdravia občanov a životného prostredia.
Účinnosť nadobudne 1. júna 2007.
Parlament schválil nariadenie REACH
Legilsatíva o službách, bitka o služby v prístavoch a zoznam zakázaných aerolínií
Smernica o službách by mala zlepšiť mobilitu
Smernica o službách
Tento dokument, ktorého cieľom je otvoriť cezhraničný obchod so službami, prekonal ako politický horúci zemiak dokonca aj nariadenie REACH, pretože je v mnohých oblastiach verejnej mienky démonizovaný.
Predstavuje pre Parlament a spravodajkyňu Evelyne Gebhardt podobnú výzvu, keďže znovu vyzývajú kritikov, aby vysvetlili, prečo by sa nedala dosiahnuť uspokojivá dohoda.
Parlament však v novembri 2006 prejavil rovnakú pragmatickú húževnatosť potrebnú na prijatie textu, ktorý je akceptovateľný napriek prevládajúcemu politickému názoru.
Rada opäť iba odsúhlasila ponuku Parlamentu a nechala mu voľnú cestu na to, aby na konci roka 2006 dokončil tento legislatívny dokument.
Otvorenie európskych prístavov: smernica o prístavných službách
V januári 2006 sa odohrala jedna z najzvláštnejších udalostí v legislatívnej histórii Parlamentu.
Komisia, zjavne nepoučená smutným osudom predchádzajúcich pokusov o tvorbu zákonov v tejto oblasti, znova predložila smernicu zameranú na liberalizáciu poskytovania služieb v európskych prístavoch.
Prvé čítanie sa v Parlamente uskutočnilo 18. januára 2006 a vyprovokovalo pracovníkov lodeníc z celej Európy, aby sa vo veľkom počte stretli v Štrasburgu a vyjadrili svoje názory v živom, ale pokojnom proteste.
Vo svojom hlasovaní Parlament pod vedením spravodajcu Georga Jarzembowského veľkou väčšinou zamietol návrhy Komisie.
Ochrana (okrem iných) barmaniek a stavbárov pred optickým žiarením
14. februára 2006 spravodajca Csaba Őry doviedol Parlament ku konečnému prijatiu nových právnych predpisov na ochranu európskych pracovníkov pred vystavením škodlivému optickému (svetelnému) žiareniu.
Parlament však zastupoval záujmy ľudí, nehovoriac o bavorských barmankách, ktoré v tom čase výrazne vystupovali v európskych novinách, keď vylúčil z rozsahu predpisov účinky slnka.
Múdro totiž rozhodol, že je vhodnejšie, aby sa touto záležitosťou zaoberali vlády členských štátov, ktoré lepšie poznajú miestne meteorologické podmienky.
Ochrana a uchovávanie údajov
Pragmatizmus Parlamentu sa prejavil aj v šiestom legislatívnom období v politike boja proti terorizmu.
Britské predsedníctvo, uznávajúc Parlament ako dôležitého partnera, ho zapojilo ako úplného a rovnoprávneho spolutvorcu právnych predpisov vo veľmi citlivej oblasti spravodlivosti a vnútorných záležitostí do prípravy zákonov o uchovávaní údajov.
Dohoda bola uzavretá 15. decembra 2005 po ukončení zrýchleného konania, pričom Parlament vytvoril záruky ochrany občianskych slobôd občanov EÚ.
Tento proces sa nezaobišiel bez polemiky a hoci väčšina poslancov tieto predpisy podporovala, spravodajca Alexander Nuno Alvaro na protest proti konečnému výsledku požiadal o vyčiarknutie svojho mena spod prijatého textu.
Registrovanie mien pasažierov
Menej bol Parlament voči Rade ústretový v otázke zaznamenávania mien pasažierov (odovzdávanie osobných informácií týkajúcich sa pasažierov letiacich do USA americkým orgánom).
Proti tejto legislatívnej iniciatíve, ktorá podľa názoru Parlamentu porušuje slobodu jednotlivcov a Parlament nebol jej spolutvorcom, podal Parlament námietku na Súdnom dvore.
Ten v máji 2006 rozhodol v jeho prospech.
Nové ustanovenia boli prijaté 30. septembra 2006.
Zoznam zakázaných aerolínií
Po lete 2005, ktoré poznamenali letecké tragédie, Parlament presadil prijatie opatrení na zlepšenie bezpečnosti európskeho vzdušného priestoru.
Po tlaku zo strany Európskeho parlamentu dostalo v marci tohto roku 93 aerolínií zákaz lietať v EÚ.
Zakázané lietadlá nevyhovovali prísnym bezpečnostným normám krajín EÚ.
Smernica o službách - posledné kolo Smernica o prístavných službách - prehľad (anglicky) EP schválil ochranu pracovníkov pred žiarením Bezpečnosť verzus ochrana údajov: Parlament prešetruje prípad SWIFT Spoľahlivé a bezpečné lety pre všetkých občanov EÚ Smernica o službách: slávnostný podpis v Európskom parlamente Zhrnutie obdobia 2004-2006
SK
1
PHOTO
20061219PHT01657.jpg
SK
2
LINK
/elections2004/ep-election/sites/sk/index.html
SK
3
PHOTO
20051214PHT03753.jpg
SK
4
PHOTO
20061220PHT01683.jpg
SK
5
LINK
/intcoop/empa/default.htm
SK
7
PHOTO
20060706PHT09657.jpg
SK
10
PHOTO
20050819PHT00675.jpg
SK
13
PHOTO
20061220PHT01687.jpg
SK
15
PHOTO
20061116PHT12812.jpg
SK
22
LINK
/news/expert/tous_les_thematic_note/default/default_sk.htm
-//EP//TEXT IM-PRESS 20060919STO10783 0 NOT XML V0//SK
-//EP//TEXT IM-PRESS 20061218IPR01606 0 NOT XML V0//SK
-//EP//TEXT IM-PRESS 20060920BKG10848 0 NOT XML V0//SK
-//EP//TEXT IM-PRESS 20060901IPR10226 0 NOT XML V0//SK
-//EP//TEXT IM-PRESS 20060629STO09354 0 NOT XML V0//SK
-//EP//TEXT IM-PRESS 20061213IPR01493 0 NOT XML V0//SK
-//EP//TEXT IM-PRESS 20061114STO12683 0 NOT XML V0//SK
-//EP//TEXT IM-PRESS 20060124BKG04626 0 NOT XML V0//SK
-//EP//TEXT IM-PRESS 20060209IPR05134 0 NOT XML V0//SK
-//EP//TEXT IM-PRESS 20061005STO11399 0 NOT XML V0//SK
-//EP//TEXT IM-PRESS 20060727STO09976 0 NOT XML V0//SK
-//EP//TEXT IM-PRESS 20061215STO01567 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
