OTÁZKA NA PÍSOMNÉ ZODPOVEDANIE P-6863/08
Anna Záborská (PPE-DE)
Komisii
(18. decembra 2008)
Vec: situácia vo výskume v oblasti bunkovej terapie s použitím kmeňových buniek rozličného pôvodu (dospelí, krv z pupočnej šnúry, embryá, iPS)
Môže Európska komisia predložiť správu o situácii vo výskume v oblasti bunkovej terapie s použitím kmeňových buniek rozličného pôvodu (dospelí, krv v z pupočnej šnúry, embryá, iPS)?
Ide najmä o údaje týkajúce sa: —
počtu projektov financovaných v Európe, ktoré sa zameriavajú na výskum s použitím kmeňových buniek dospelých ľudí, embryí, kmeňových buniek pochádzajúcich z pupočnej šnúry a iPS (reprogramovaných buniek), —
sumy vyčlenenej na každý projekt a o aký výskumný program ide v závislosti od rozličného pôvodu použitých kmeňových buniek, —
výskumných projektov v tejto oblasti, ktoré čakajú na subvencie (v závislosti od rozličného pôvodu použitých kmeňových buniek), —
situácie, pokiaľ ide o platný legislatívny rámec v tejto oblasti v každej európskej krajine a výhľady na zosúladenie na úrovni Spoločenstva.
