Občanov treba informovať o možnostiach podávania petícií do EP
Petície
2006-06-13 - 14:19
Plénum EP dnes schválilo správu, ktorá žiada spustenie informačnej kampane v členských štátoch o práve občanov obracať sa na petičný výbor EP a jeho využívaní v praxi.
Tento výbor dostal od verejnosti za 18 mesiacov 1609 sťažností, teda v priemere 3 petície za deň.
Až tretina z nich však nebola prijatá, pretože sa netýkali aktivít EÚ.
Poslanci preto žiadajú informovanie verejnosti o európskych politikách, aby sa predišlo nesprávnym podaniam.
Schválená správa vyzýva na zmeny v štruktúre a činnosti Výboru EP pre petície s cieľom priblížiť sa potrebám európskych občanov.
Časy na poskytnutie odpovede sa musia podľa poslancov skrátiť, prešetrenia podaní zefektívniť a služby výboru sa musia sprístupniť verejnosti.
Ako spôsob zmeny navrhujú lepšiu koordináciu petičného výboru s činnosťou ostatných európskych inštitúcií; zvýšenie počtu jeho členov na 50 a sprísnenie opatrení voči členským krajinám, ktoré porušujú európsku legislatívu, vrátane uvaľovania finančných pokút na základe rozhodnutí Európskeho súdneho dvora.
Poslanci zároveň zdôrazňujú právo Parlamentu obracať sa na túto súdnu inštanciu pri zisteniach závažného porušenia legislatívy Európskych spoločenstiev počas vybavovania petičných sťažností.
V správe sa spomína dôležitá úloha Petičného výboru EP v oblasti obhajoby záujmov verejnosti voči porušeniam európskych zákonov, s ktorými sa stretávajú v každodennej praxi a odporúča vykonávanie služobných ciest výboru do členských štátov na prešetrenie často veľmi komplexných problémov trápiacich európskych občanov priamo na „mieste činu“.
20060608IPR08817 Konečné znenie prijatého textu nájdete po jeho publikovaní na stránke:
SK
1
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
