Otázka na písomné zodpovedanie E-000263/2012
Komisii
článok 117 rokovacieho poriadku
Monika Flašíková Beňová (S&D)
(19. januára 2012)
Vec: Efektívne využívanie prírodných zdrojov
Komisár pre životné prostredie nedávno upozornil na skutočnosť, že nadmerným používaním a vyhadzovaním hodnotných prírodných zdrojov hrozí vznik novej ekonomickej krízy.
Súčasnú ekonomickú krízu v eurozóne prepojil s potenciálnymi budúcimi krízami, ku ktorým by mohlo viesť plytvanie a následný nedostatok kľúčových zdrojov, vrátane energetických a nerastných surovín.
Varoval, že ak spotrebitelia a firmy nebudú účinnejšie využívať stále dostupné zdroje, ich zvyšujúci sa nedostatok, rastúce ceny a dnešné metódy užívania poženú hore náklady a znížia životnú úroveň Európanov.
Platí to podľa neho pre energetické suroviny a nerasty, ako aj pre vodu a potraviny.
Akým spôsobom chce Komisia tento dôležitý odkaz propagovať?
