Otázka na písomné zodpovedanie E-012203/2011
Komisii
článok 117 rokovacieho poriadku
Monika Flašíková Beňová (S&D)
(3. januára 2012)
Vec: Otrasné podmienky v otvorených centrách pre utečencov na Malte
Aktuálne správy poukazujú na skutočnosť, že podmienky v otvorených centrách pre utečencov na Malte sú otrasné.
Centrá ako je Hal Far Tent Village alebo Hal Far Hangar Open Centre sú extrémne chudobné.
Nachádzajú sa v nich potkany, sú tam nevyhovujúce hygienické podmienky, na stenách sa nachádzajú plesne a azbest.
Centrá sú preľudnené a osoby, ktoré sa v nich nachádzajú, sú vystavené obrovským zdravotným rizikám.
Takéto životné podmienky sú jednoducho neprijateľné a popierajú princíp zachovania ľudskej dôstojnosti.
Podľa nedávnej správy Európskej rady pre utečencov a migrantov ECRE by aspoň príslušníci zraniteľných skupín, ako sú starší alebo chorí ľudia či rodiny s deťmi, nemali byť v súlade s Dublinským nariadením deportovaní naspäť na Maltu, pretože neexistuje záruka, že budú umiestnení do špeciálnych centier podľa ich špecifických potrieb.
Aký má Komisia názor na toto odporúčanie?
Akým konkrétnym spôsobom sa Komisia podieľa na zlepšení situácie v otvorených centrách pre utečencov na Malte?
