A7-0250/2010
14.9.2010
SPRÁVA
o pozícii Rady k návrhu opravného rozpočtu Európskej únie č. 7/2010 na rozpočtový rok 2010, oddiel III – Komisia
(13476/2010 – C7‑0261/2010 – 2010/2120(BUD))
Výbor pre rozpočet
Spravodajca:
László Surján
PE 445.963v02-00
OBSAH
NÁVRH UZNESENIA EURÓPSKEHO PARLAMENTU.........................................................3
DÔVODOVÁ SPRÁVA.............................................................................................................5
VÝSLEDOK ZÁVEREČNÉHO HLASOVANIA VO VÝBORE................................................7
NÁVRH UZNESENIA EURÓPSKEHO PARLAMENTU
o pozícii Rady k návrhu opravného rozpočtu Európskej únie č. 7/2010 na rozpočtový rok 2010, oddiel III – Komisia
(13476/2010 – C7‑0261/2010 – 2010/2120(BUD) )
Európsky parlament ,
– so zreteľom na Zmluvu o fungovaní Európskej únie, a najmä na jej článok 314, a na Zmluvu o založení Európskeho spoločenstva pre atómovú energiu, a najmä na jej článok 106a,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho články 37 a 38,
– so zreteľom na všeobecný rozpočet Európskej únie na rozpočtový rok 2010 prijatý s konečnou platnosťou 17. decembra 2009
Ú. v.
EÚ L 64, 12.3.2010, ,
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. ,
– so zreteľom na predbežný návrh opravného rozpočtu Európskej únie č. 7/2010 na rozpočtový rok 2010, ktorý Komisia predložila 12. júla 2010 ( KOM(2010)0383 ),
– so zreteľom na pozíciu Rady k návrhu opravného rozpočtu č. 7/2010, ktorý zostavila Rada 13. septembra 2010 (13476/2010 – C7‑0261/2010 ),
– so zreteľom na články 75b a 75e rokovacieho poriadku,
– so zreteľom na správu Výboru pre rozpočet ( A7‑0250/2010 ),
A. keďže pozícia Rady k návrhu opravného rozpočtu č. 7/2010 sa týka úprav potrebných na vytvorenie nového rozpočtového riadka 01 04 01 03 venovaného záruke poskytnutej Európskou úniou v súlade s ustanoveniami článku 122 ods. 2 Zmluvy o fungovaní Európskej únie, ako aj zodpovedajúceho nového článku 802 na strane príjmov,
B. keďže účelom návrhu opravného rozpočtu č. 7/2010 je formálne zahrnúť túto rozpočtovú úpravu do rozpočtu na rok 2010,
C. keďže Rada prijala svoju pozíciu 13. septembra 2010,
1. berie na vedomie návrh opravného rozpočtu č. 7/2010;
2. schvaľuje pozíciu Rady k návrhu opravného rozpočtu č. 7/2010 bez zmien a doplnení a poveruje svojho predsedu, aby vyhlásil opravný rozpočet č. 5/2010 za prijatý s konečnou platnosťou a aby zabezpečil jeho uverejnenie v Úradnom vestníku Európskej únie ;
3. poveruje svojho predsedu, aby postúpil toto uznesenie Rade a Komisii.
DÔVODOVÁ SPRÁVA
Podľa článku 37 ods. 1 nariadenia o rozpočtových pravidlách môže Komisia predložiť návrhy opravných rozpočtov v prípade nevyhnutných, výnimočných alebo nepredvídaných okolností.
Pokiaľ ide o rozličné body návrhu opravného rozpočtu č. 7/2010 a pozíciu Rady k nemu, spravodajca má tieto pripomienky:
Tento opravný rozpočet vychádza z iniciatívy Výboru pre rozpočet a jeho predsedu, v ktorej sa navrhuje, aby sa prostredníctvom opravného rozpočtu zaviedla zmena a doplnenie s cieľom vytvoriť rozpočtový riadok so symbolickým záznamom (p.m.) na financovanie záruk stanovených v európskom finančnom stabilizačnom mechanizme.
Na pripomenutie, európsky finančný stabilizačný mechanizmus bol vytvorený v máji 2010 prostredníctvom nariadenia Rady
Č. 407/2010 z 11. mája 2010, ktorým sa zriaďuje európsky finančný stabilizačný mechanizmus, Ú. v.
EÚ L 118, 12.5.2010, s.1. prijatého na základe článku 122 ods. 2 Zmluvy o fungovaní Európskej únie (ZFEÚ) – bez účasti EP, pričom ide o mechanizmus umožňujúci Únii požičiavať si prostriedky na kapitálových trhoch, aby mohla poskytovať úvery členským štátom vo finančných ťažkostiach.
Európsky rozpočet by sa mal na intervenciu využiť len ako posledná možnosť v prípade, keď členský štát, ktorý je príjemcom úveru, nie je schopný tento úver splácať.
Výška mechanizmu je obmedzená na 60 miliárd EUR.
Výbor súhlasil s tým, že uvedenú zmenu a doplnenie zahrnie do jedného zo svojich nasledujúcich opravných rozpočtov, ktoré sa predložia EP.
Komisár Lewandowski medzitým oznámil svoj úmysel predložiť na tento účel osobitný opravný rozpočet (v liste adresovanom predsedovi Lamassourovi z 21. júna 2010).
Koordinátori Výboru pre rozpočet s tým súhlasili.
Návrh opravného rozpočtu (NOR) č. 7 na rok 2010 sa týka vytvorenia nového rozpočtového riadka 01 04 01 03 venovaného záruke poskytnutej Európskou úniou a zodpovedajúceho nového článku 802 na strane príjmov.
V tejto etape sa pre viazané a platobné rozpočtové prostriedky, ako aj pre príjmy navrhuje symbolický záznam (p.m.)
Komisia v prípade potreby navrhne poskytnúť potrebné rozpočtové prostriedky prostredníctvom rozpočtového presunu alebo opravného rozpočtu.
Aby bolo možné túto finančnú pomoc poskytnúť, predpokladá sa, že Komisia si v mene EÚ požičia prostriedky na kapitálových trhoch alebo od finančných inštitúcií.
Aby mohla dodržať svoje záväzky v prípade nesplácania úveru zo strany dlžníka, môže Komisia na vykonávanie dlhovej služby dočasne čerpať svoje hotovostné zdroje.
Uplatní sa článok 12 nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 2000/597/ES, Euratom o systéme vlastných zdrojov Spoločenstiev.
Následne môže byť potrebné zahrnúť takúto operáciu do rozpočtu.
Po počiatočnom neplatení zo strany dlžníka sa so splátkami bude nakladať takto:
Ak výnimočné hotovostné zálohy žiadané Komisiou ešte nie sú zahrnuté do rozpočtu, vrátia sa čo najskôr členským štátom.
V opačnom prípade budú zahrnuté do rozpočtu v rámci nového článku na strane príjmov, čím sa následne znížia ďalšie príspevky členských štátov do rozpočtu EÚ.
Podľa Komisie zostáva intervencia z európskeho rozpočtu čisto hypotetická, preto tvrdí, že NOR č. 7/2010 nemá žiadne finančné dôsledky, čo, samozrejme, platí len v prípade technickej úpravy zameranej na vytvorenie potrebnej rozpočtovej štruktúry.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
13.9.2010
Výsledok záverečného hlasovania
+:
–:
0:
35
2
Poslanci prítomní na záverečnom hlasovaní
Marta Andreasen, Francesca Balzani, Reimer Böge, Giovanni Collino, Jean-Luc Dehaene, Isabelle Durant, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Carl Haglund, Lucas Hartong, Jutta Haug, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Ivailo Kalfin, Jan Kozłowski, Giovanni La Via, Vladimír Maňka, Barbara Matera, Nadezhda Neynsky, Dominique Riquet, László Surján, Helga Trüpel, Derek Vaughan
Náhradníci prítomní na záverečnom hlasovaní
Gerben-Jan Gerbrandy, Roberto Gualtieri, Riikka Manner, Jan Olbrycht, Paul Rübig
