P6_TA(2008)0236
Aarhuský dohovor
B6-0238/2008
Uznesenie Európskeho parlamentu z 22. mája 2008 o stratégii EÚ týkajúcej sa tretieho stretnutia zmluvných strán Aarhuského dohovoru v Rige (Lotyšsko)
Európsky parlament
, –
so zreteľom na Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z 25. júna 1998 a na nadchádzajúce tretie stretnutie zmluvných strán (MOP-3), ktoré sa bude konať v dňoch 11. až 13. júna 2008 v Rige v Lotyšsku,
–
so zreteľom na otázku na ústne zodpovedanie B6-0157/2008 predloženú v mene Výboru pre životné prostredie, verejné zdravie a bezpečnosť potravín,
–
so zreteľom na článok 108 ods. 5 rokovacieho poriadku,
A.
keďže Aarhuský dohovor nadobudol platnosť 30. októbra 2001,
B.
keďže v júni 2008 oslávime 10. výročie tohto dohovoru,
C.
keďže Aarhuský dohovor ratifikovalo Európske spoločenstvo 17. februára 2005 Rozhodnutie Rady 2005/370/ES zo 17. februára 2005 o uzavretí v mene Európskeho spoločenstva Dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Ú. v.
EÚ L 124, 17.5.2005, s.1).
a všetky členské štáty okrem jedného ho takisto ratifikovali,
D.
keďže v súčasnosti má Aarhuský dohovor 41 zmluvných strán,
E.
keďže Európsky parlament a Rada už prijali tri legislatívne nástroje na vykonávanie Aarhuského dohovoru Smernica 2003/4/ES o prístupe verejnosti k informáciám o životnom prostredí (Ú. v.
EÚ L 41, 14.2.2003, s.
26), smernica 2003/35/ES, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia (Ú. v.
EÚ L 156, 25.6.2003, s.
17), nariadenie (ES) č. 1367/2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v.
EÚ L 264, 25.9.2006, s.
13).
a keďže Rada ešte stále blokuje prijatie legislatívneho nástroja týkajúceho sa prístupu k spravodlivosti v záležitostiach životného prostredia Návrh smernice o prístupe k spravodlivosti v záležitostiach životného prostredia ( KOM(2003)0624 ).
,
F.
keďže Aarhuský dohovor má umožniť verejným orgánom a občanom prevziať individuálnu a kolektívnu zodpovednosť za ochranu a zlepšovanie životného prostredia v záujme prosperity a blahobytu súčasných a budúcich generácií a tým podporovať trvalo udržateľný rozvoj,
G.
keďže Protokol o registri uvoľňovania a prenosov znečisťujúcich látok Rozhodnutie Rady 2006/61/ES 2. decembra 2005 o uzavretí Protokolu EHK OSN o registroch uvoľňovania a prenosov znečisťujúcich látok v mene Európskeho spoločenstva (Ú. v.
EÚ L 32, 4.2.2006, s.
54).
prispieva ku zvyšovaniu zodpovednosti podnikov, znižovaniu znečistenia a podpore trvalo udržateľného rozvoja,
1.
naliehavo žiada EÚ, aby pri rokovaniach prevzala vedúcu, transparentnú a konštruktívnu úlohu a aktívne prispela k dlhodobému strategickému plánu dohovoru vrátane vypracovania prípadného širšieho rozsahu pôsobnosti dohovoru tak, aby sa trvalo udržateľný rozvoj riadil vo všetkých svojich rozmeroch rovnakými zásadami transparentnosti, účasti a zodpovednosti;
2.
je presvedčený o tom, že MOP-3 bude dobrou príležitosťou pre vyhodnotenie doteraz dosiahnutého pokroku a takisto pre úvahy o budúcich úlohách; domnieva sa, že zabezpečenie účinného vykonávania dohovoru by malo byť v budúcnosti kľúčovou prioritou;
3.
naliehavo žiada Komisiu a členské štáty, aby zabezpečili, že dohovor sa bude ďalej vykonávať a rozvíjať prostredníctvom rozhodnutí prijatých na MOP-3 a že sa vytvoria synergie medzi Aarhuským dohovorom a príslušnými mnohostrannými environmentálnymi dohodami;
4.
naliehavo žiada Komisiu a členské štáty, aby sa zamerali najmä na zabezpečenie toho, že
–
súčasťou dlhodobého strategického plánu budú ustanovenia o zlepšovaní informovanosti verejnosti o jej právach a povinnostiach podľa Aarhuského dohovoru;
–
MOP-3 vyjasní podmienky pre nadobudnutie platnosti pozmeňujúceho a doplňujúceho návrhu o geneticky modifikovaných organizmoch, ktorý bol prijatý v roku 2005 V mene Európskeho spoločenstva schválené rozhodnutím Rady 2006/957/ES z 18. decembra 2006 o schválení zmeny a doplnenia Dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia v mene Európskeho spoločenstva (Ú. v.
EÚ L 386, 29.12.2006, s.
46).
, a akýchkoľvek budúcich pozmeňujúcich a doplňujúcich návrhov k dohovoru s cieľom zabezpečiť ich včasné vykonávanie;
–
k dohovoru sa prijmú predvídateľné, stabilné a primerané finančné opatrenia;
–
sa na základe získaných skúseností bude ďalej zlepšovať mechanizmus zhody;
–
práca týkajúca sa prístupu k spravodlivosti bude pokračovať zabezpečovaním toho, aby si orgány verejnej moci na všetkých úrovniach štátnej správy boli plne vedomé svojich povinností vyplývajúcich Aarhuského dohovoru, a stimulovaním orgánov verejnej moci, aby na plnenie svojich povinností prideľovali potrebné ľudské, finančné a materiálne zdroje;
–
strany budú prijímať potrebné legislatívne a rozpočtové opatrenia na zabezpečenie plného vykonávania tretieho piliera dohovoru, aby boli k dispozícii účinné nápravné prostriedky pokiaľ ide o prístup k spravodlivosti, a aby boli tieto postupy spravodlivé, včasné a nie nedostupne drahé;
–
sa zriadi pracovná skupina na hodnotenie vykonávania piliera dohovoru týkajúceho sa účasti verejnosti, čo môže v prípade potreby viesť k návrhom na ďalšie zlepšovanie dohovoru;
5.
naliehavo žiada Komisiu a členské štáty, aby obnovili legislatívnu prácu zameranú na prijatie legislatívneho nástroja, ktorý bude vykonávať článok 9 dohovoru v rámci Európskej únie, keďže tento posledný pilier ešte nebol plne transponovaný do práva Spoločenstva; víta zámer Komisie zorganizovať v júni 2008 konferenciu o prístupe k spravodlivosti s cieľom poskytnúť ďalší podnet pre legislatívnu prácu v Spoločenstve;
6.
vyzýva Komisiu a členské štáty, aby posilnili synergie a väzby s ďalšími príslušnými medzinárodnými organizáciami a dohovormi, najmä s Kartagenským protokolom o biologickej bezpečnosti; domnieva sa však, že vhodným fórom pre rokovania o horizontálnych zásadách prístupu verejnosti k informáciám, účasti verejnosti a prístupu k spravodlivosti v záležitostiach životného prostredia je Aarhuský dohovor;
7.
žiada Komisiu, aby dôsledným plnením Aarhuského dohovoru ukázala dobrý príklad orgánom verejnej moci v členských štátoch;
8.
naliehavo žiada krajiny, ktoré zatiaľ neratifikovali Aarhuský dohovor a Protokol o registri uvoľňovania a prenosov znečisťujúcich látok, aby tak urobili a aby motivovali ďalšie krajiny, ktoré nie sú členmi Hospodárskej komisie OSN pre Európu, stať sa zmluvnými stranami tohto dohovoru;
9.
je presvedčený o tom, že poslanci Európskeho parlamentu, ktorí sú členmi delegácie ES, môžu byť významným prínosom a očakáva preto, že budú mať prístup na koordinačné schôdze EÚ v Rige bez práva vystúpiť;
10.
poveruje svojho predsedu, aby toto uznesenie postúpil Rade, Komisii, vládam a parlamentom členských štátov a sekretariátu Hospodárskej komisie OSN pre Európu so žiadosťou, aby bolo zaslané všetkým zmluvným stranám, ktoré nie sú členskými štátmi EÚ.
