KONEČNÉ ZNENIE
A6-0293/2006
20.9.2006
*
SPRÁVA
o návrhu rozhodnutia Rady o uzavretí dohody medzi Európskym spoločenstvom a vládou Austrálie o určitých aspektoch leteckých služieb
(KOM(2005)0264 – C6‑0224/2005 – 2005/0112(CNS))
Výbor pre dopravu a cestovný ruch
Spravodajca:
Paolo Costa
PE 362.501v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o uzavretí dohody medzi Európskym spoločenstvom a vládou Austrálie o určitých aspektoch leteckých služieb
( KOM(2005)0264 – C6‑0224/2005 – 2005/0112(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2005)0264 )
Zatiaľ neuverejnené v úradnom vestníku. ,
– so zreteľom na článok 80 ods. 2 a článok 300 ods. 2 prvý pododsek prvú vetu Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6‑0224/2005 ),
– so zreteľom na článok 51 a článok 83 ods. 7 rokovacieho poriadku,
– so zreteľom na správu Výboru pre dopravu a cestovný ruch ( A6‑0293/2006 ),
1. schvaľuje uzavretie dohody;
2. poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Austrálie.
DÔVODOVÁ SPRÁVA
Medzinárodné vzťahy medzi členskými štátmi a tretími krajinami v oblasti leteckej dopravy sa tradične riadia bilaterálnymi dohodami medzi členskými štátmi a tretími krajinami o leteckých službách, ich prílohami a inými súvisiacimi bilaterálnymi alebo multilaterálnymi mechanizmami.
Na základe rozsudkov Súdneho dvora Európskych spoločenstiev vo veciach C-466/98, C-467/98, C-468/98, C-471/98, C-472/98, C-475/98 a C-476/98 patria rôzne aspekty vonkajšej politiky v oblasti leteckej dopravy do výhradnej pôsobnosti Spoločenstva.
Súdny dvor objasnil aj právo leteckých dopravcov Spoločenstva využívať výhody práva usadiť sa v Spoločenstve vrátane práva na nediskriminačný prístup na trh.
Tradičné ustanovenia o udelení práv v bilaterálnych dohodách členských štátov o leteckých službách sú v rozpore s právnymi predpismi Spoločenstva.
Umožňujú tretej krajine zamietnuť, odňať alebo dočasne pozastaviť povolenia alebo oprávnenia leteckého dopravcu, ktorý bol označený členským štátom, ale ktorý nie je z väčšej časti vo vlastníctve alebo pod kontrolou tohto členského štátu alebo jeho štátnych príslušníkov.
To sa považuje za diskrimináciu dopravcov Spoločenstva so sídlom na území členského štátu, ktorí sú však vo vlastníctve alebo pod kontrolou štátnych príslušníkov iných členských štátov.
Je to v rozpore s článkom 43 zmluvy, ktorý štátnym príslušníkom členských štátov využívajúcim slobodu usadiť sa zaručuje v hostiteľskom členskom štáte rovnaké zaobchádzanie, aké sa priznáva štátnym príslušníkom tohto členského štátu.
Rada v júni 2003 na základe rozsudkov Súdneho dvora poverila Komisiu, aby začala rokovania s tretími krajinami o nahradení určitých ustanovení v platných bilaterálnych dohodách dohodou Spoločenstva.
Rozhodnutie Rady 11323/03 z 5. júna 2003 (dokument s obmedzeným prístupom).
V súlade s mechanizmami a smernicami, ktoré sú uvedené v prílohe k rozhodnutiu Rady o poverení Komisie začať rokovania s tretími krajinami o nahradení určitých ustanovení v platných bilaterálnych dohodách dohodou so Spoločenstvom, Komisia skončila rokovania s Austráliou, ktorých výsledkom je dohoda nahrádzajúca určité ustanovenia v platných dohodách o leteckých službách medzi členskými štátmi a Austráliou.
Rada schválila túto dohodu vo forme rozhodnutia Rady.
Článok 2 dohody nahrádza tradičné ustanovenia o udelení práv ustanovením Spoločenstva o udelení práv, podľa ktorého sa všetkým dopravcom Spoločenstva umožňuje využívať výhody práva usadiť sa.
Článok 3 sa zaoberá právami súvisiacimi s predpisovou kontrolou.
Článok 4 sa týka taríf.
Dohody, ktoré sú výsledkom rokovaní Komisie, by sa mali podpísať a dočasne uplatňovať.
Navrhované rozhodnutie Rady splnomocňuje predsedu Rady, aby určil osobu alebo osoby oprávnené podpísať v mene Spoločenstva uvedenú dohodu na dočasnom základe, pokým nenadobudne platnosť po skončení všetkých potrebných postupov.
Parlament je oprávnený predložiť svoje stanovisko k tejto dohode v rámci konzultačného postupu v súlade s odsekom 7 článku 83 rokovacieho poriadku s názvom Medzinárodné dohody, ktorý znie takto:
„Parlament vydá stanovisko alebo vysloví súhlas s uzavretím, obnovením alebo zmenou či doplnením medzinárodnej dohody alebo finančného protokolu uzavretého Európskym spoločenstvom v jedinom hlasovaní väčšinou odovzdaných hlasov, pričom pozmeňujúce ani doplňujúce návrhy k textu dohody alebo protokolu nie sú prípustné.“
Váš spravodajca na základe toho navrhuje, aby Výbor pre dopravu a cestovný ruch vydal priaznivé stanovisko k uzavretiu tejto dohody.
POSTUP
Názov
Návrh rozhodnutia Rady o uzavretí dohody medzi Európskym spoločenstvom a vládou Austrálie o určitých aspektoch leteckých služieb
Referenčné čísla
KOM(2005)0264 – C6-0224/2005 – 2005/0112(CNS)
Dátum konzultácie s EP
5.7.2005
Gestorský výbor dátum oznámenia na schôdzi
TRAN 7.7.2005
Výbory požiadané o stanovisko dátum oznámenia na schôdzi
Bez predloženia stanoviska(-ísk) dátum rozhodnutia
Rozšírená spolupráca dátum oznámenia na schôdzi
Spravodajca dátum menovania
Paolo Costa 29.8.2005
Predchádzajúci spravodajca(-ovia)
Zjednodušený postup - dátum rozhodnutia
dátum rozhodnutia
Článok 43 ods. 1 / Článok 43 ods. 2
Námietky voči právnemu základu dátum stanoviska JURI
Zmena výšky finančných prostriedkov dátum stanoviska BUDG
Parlament požiada o konzultáciu s Európskym hospodárskym a sociálnym výborom - dátum rozhodnutia na schôdzi
Parlament požiada o konzultáciu s Výborom regiónov - dátum rozhodnutia na schôdzi
Prerokovanie vo výbore
13.9.2006
Dátum prijatia
13.9.2006
Výsledok záverečného hlasovania
+:
–:
0:
36
1
Poslanci prítomní na záverečnom hlasovaní
Gabriele Albertini, Margrete Auken, Philip Bradbourn, Michael Cramer, Arūnas Degutis, Christine De Veyrac, Petr Duchoň, Saïd El Khadraoui, Robert Evans, Emanuel Jardim Fernandes, Luis de Grandes Pascual, Ewa Hedkvist Petersen, Jeanine Hennis-Plasschaert, Stanisław Jałowiecki, Georg Jarzembowski, Dieter-Lebrecht Koch, Jörg Leichtfried, Fernand Le Rachinel, Bogusław Liberadzki, Eva Lichtenberger, Erik Meijer, Robert Navarro, Seán Ó Neachtain, Janusz Onyszkiewicz, Josu Ortuondo Larrea, Willi Piecyk, Luís Queiró, Reinhard Rack, Gilles Savary, Dirk Sterckx, Ulrich Stockmann, Marta Vincenzi
Náhradníci prítomní na záverečnom hlasovaní
Zsolt László Becsey, Helmuth Markov, Willem Schuth, Luis Yañez-Barnuevo García
Náhradníci (čl. 178 ods. 2) prítomní na záverečnom hlasovaní
Brian Simpson
Dátum predloženia
20.9.2006
Poznámky (k dispozícii iba v jednom jazyku)
...
