Ekodizajn
Životné prostredie
2009-04-24 - 14:02
Poslanci Európskeho parlamentu schválili 24. apríla prepracované znenie smernice o ekodizajne z roku 2005.
Cieľom schváleného znenia je rozšíriť rozsah pôsobnosti smernice tak, aby bolo možné uplatňovať požiadavky na ekodizajn na všetky energeticky významné výrobky.
Plénum schválilo kompromisný návrh po dohode s Radou v 1. čítaním pomerom hlasov 394:13:3.
Správu predložil rumunský poslanec Magor Imre CSIBI (ALDE, RO).
Pôsobnosť smernice sa má rozšíriť
Dosiahnutý kompromis podporuje návrh Komisie rozšíriť pôsobnosť rámcovej smernice Európskeho parlamentu a Rady z roku 2005, ktorá umožňuje Komisii stanoviť požiadavky na ekodizajn výrobkov využívajúcich energiu ako napríklad kotlov, počítačov, televízorov, priemyselných ventilátorov a známych svetelných zdrojov, aj o všetky energeticky významné výrobky (výrobky súvisiace s energiou).
Takéto výrobky nespotrebujú energiu počas ich používania, ale majú nepriamy dopad na spotrebu energie, ako napríklad zariadenia spotrebujúce vodu, ďalej okná a izolačný materiál.
Kohútiky šetriace vodou a sprchovacie hlavice znižujú spotrebu vody, a preto aj množstvo použitej energie pre teplú vodu je nižšie bez toho, aby ovplyvnili pohodlie spotrebiteľa.
Rozšírením rozsahu pôsobnosti na všetky výrobky sa zabezpečí, aby boli na úrovni Spoločenstva harmonizované požiadavky na ekodizajn pre všetky výrobky, ktoré majú výrazný vplyv na životné prostredie a vysoký potenciál na zlepšenie svojho vplyvu na životné prostredie.
Smernica o ekodizajne z roku 2005
Táto smernica nezavádza priamo záväzné ustanovenia pre špecifické výrobky, ale definuje podmienky a kritériá pre stanovenie požiadaviek, ktoré sa týkajú environmentálne relevantných charakteristík výrobkov (ako spotreba energie), a dovoľuje tak ich rýchle a efektívne zlepšovanie.
Nasledujú implementačné opatrenia, ktoré vytvoria požiadavky pre ekodizajn.
V zásade smernica platí pre všetky výrobky používajúce energiu s výnimkou vozidiel na prepravu a pokrýva všetky energetické zdroje.
Kompromisný návrh:
Preskúmanie efektívnosti smernice v roku 2011
Komisia by mala posúdiť vhodnosť rozšírenia pôsobnosti smernice na výrobky, ktoré nie sú energeticky významné, aby dosiahla dostatočné zníženie dopadov na životné prostredie počas celej doby ich životnosti.
20090422IPR54280 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
