Poslanci si vypočujú troch kandidátov na komisárov
Inštitúcie
2009-08-25 - 17:30
Navrhnutí komisári: de Gucht, Samecki a Šemeta Prvé dva septembrové dni sa budú poslanci pýtať troch navrhovaných eurokomisárov na ich priority.
Ak poslancov presvedčia, Parlament dá novým komisárom zelenú už na septembrovom plenárnom zasadnutí.
Novým komisárom v oblasti rozvoja a humanitárnej pomoci by sa mal stať Karel De Gucht z Belgicka.
Bývalý minister zahraničných vecí tak nahradí Louisa Michela, ktorý sa v júni stal europoslancom.
Členovia parlamentného výboru pre rozvoj mu svoje otázky položia v utorok 1. septembra.
V rovnaký deň sa uskutoční aj vypočutie s Algirdasom Šemetom z Litvy.
Bývalý minister financií by po novom mal v Komisii zodpovedať za finančné plánovanie a rozpočet.
Toto portfólio sa uvoľnilo po tom, čo sa Dalia Grybauskaite stala prezidentkou Litvy.
Na priority navrhovaného eurokomisára budú zvedaví členovia Výboru pre rozpočet.
Na čele regionálnej politiky by sa mal objaviť Pawel Samecki z Poľska.
Aj jeho predchodkyňa, Danuta Hübner, sa totiž po júnových voľbách dostala do Európskeho parlamentu.
Samecki pôvodne pracoval vo vedení poľskej centrálnej banky.
Jeho konfrontácia s poslancami sa uskutoční 2. septembra vo Výbore pre regionálny rozvoj.
Potrebná podpora poslancov
Traja navrhovaní komisári už síce riadia príslušné oblasti v Komisii, no pre plný výkon funkcie potrebujú uspieť v Európskom parlamente.
Hlasovanie poslancov je na programe počas plenárneho zasadnutia 16. septembra..
Každý nový člen Európskej komisie musí najskôr prejsť sériu vypočutí v Európskom parlamente.
Europoslanci tak majú možnosť opýtať sa kandidátov na ich priority a rozhodnúť sa, či ich v hlasovaní podporia.
Minulý rok sa týmto spôsobom Komisia obmenila štyri krát.
Ani posledná zmena však nebude trvať dlhé obdobie.
V jeseni by mal Parlament hlasovať o zložení úplne novej Európskej komisie.
Ešte pred tým však v parlamentných výboroch prebehnú vypočutia jednotlivých kandidátov.
20090825STO59770 Priamy prenos Karel de Gucht (anglicky) Algirdas Šemeta (anglicky) Paweł Samecki (anglicky) V júni sa o Barrosovi hlasovať nebude (česky)
SK
1
PHOTO
20090715PHT58273.jpg
SK
2
LINK
/wps-europarl-internet/frd/live/live-video?language=sk
SK
3
LINK
http://ec.europa.eu/commission_barroso/degucht/index_en.html
SK
4
LINK
http://ec.europa.eu/commission_barroso/semeta/index_en.htm
SK
5
LINK
http://ec.europa.eu/commission_barroso/samecki/index_en.cfm
-//EP//TEXT IM-PRESS 20090706STO57745 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
