KONEČNÉ ZNENIE
A6-0082/2007
27.3.2007
*
SPRÁVA
o návrhu rozhodnutia Rady, ktorým upravujú ustanovenia týkajúce sa právomocí Súdneho dvora v oblastiach, ktorých sa týka hlava IV časť tri Zmluvy o Európskom spoločenstve
(KOM(2006)0346 – C6‑0304/2006 – 2006/0808(CNS))
Výbor pre právne veci
Spravodajca:
József Szájer
PE 382.638v03-00
Označenie postupov
* Konzultačný postup väčšina odovzdaných hlasov
**I Postup spolupráce (prvé čítanie) väčšina odovzdaných hlasov
**II Postup spolupráce (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie) väčšina odovzdaných hlasov
***II Spolurozhodovací postup (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie) väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU....................5
DÔVODOVÁ SPRÁVA.............................................................................................................6
POSTUP.....................................................................................................................................9
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady, ktorým upravujú ustanovenia týkajúce sa právomocí Súdneho dvora v oblastiach, ktorých sa týka hlava IV časť tri Zmluvy o Európskom spoločenstve
(KOM(2006)0346 – C6‑0304/2006 – 2006/0808(CNS))
(Konzultačný postup)
Európsky parlament ,
– so zreteľom na návrh rozhodnutia Rady, priložený k oznámeniu Komisie (KOM(2006)0346 - C6‑0304/2006),
– so zreteľom na článok 67 ods. 2, druhú zarážku Zmluvy o ES, v súlade s ktorým Rada konzultovala s Európskym parlamentom (C6‑0304/2006),
– so zreteľom na článok 51 rokovacieho poriadku,
– so zreteľom na správu Výboru pre právne veci (A6‑0082/2007),
1. schvaľuje návrh Komisie;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada o začatie zmierovacieho konania v zmysle Spoločného vyhlásenia zo 4. marca 1975 v prípade, ak má Rada v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. vyzýva Radu, aby urýchlila začatie uplatňovania tzv. premosťovacích doložiek s cieľom odstrániť obmedzenia právomocí Súdneho dvora v súvislosti s hlavou IV zmluvy, a zároveň poukazuje na to, že Parlament už Radu žiadal o odstránenie týchto obmedzení týkajúcich sa právomocí dvora;
6. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Analýza
Podľa názoru Súdneho dvora je prejudiciálne konanie „veľmi dôležité preto, aby si právne predpisy stanovené zmluvou zachovali charakter Spoločenstva, a jeho účelom je zaručiť, aby tieto právne predpisy boli za každých okolností rovnaké vo všetkých štátoch Spoločenstva“
Vec 166/73 Rheinmühlen proti.
Einfuhr- und Vorratsstelle Getreide [1974] Zbierka rozhodnutí ESD s.
33, ods. 2. .
Keďže Súdny dvor má na základe článku 234 oprávnenie vynášať prejudiciálne rozhodnutia o výklade právnych predpisov Spoločenstva a o platnosti aktov inštitúcií Spoločenstva, článok 68 ods. 1 obmedzuje možnosť súdov a tribunálov, „ktorých rozhodnutie nie je možné napadnúť opravnými prostriedkami vnútroštátneho práva“, odvolávať sa na prejudiciálne rozhodnutia týkajúce sa opatrení vychádzajúcich z hlavy IV Zmluvy o ES (víza, azyl, prisťahovalectvo a ďalšie politiky súvisiace s voľným pohybom osôb).
Článok 68 ods. 2 okrem toho stanovuje, že Súdny dvor v žiadnom prípade nemá právomoc rozhodovať o opatreniach a rozhodnutiach prijatých podľa článku 62 ods. 1 týkajúcich sa dodržiavania práva a poriadku a zabezpečenia vnútornej bezpečnosti.
Ide o ustanovenie, ktoré sa odráža v kontexte schengenského acquis prostredníctvom článku 2 ods. 1 protokolu integrujúceho toto acquis do rámca Európskej únie.
Nakoniec článok 68 ods. 3 stanovuje, že nie vnútroštátne súdy, ale Rada, Komisia alebo členské štáty môžu prijímať určitý druh prejudiciálneho rozhodnutia v otázke výkladu hlavy IV alebo aktov inštitúcií vychádzajúcich z tejto hlavy.
Z hľadiska právomocí Výboru pre právne veci v oblasti súdnej spolupráce v občianskoprávnych veciach, a najmä v otázkach súkromného medzinárodného práva, je pozoruhodné, že začleňovanie dohovorov o jurisdikcii a uznávaní a vykonávaní rozsudkov v občianskych a obchodných veciach a v manželských veciach do právneho poriadku Spoločenstva prostredníctvom nariadení č. 44/2001 a 1347/200 predstavovalo krok späť v porovnaní s predchádzajúcimi protokolmi k týmto dohovorom, ktoré v prípade žiadosti o prejudiciálne rozhodnutie prisudzovali jurisdikciu nielen súdom poslednej inštancie, ale aj odvolacím súdom
Pozri Lenaerts, Arts, Maselis, Bray (zodp. red.), Procedural Law of the European Union , Sweet & Maxwell, Londýn, 2006, 22-001. .
Komisia teraz navrhuje použiť druhú zarážku článku 67 ods. 2
Článok 67:
1.
Počas prechodného obdobia piatich rokov po nadobudnutí platnosti Amsterdamskej zmluvy sa Rada uznáša jednomyseľne na návrh Komisie alebo z podnetu členského štátu, a po porade s Európskym parlamentom.
2.
Po uplynutí tohto obdobia piatich rokov:
— Rada prijíma rozhodnutia na návrh Komisie; Komisia preskúma každú žiadosť členského štátu o predloženie návrhu Rade,
— po porade s Európskym parlamentom Rada jednomyseľne prijíma rozhodnutie, podľa ktorého sa na všetky oblasti alebo časť oblastí, na ktoré sa vzťahuje táto hlava, použije postup uvedený v článku 251, a upravia sa ustanovenia týkajúce sa právomocí Súdneho dvora. na to, aby článok 68 stratil právny účinok.
Takisto navrhuje, aby sa prestal uplatňovať článok 2 ods. 1 protokolu začleňujúceho schengenské acquis .
V dôsledku toho by Súdny dvor mohol uplatňovať štandardné pravidlá článku 234, pričom žiadosti o prejudiciálne konania by sa neobmedzovali iba na súdy poslednej inštancie.
Tento návrh by:
· zaručil jednotné uplatňovanie a jednotný výklad práva Spoločenstva aj v tejto oblasti;
· umožnil posilňovanie súdnej ochrany v oblastiach, ktoré sú osobitné citlivé z hľadiska základných práv;
· napravil krok späť v oblasti súdnej ochrany v občianskych veciach, na ktoré sa v dôsledku Amsterdamskej zmluvy vzťahuje článok 65;
· umožnil normálne fungovanie súdneho systému Spoločenstva v tejto oblasti.
Presnejšie povedané, návrh by viedol k jednotnému výkladu a uplatňovaniu právnych predpisov ES – a tým k jednotnému systému súdnej ochrany – v oblasti, na ktorú sa vzťahuje hlava IV.
Plné uplatňovanie prejudiciálneho konania podľa hlavy IV by navyše posilnilo súdnu ochranu zainteresovaných osôb.
Osoby, ktoré sa domnievajú, že ich základné práva sa porušili aktom Spoločenstva prijatým na základe tejto hlavy, v súčasnosti môžu požiadať Súdny dvor o prejudiciálne konanie iba vtedy, keď už vyčerpali všetky vnútroštátne opravné prostriedky, čo znamená, že prípad musia predložiť pred súd poslednej inštancie.
Výdavky vyplývajúce z tohto postupu môžu strany vedúce spor odradiť, a tým utrpí spravodlivosť.
Zostáva otázne, či je súčasný postoj zlučiteľný so záväzkami Únie na základe Európskeho dohovoru o ľudských právach.
Ak sa návrh prijme, potom aj vnútroštátne súdy prvej inštancie budú môcť predkladať žiadosti o prejudiciálne konanie.
Treba pripomenúť, že Komisia zdôraznila, že vyplývajúce dodatočné žiadosti o prejudiciálne rozhodnutie v tejto oblasti príliš nezvýšia pracovné zaťaženie Súdneho dvora, pokiaľ sa zabezpečí účinnosť vnútroorganizačných prostriedkov, ktoré sa prijali, a nových možností vytvorených Zmluvou z Nice, ako je skrátené konanie.
Predseda Súdneho dvora môže v rámci skráteného konania pre prejudiciálne otázky vo výnimočných prípadoch na základe žiadosti vnútroštátneho súdu, na základe návrhu sudcu spravodajcu a po vypočutí generálneho advokáta rozhodnúť o uplatnení skráteného konania, keď uvedené okolnosti nasvedčujú tomu, že konanie o otázke predloženej Súdu je mimoriadne naliehavé.
Predseda bez meškania určí dátum vypočutia, ktorý sa oznámi všetkým možným účastníkom, ktorí môžu vzniesť posudky alebo písomné pripomienky v lehote najmenej 15 dní.
Súdny dvor okrem toho navrhuje vytvorenie nového druhu konania – núdzové konanie v prípade prejudiciálnych postupov – ktoré by umožňovalo vec vyriešiť dokonca v ešte kratšom čase, než to umožňuje skrátené konanie.
Veci vyžadujúce si mimoriadne promptné riešenie by sa v rámci tohto konania mohli prideľovať osobitnej komore, ktorá by uplatnila zjednodušený postup.
To by sa mohlo vyvážiť možnosťou nového vyšetrovania.
Záver
Návrh Komisie by sa mal vzhľadom na uvedené myšlienky schváliť a opätovne by sa mala sformulovať žiadosť Parlamentu, aby Rada odstránila obmedzenia týkajúce sa právomocí Súdneho dvora v súvislosti s hlavou IV Zmluvy o ES.
Parlament už vyzval Radu, „aby urýchlene a v súlade so stanoviskom Európskeho parlamentu prijala návrh rozhodnutia založeného na čl. 67 ods. 2 Zmluvy o ES, pokiaľ ide o odstránenie obmedzení týkajúcich sa právomocí Súdneho dvora v rámci hlavy IV Zmluvy o ES, a aby urobila všetko pre urýchlenie postupu pri konaní o prejudiciálnych otázkach“
Pozri P6_TA-PROV(2006)0525 , autor Cavada .
Je nevyhnutné uviesť do činnosti „premosťovaciu doložku“ uvedenú v článku 67 s cieľom napraviť demokratický deficit, ktorý stále charakterizuje priestor slobody, bezpečnosti a spravodlivosti a rozšíriť rozsah súdnej ochrany v citlivých oblastiach, na ktoré sa vzťahuje hlava IV Zmluvy o ES, ako odpoveď na rastúce právomoci inštitúcií Spoločenstva.
POSTUP
Názov
Úprava ustanovení hlavy IV Zmluvy o ES týkajúcich sa právomocí Súdneho dvora Európskych spoločenstiev
Referenčné čísla
KOM(2006)0346 - C6-0304/2006 - 2006/0808(CNS)
Dátum konzultácie s EP
20.9.2006
Gestorský výbor
dátum oznámenia na schôdzi
JURI
28.9.2006
Výbor požiadaný o stanovisko
dátum oznámenia na schôdzi
LIBE
28.9.2006
Bez predloženia stanoviska
dátum rozhodnutia
LIBE
19.12.2006
Spravodajca
dátum menovania
József Szájer
2.10.2006
Prerokovanie vo výbore
27.2.2007
Dátum prijatia
20.3.2007
Výsledok záverečného hlasovania
+:
–:
0:
26
Poslanci prítomní na záverečnom hlasovaní
Marek Aleksander Czarnecki, Cristian Dumitrescu, Monica Frassoni, Giuseppe Gargani, Klaus-Heiner Lehne, Katalin Lévai, Antonio Masip Hidalgo, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Rainer Wieland, Jaroslav Zvěřina, Tadeusz Zwiefka
Náhradníci prítomní na záverečnom hlasovaní
Mogens N.J. Camre, Nicole Fontaine, Janelly Fourtou, Jean-Paul Gauzès, Eva Lichtenberger, Arlene McCarthy, Marie Panayotopoulos-Cassiotou, Michel Rocard, Gabriele Stauner, József Szájer, Jacques Toubon
Náhradníci (čl. 178 ods. 2) prítomní na záverečnom hlasovaní
Toine Manders
