Otázka na písomné zodpovedanie E-000283/2012
Komisii
článok 117 rokovacieho poriadku
Monika Flašíková Beňová (S&D)
(19. januára 2012)
Vec: Účasť Litvy v eurozóne
Litva vstúpila do Európskej únie v roku 2004 a spoločnú menu chcela pôvodne zaviesť už v roku 2007.
Nepodarilo sa jej však splniť predvstupové kritériá.
Hospodársku situáciu v krajine výrazne zhoršila finančná kríza v roku 2009, keď jej ekonomika zaznamenala prepad o 14,6 %.
Rásť začala opäť v roku 2010.
Ministerstvo financií odhaduje na rok 2012 rast 2,5 %, čo predstavuje v porovnaní s minulým rokom, kedy bolo toto číslo 5,8 %, výrazné spomalenie.
To bude mať vplyv na rozpočtový schodok krajiny, ktorý bude vyšší ako 3 % HDP.
Práve udržanie deficitu pod touto úrovňou je však jednou z kľúčových podmienok pre prijatie Litvy do eurozóny.
Litovská vláda nedávno vyhlásila, že krajina sa drží svojho plánu a chce euro prijať v roku 2014.
Plánuje Komisia v najbližšej dobe podnikať nejaké kroky v súvislosti s prijatím Litvy do eurozóny?
Ak áno, budú tieto kroky v prospech, alebo naopak proti zavedeniu eura v Litve?
