P6_TA-PROV(2009)0390
Návrh nariadenia o REACH, pokiaľ ide o prílohu XVII
B6-0258/2009
Uznesenie Európskeho parlamentu zo 7. mája 2009 o návrhu nariadenia Komisie, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o prílohu XVII
Európsky parlament
, –
so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry Ú. v.
EÚ L 396, 30.12.2006, s.
1.
Opravené v Ú. v.
EÚ L 136, 29.5.2007, s.
3.
, a najmä na jeho článok 131,
–
so zreteľom na smernicu Rady 83/477/EHS z 19. septembra 1983 o ochrane pracovníkov pred rizikami z vystavenia účinkom azbestu pri práci (druhá samostatná smernica v zmysle článku 8 smernice 80/1107/EHS) Ú. v.
ES L 263, 24.
9.1983, s.
25.
,
–
so zreteľom na smernicu Rady 96/59/ES zo 16. septembra 1996 o zneškodnení polychlórovaných bifenylov a polychlórovaných terfenylov (PCB/PCT) Ú. v.
ES L 243, 24.
919.96, s.
31.
,
–
so zreteľom na návrh nariadenia Komisie (ES) č. …z..., ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o prílohu XVII (ďalej len "návrh nariadenia Komisie"),
–
so zreteľom na stanovisko výboru uvedeného v článku 133 nariadenia (ES) č. 1907/2006,
–
so zreteľom na článok 5a ods. 3 písm. b) rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu,
–
so zreteľom na článok 108 ods. 5 rokovacieho poriadku
A.
keďže nariadenie (ES) č. 1907/2006 s účinnosťou od 1. júna 2009 zrušuje a nahrádza smernicu Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov,
B.
keďže príloha XVII k nariadeniu (ES) č. 1907/2006 zmenená a doplnená prílohou k návrhu nariadenia Komisie má nahradiť prílohu I k smernici 76/769/EHS zavádzajúcu obmedzenia pre niektoré nebezpečné látky a prípravky,
C.
keďže sa v článku 67 nariadenia (ES) č. 1907 /2006 stanovuje, že látky, zmesi alebo výrobky sa nesmú vyrábať, uvádzať na trh ani používať, pokiaľ nespĺňajú príslušné podmienky týchto obmedzení stanovené pre ne v prílohe XVII,
D.
keďže účelom bodu 6.2 prílohy k návrhu nariadenia Komisie je rozšíriť súčasný zákaz týkajúci sa uvádzania na trh a používania azbestových vláken a výrobkov, ktoré tieto vlákna obsahujú, na výrobu týchto vláken a výrobkov obsahujúcich tieto azbestové vlákna,
E.
keďže bodom 6.2 prílohy k návrhu nariadenia Komisie sa zachovávajú výnimky zo zákazu týkajúceho sa azbestových vláken
-
pri výrobkoch obsahujúcich azbestové vlákna, ktoré už boli nainštalované alebo využívané pred 1. januárom 2005 za osobitných podmienok zabezpečujúcich vysokú úroveň ochrany ľudského zdravia, a
-
pri diafragmách existujúcich elektrolytických zariadení, ktoré obsahujú chryzotil,
F.
keďže na trh Spoločenstva sa nesmie uviesť žiaden ďalší azbest s výnimkou diafragiem na elektrolýzu a keďže na ochranu pracovníkov pred rizikami vystavenia azbestu na pracovisku pri jeho odstraňovaní boli prijaté osobitné ustanovenia Spoločenstva a, žiaľ, neexistujú žiadne ustanovenia Spoločenstva o dekontaminácii výrobkov obsahujúcich azbest, čím sa právomoc v tejto oblasti ponecháva členským štátom,
G.
keďže azbest je aj naďalej príčinou veľkého počtu ochorení, ktoré vznikajú v dôsledku vystavenia azbestovým vláknam,
H.
keďže smernicou 96/59/ES sa členským štátom uložila povinnosť dekontaminovať alebo zneškodňovať zariadenia, ktoré obsahujú PCB, a/alebo zneškodňovať použité PCB, aby sa dosiahlo ich úplné odstránenie; keďže Spoločenstvo by malo prijať podobné opatrenia, pokiaľ ide o azbestové vlákna,
I.
keďže právne predpisy Spoločenstva sa vzťahujú na šesť azbestových minerálov (krocidolit, amozit, antofylit, aktinolit, tremolit a chryzotil), nevzťahujú sa však zatiaľ na minerály s obsahom azbestu ako richterit a vinchit, aj keď by sa mohli považovať za rovnako škodlivé ako tremolit, amozit alebo krocidolit a mohli by byť rovnako používané v izolačných materiáloch,
J.
keďže Komisia po prijatí správ členských štátov, ktoré uplatňujú výnimku týkajúcu sa diafragiem, túto výnimku preskúma a vyzve agentúru, aby pripravila dokumentáciu podľa článku 69 nariadenia (ES) č. 1907/2006 s cieľom zakázať uvádzanie na trh a používanie diafragiem obsahujúcich chryzotil,
K.
keďže niektoré zúčastnené strany trvajú na zrušení tejto výnimky, pretože k dispozícii sú už náhradné technológie (bezazbestové membrány), ktoré využíva väčšina európskych výrobcov chemikálií,
L.
keďže najúčinnejším spôsobom ochrany zdravia ľudí by bol absolútny zákaz používania vláken z chryzotilového azbestu a výrobkov, ktoré ich obsahujú,
M.
keďže v súčasnosti existujú v prípade väčšiny ostatných spôsobov použitia chryzotilového azbestu náhrady alebo alternatívy, ktoré nie sú klasifikované ako karcinogény, a považujú sa za menej nebezpečné,
N.
keďže pri revízii výnimky týkajúcej sa chryzotilových azbestových diafragiem, ktorá sa uskutočnila podľa smernice 76/769/EHS http://ec.europa.eu/enterprise/chemicals/legislation/markrestr/index_en.htm
, sa preskúmal a zohľadnil tak zdravotný, ako aj hospodársky dosah, na základe ktorého Komisia zvolila diferencovaný prístup v návrhu nariadenia Komisie, podporovaný väčšinou členských štátov,
1.
so zreteľom na
-
prístup Komisie v návrhu nariadenia, ktorý spočíva v postupnom ukončení používania azbestových vlákien v strednodobom výhľade,
-
revíziu výnimky týkajúcej sa chryzotilových azbestových diafragiem podľa smernice Komisie 1999/77/ES a
-
vyhlásenie Komisie pri príležitosti prijatia návrhu nariadenia Komisie vo výbore uvedenom v článku 133 nariadenia (ES) č. 1907/2006 z 20. februára 2008,
nie je proti prijatiu návrhu nariadenia Komisie;
2.
berie na vedomie revíziu výnimky týkajúcej sa chryzotilových azbestových diafragiem a zdôrazňuje, že vysokonapäťové zariadenia môžu úspešne fungovať s náhradnými materiálmi a že v prípade niekoľkých takýchto zariadení v EÚ sa už pristúpilo ku konverzii;
3.
zdôrazňuje, že štyri členské štáty v súčasnosti stále používajú azbestové diafragmy v zariadeniach s nízkym napätím, pre ktoré nie sú k dispozícii žiadne náhradné diafragmové materiály napriek tomu, že príslušné subjekty uskutočňujú rozsiahly výskumný program;
4.
zdôrazňuje, že podľa výsledkov revízie výnimiek týkajúcich sa chryzotilových azbestových diafragiem sú pracovníci vystavení ohrozeniu len v prípade, keď sa diafragmy (ktorých životný cyklus môže dosiahnuť až 10 rokov) musia vymeniť, pretože elektrolytické články sú počas prevádzky hermeticky uzavreté, aby sa zabránilo úniku plynného chlóru, a podľa správ priemyselných podnikov sa limity týkajúce sa vystavenia pracovníkov chryzotilu v plnej miere dodržiavajú;
5.
vyzýva členské štáty a Komisiu, aby zabezpečili dôsledné vykonávanie smernice 83/477/EHS;
6.
vyjadruje poľutovanie nad tým, že doteraz nebolo možné vypracovať európsky zoznam výrobkov vyňatých zo zákazu podľa bodu 6.2 prílohy k návrhu nariadenia Komisie, ktorým sa mení a dopĺňa príloha XVII k nariadeniu (ES) č. 1907/2006;
7.
vyzýva Komisiu, aby takýto zoznam zostavila okamžite po oznámení príslušných vnútroštátnych opatrení, najneskôr však do 1. januára 2012;
8.
naliehavo vyzýva Komisiu, aby do konca roku 2009 predložila legislatívny návrh o kontrolovanom zneškodňovaní azbestových vlákien a dekontaminácii alebo zneškodňovaní zariadení obsahujúcich tieto vlákna, aby sa dosiahlo ich úplné odstránenie;
9.
ďalej naliehavo vyzýva Komisiu, aby do roku 2015 vypracovala stratégiu zákazu všetkých foriem azbestu a všetkých spôsobov využívania azbestových vlákien vrátane príslušných exportných požiadaviek v súlade s nariadením Európskeho parlamentu a Rady (ES) č. 1013/2006 zo 14. júna 2006 o preprave odpadu a aby pritom zohľadnila zásadu blízkosti stanovenú v smernici Európskeho parlamentu a Rady 2008/98/EHS z 19. novembra 2008 o odpade, keďže azbest je neustále príčinou veľkého počtu ochorení, ktoré vznikajú v dôsledku vystavenia azbestovým vláknam;
10.
vyzýva Komisiu, aby Európskemu parlamentu pravidelne podávala správy o vykonávaní návrhu nariadenia Komisie;
11.
poveruje svojho predsedu, aby toto uznesenie postúpil Rade, Komisii a vládam a parlamentom členských štátov.
