Regionálni novinári v Prešove besedovali o EÚ témach
Regionálna politika
Slovensko
2011-05-23 - 11:02
Posilnenie právomocí Európskeho parlamentu (EP) v prospech občana a využívanie nástrojov Európskej únie (EÚ) na rozvoj regiónov boli dominantnými témami vystúpenia poslankyne EP Moniky Smolkovej na stretnutí s regionálnymi novinármi v Prešove v piatok 13. mája.
Podujatie pripravila Informačná kancelária (IK) EP na Slovensku v spolupráci s kanceláriou Regionálnej organizácie Slovenského syndikátu novinárov v Prešove.
Išlo v poradí už o druhú podobnú výmenu názorov na eurotémyto za tri roky.
Europoslankyňa Monika Smolková, členka Výboru EP pre regionálny rozvoj, okrem iného pripomenula program Europa 2020 s jeho piatimi merateľnými cieľmi: podpora zamestnanosti, výskum a inovácie, zmena klímy a energie, podpora vzdelávania, boj proti chudobe.
V tejto súvislosti upozornila, že "nebude jednoduché dosiahnuť cieľ, aby sa miera zamestnanosti obyvateľov EÚ vo veku od 20 do 64 rokov zvýšila z terajších 69 percent na minimálne 75 percent".
Smolková je poslankyňou EP prvé funkčné obdobie a ako jediná spomedzi trinástich europoslancov zo Slovenska má trvalé bydlisko na východe Slovenska.
Naznačila preto, že bude mimoriadne dôležité aj pre tento región to, ako bude po roku 2014, teda v novom plánovacom období, vyzerať finančný mechanizmus EÚ.
Zvažujú sa viaceré možnosti- okrem iného, či zostane ako doteraz sedemročné, alebo sa zavedie päťročné.
"Určite však zostane zachovaný princíp solidarity bohatších krajín EÚ s chudobnejšími," dodala.
Na seminári sa zúčastnilo približne 20 novinárov.
Okrem Smolkovej boli medzi panelistami riaditeľ IKEP Robert Hajšel, Zuzana Vašková z portálu Euractiv.sk, Jozef Puchala z televízneho štúdia v Košiciach a tlačová tajomníčka IKEP Ivana Janíková Stavrovská.
Ich príspevky a reakcie v diskusii sa týkali predovšetkým doterajších skúseností novinárov zo spolupráce s IKEP na Slovensku, s európskymi inštitúciami, či ich využitia v praxi jednotlivých typov médií.
20110520IPR19851
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
