Otázka na písomné zodpovedanie E-011300/2011
Komisii
článok 117 rokovacieho poriadku
Monika Flašíková Beňová (S&D)
(5. decembra 2011)
Vec: Reštriktívne opatrenia v súvislosti so Sýriou
Rada v súčasnej dobe posilnila reštriktívne opatrenia Európskej únie v súvislosti s politickým režimom v Sýrii.
Je to reakcia na neustále sa zvyšujúcu závažnosť situácie v krajine.
Do zoznamu osôb zodpovedných za porušovanie ľudských práv bolo pridaných osemnásť mien.
Týmto osobám bol v súlade s rozhodnutím 2011/273/CFSP a nariadením 442/2011v rámci Európskej únie zmrazený majetok a udelený zákaz cestovania.
Rada taktiež zakázala platby Európskej investičnej banky v súvislosti s existujúcimi úverovými zmluvami medzi Sýriou a Európskou investičnou bankou.
Platnosť zmlúv o technickej pomoci Európskej investičnej banky v súvislosti so štátnymi projektmi v Sýrii bola takisto pozastavená.
—
Vyvíja Európska komisia v súvislosti s reštriktívnymi opatreniami voči Sýrii nejaké súvisiace aktivity?
