Odpoveď pána Andora v mene Komisie
(8. februára 2012)
Legislatívne návrhy Komisie týkajúce sa politiky súdržnosti na obdobie rokov 2014 – 2020 obsahujú niekoľko ustanovení zameraných na zlepšenie prístupu mimovládnych organizácií (MVO) k financovaniu.
Predovšetkým sa v návrhu Komisie týkajúcom sa nového nariadenia o Európskom sociálnom fonde (ESF) KOM(2011) 607, v konečnom znení, zo 6. októbra 2011. od členských štátov požaduje, aby špecificky vyčlenili financie nielen pre sociálnych partnerov, ako v súčasnom programovom období, ale takisto pre MVO na budovanie kapacít Článok 6 ods. 3. v menej rozvinutých regiónoch a v krajinách čerpajúcich finančné prostriedky z Kohézneho fondu.
Komisia takisto navrhuje rozšíriť využívanie zjednodušených nákladových možností a zaviesť ich povinné využívanie pre operácie, pri ktorých podpora z verejných financií nepresahuje 50 000 EUR.
Týmto sa výrazne zníži administratívna záťaž v súvislosti s menšími operáciami, ktoré riadia MVO.
Členské štáty takisto môžu implementovať časti svojich operačných programov prostredníctvom globálnych grantov s cieľom účinnejšie osloviť občiansku spoločnosť.
Okrem toho silnejšie partnerstvá zabezpečia, že MVO sa zodpovedajúcim spôsobom zahrnú do programovania, ako aj vykonávania ďalšieho kola programov v rámci ESF.
Komisia bude tejto otázke venovať veľkú pozornosť počas rokovaní, ktoré budú viesť k prijatiu budúcich operačných programov.
V rámci zdieľaného hospodárenia však členské štáty nesú celkovú zodpovednosť za stanovenie priorít financovania a za zavedenie zodpovedajúcich vykonávacích opatrení, aj pokiaľ ide o globálne granty a technickú pomoc.
