Odpoveď pani Malmströmovej v mene Komisie
(24. februára 2012)
Pri vykonávaní činností súvisiacich s kontrolou hraníc členské štáty musia postupovať v súlade s ustanoveniami Kódexu schengenských hraníc Nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc). , najmä s jeho článkom 6.
To znamená, že musia rešpektovať základné práva a zdržať sa prijatia akýchkoľvek opatrení, ktoré by predstavovali porušenie zásady zákazu vrátenia alebo vyhostenia ( non-refoulement ).
Z informácií, ktoré vážená poslankyňa Európskeho parlamentu uviedla, Komisia nedokáže jednoznačne zistiť, o ktoré konkrétne udalosti išlo, a konštatovať s určitosťou, či došlo k porušeniu acquis EÚ alebo ľudských práv.
