Parlament v roku 1979 a dnes
Voľby 2009
Inštitúcie
2008-11-11 - 18:52
Zmenila sa aj zasadacia miestnosť Najbližšie voľby do Európskeho parlamentu sa uskutočnia už v júni 2009.
Zároveň si vtedy pripomenieme 30. výročie vôbec prvých priamych európskych volieb.
Parlament sa za tri desaťročia výrazne zmenil.
Z prevažne poradného orgánu sa vyvinul na inštitúciu, ktorá spoluschvaľuje európsku legislatívu.
Niektorí zo súčasných poslancov pôsobili v Parlamente už po prvých priamych voľbách.
Ako vnímajú Parlament vtedy a dnes?
S rozširovaním únie sa prirodzene rozširuje aj počet poslancov v poslaneckých laviciach.
Kým v roku 1979 si európski občania volili 410 zástupcov, v najbližších voľbách ich bude 736.
Trom súčasným poslancom, ktorí sa v poslaneckých laviciach objavili už krátko po voľbách v roku 1979, sme položili otázku: Ako by ste porovnali parlamentnú prácu pred 30 rokmi a dnes?
Vtedy šlo o samotnú integráciu
Nemecký poslanec zo skupiny ľudovcov a európskych demokratov Ingo Freidrich si myslí, že koncom 70-tych rokov šlo o európsku integráciu vôbec: "Vtedy to bolo o tom, aby sme v členských štátoch získali ľudí pre myšlienku spoločnej Európy."
Vtedajší voliči tak podľa jeho slov "hlasovali, aby odmietli alebo podporili európsku integráciu ako takú."
Hlavná zmena sa však uskutočnila pokiaľ ide o rozhodovacie právomoci Parlamentu.
"Dnes rozhodujeme o širokom spektre otázok, od najmenšieho detailu smernice až po hlavné línie európskej politiky," dodáva.
Väčší vplyv Parlamentu
Podobne to vníma aj britský liberál Bill Newton Dunn: "Naša dnešná práca ovplyvňuje každú jednu osobu oveľa viac ako v roku 1979, kedy Parlament mohol len ponúknuť svoje stanovisko."
Britský poslanec sa považuje za priameho svedka rastúceho vplyvu tejto inštitúcie.
"Vidíme ako parlament môže začať so zopár právomocami a zmeniť sa na parlament, ktorý je veľmi vplyvný," dodáva.
Konkrétne otázky
Voľby v roku 1979 tak podľa nemeckého poslanca zo skupiny ľudovcov a európskych demokratov Elmara Broka boli len akýmsi školským "praktickým cvičením".
Dnešok je však iný.
"Európsky parlament sa zaoberá konkrétnymi otázkami ako napríklad klimatickými zmenami a sociálnou politikou."
To sa prejavuje aj na záujme občanov.
Ingo Friedrich je napríklad presvedčený, že "dnes sa viac občanov obracia so svojimi problémami na europoslancov, pretože väčší vplyv nám ponúka viac možností pomôcť im ".
Bez kancelárií a písacích strojov
Práca poslanca koncom 70-tych rokov je so súčasnosťou neporovnateľná.
"V roku 1979 sme nemali žiadnych asistentov, žiadne písacie stroje, žiadne kancelárie, nič.
Na jeden písací stroj pripadali štyria europoslanci a bojovali sme, aby sme si ich mohli zarezervovať," spomína Bill Newton Dunn.
Kampaň na internete?
Nemení sa však len samotná práca poslancov.
Novinky čakajú aj predvolebnú kampaň.
Inšpirácia prichádza najmä spoza Atlantiku.
"Emailové kampane dnes tvoria obrovskú súčasť.
Ak sa pozriete, ako Obama viedol svoju kampaň na internete a v televízii, najbližšie európske voľby sa v snahe priblížiť k voličom budú sústrediť na e-technológiu," myslí si Newton Dunn.
20081107STO41554 Meniaca sa inštitúcia Ingo Friedrich Elmar Brok Bill Newton Dunn Parlament, jeho právomoci a postupy
SK
1
PHOTO
20081110PHT41648.jpg
SK
3
LINK
/members/expert/groupAndCountry/view.do?partNumber=1&country=DE&id=1264&language=SK
SK
4
LINK
/members/expert/groupAndCountry/view.do?partNumber=1&country=DE&id=1263&language=SK
SK
5
LINK
/members/expert/groupAndCountry/view.do?partNumber=2&country=GB&id=1394&language=SK
SK
6
LINK
/parliament/public/staticDisplay.do?id=46&pageRank=1&language=SK
-//EP//TEXT IM-PRESS 20050928STO00808 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
