Otázka na písomné zodpovedanie E-010134/2011
Komisii
článok 117 rokovacieho poriadku
Monika Flašíková Beňová (S&D)
(9. novembra 2011)
Vec: Kvalita vzdelávania v európskom vysokoškolskom priestore
Mládež Európskej únie má rozhodujúcu úlohu pri formovaní budúcnosti, a preto by vytvorenie inšpirujúcich politík v tejto oblasti malo patriť medzi hlavné priority Európskej únie.
Nároky na vzdelanie a kvalifikáciu sa neustále zvyšujú a cieľom Európskej únie je, aby minimálne 40 % obyvateľov vo veku 30 − 34 rokov malo vysokoškolské vzdelanie.
Kvalitné vzdelávanie a odborná príprava sú pre Európu v kontexte svetového hospodárstva nevyhnutné z hľadiska rozvoja znalostnej spoločnosti a konkurencieschopnosti.
Únia však má v oblasti vzdelávania iba podpornú funkciu, a preto je dôležité stanovovanie si spoločných cieľov a výmena osvedčených postupov.
—
Mieni Komisia v dohľadnej dobe prijať opatrenie na podporu užšej spolupráce jednotlivých členských krajín v oblasti vzdelávania?
