Otázka na písomné zodpovedanie E-010459/2011
Komisii
článok 117 rokovacieho poriadku
Monika Flašíková Beňová (S&D)
(16. novembra 2011)
Vec: Európsky ombudsman
Inštitút európskeho ombudsmana slúži na ochranu práv občanov Európskej únie pred porušením práva EÚ niektorou z jej inštitúcií.
Európsky ombudsman slúži občanom a podporuje profesionálnu služobnú kultúru.
Vyšetruje sťažnosti na nesprávny úradný postup v inštitúciách a orgánoch Európskej únie.
Nedávno predstavil európsky ombudsman svoju výročnú správu za rok 2010.
Vyplýva z nej, že takmer 58 % sťažností bolo podaných cez internet.
Najviac sa sťažujú obyvatelia Luxemburska a najmenej Veľkej Británie.
Poľutovaniahodný je však neustále rastúci počet sťažností proti Komisii.
Z 276 sťažností smerovalo v minulom roku 219 proti Komisii.
—
Akým spôsobom mieni Komisia zvýšiť spokojnosť občanov Európskej únie s jej činnosťou a znížiť celkový počet sťažností na jej nesprávny úradný postup?
