Rast, daňové úniky a Schengen: europoslanci diskutovali o výsledkoch jarného summitu EÚ
Európska rada
Inštitúcie
2012-03-13 - 17:28
March Summit debate in the EP Plenary Chamber Boj proti daňovým únikom, ktoré údajne stoja európsku ekonomiku 1 bilión eur ročne ale aj podpora rastu a vytváranie nových pracovných miest v EÚ.
To boli hlavné témy dnešnej plenárnej rozpravy EP o výsledkoch jarného summitu Európskej rady.
Poslanci sa oduševnili najmä pri komentovaní situácie v Grécku a postoji Francúzska, ktoré uvažuje o prerokovaní Schengenskej dohody o voľnom pohybe..
Predseda Európskej rady Herman Van Rompuy považuje výsledky uplynulého summitu EÚ za pozitívne a verí, že dopomôžu k ďalšej finančnej konsolidácii a ekonomickej stabilizácii Európy.
Zdôraznil predovšetkým potrebu "vytvorenia dôvery" v štruktúru európskeho hospodárstva v dlhodobom horizonte.
"To je hlavný dôvod, prečo sú nové pravidlá, na ktorých sme sa v rámci Zmluvy o stabilite, koordinácii a správe dohodli, také dôležité," zdôraznil.
Hoci EÚ ešte nemá krízu úplne za sebou, predseda Európskej komisie José Manuel Barroso si myslí, že najkritickejšie okamihy sme už prekonali a môžeme sa opäť sústrediť na obnovenie stability a rastu v Európe.
Domnieva sa, že množstvo problémov by mohlo vyriešiť ušetrenie 1 bilióna eur, o ktoré EÚ ročne príde kvôli daňovým únikom.
"Členské štáty musia preklenúť rozdiely medzi deklaráciami a reálnymi politickými rozhodnutiami," zdôraznil Barroso a vyzval jednotlivé členské štáty k tomu, aby implementovali Stratégiu EÚ 2020.
Predseda Európskej ľudovej strany Joseph Daul uznal, že podpísanie novej fiškálnej dohody je významným úspechom.
Zároveň ale zdôraznil, že dôležité je "nielen text zmluvy podpísať, ale ho i reálne uplatňovať".
"Občania potrebujú prácu, mladí ľudia potrebujú prácu, naša ekonomika potrebuje rast, a to nie len teraz, ale i v budúcnosti," podčiarkol.
Šéf sociálnych demokratov v EP, Rakúšan Hannes Swoboda okrem rozhorčenia nad vyjadreniami francúzskeho prezidenta Sarkozyho o možnom dočasnom odstúpení od Schengenskej dohody, komentoval i neutešenú situáciu ohľadne nezamestnanosti mládeže.
"Je škandalózne, že naši ľudia emigrujú za prácou do Argentíny.
Rovnako škandalózne je, že množstvo občanov pracuje za mesačný plat 1000 eur alebo menej," povedal.
K vyjadreniam o tom, že bol uplynulý summit prelomový, zastával predseda liberálov, belgický poslanec Guy Verhofstadt skeptický postoj.
"Skutočne veríte tomu, že fiškálna dohoda skoncuje so súčasným neporiadkom, " opýtal sa pléna EP.
V boji proti daňovým únikom spolupredseda skupiny Zelených, Francúz Daniel Cohn-Bendit navrhol, aby boli banky, ktoré majú záujem prevádzkovať svoje pobočky v EÚ, povinné deklarovať všetky vklady občanov EÚ, ktorými disponujú.
"Európa nie je v poriadku, stále čelíme oslabeniu európskeho hospodárstva a nová fiškálna zmluva je jednoducho nedostačujúca," povedal na margo správ o prekonaní krízy britský konzervatívec Martin Callanan.
Situáciu v Grécku vníma Callanan kriticky.
Nazdáva sa, že krajina by mala opustiť eurozónu a podrobiť sa riadenému bankrotu.
Ír Paul Murphy zo skupiny Európskej zjednotenej ľavice s prijatými fiškálnymi opatreniami nesúhlasí.
"Naplnenie fiškálnych cieľov znamená pre Írsko a celú eurozónu dodatočné škrty v rozpočte a zvyšovanie daní.
Nehovoríme preto o raste, ale o väčšej nezamestnanosti a o prehĺbení krízy," konštatoval.
Líder skupiny Európa slobody a demokracie Nigel Farage bol rečami o pozitívnom výsledku summitu a prekonaní krízy rovnako pobúrený.
"Ste síce rozhodní, ale klamete," odkázal svojim predrečníkom.
20120309STO40294 Všetko o plenárnom zasadnutí EP Video záznam plenárnej schôdze Zasadnutia Európskej rady
SK
1
PHOTO
20120313PHT40610.jpg
SK
3
LINK
/ep-live/sk/plenary/search-by-date?end-date=20120314&start-date=20120313&askedDiscussionNumber=0&format=wmv&date=20120313
SK
4
LINK
http://www.european-council.europa.eu/council-meetings.aspx?lang=sk
-//EP//TEXT IM-PRESS 20120302FCS39886 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
