P6_TA(2005)0323
Mobilizácia nástroja pružnosti - cunami
A6-0254/2005
Uznesenie Európskeho parlamentu o návrhu rozhodnutia Európskeho parlamentu a Rady o mobilizácii nástroja pružnosti v prospech pomoci pri obnove a rekonštrukcii krajín zasiahnutých cunami v súlade s bodom 24 Medziinštitucionálnej dohody zo 6. mája 1999 ( SEK(2005)0548 - C6-0127/2005 - 2005/2083(ACI) )
Európsky parlament
, –
so zreteľom na návrh Komisie ( SEK(2005)0548 - C6-0127/2005 ),
–
so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu Ú. v.
ES C 172, 18.6.1999, s.
1 Dohoda naposledy zmenená a doplnená rozhodnutím Európskeho parlamentu a Rady 2003/429/ES (Ú. v.
EÚ L 147, 14.6.2003, s.
25).
,
–
so zreteľom na výsledky trialógu z 11. júla 2005,
–
so zreteľom na správu Výboru pre rozpočet ( A6-0254/2005 ),
A.
keďže možnosť príspevku EÚ na rekonštrukciu krajín zasiahnutých cunami sa vôbec nedala predvídať, keď sa 6. mája 1999 prijímal finančný výhľad,
B.
keďže záväzku Komisie poskytnúť v mene Európskej únie príspevok vo výške 350 miliónov EUR na obnovu a rekonštrukciu krajín zasiahnutých cunami, vyslovenému na konferencii o pomoci krajinám postihnutým cunami, ktorá sa konala v Jakarte 6. januára 2005, predchádzala konzultácia s rozpočtovým orgánom,
C.
keďže Parlament zahrnul sumu 123 miliónov EUR do rozpočtu na rok 2005 na pomoc v núdzi pre krajiny zasiahnuté cunami bez zníženia prostriedkov určených pre súčasné politiky,
D.
opätovne pripomína, že v súlade s bodom 24 Medziinštitucionálnej dohody zo 6. mája 1999 je možné časť ročnej sumy, ktorá sa nevyužije presunúť do roka n+2 a, že ak bude nástroj mobilizovaný, akékoľvek presuny sa využijú v chronologickom poradí.
Domnieva sa preto, že uvoľnená suma 15 miliónov EUR je časťou sumy presunutej z roku 2004; konštatuje tiež, že po uvoľnení tejto sumy pre nástroj pružnosti na rok 2005 zostáva k dispozícii ešte 293 miliónov EUR,
E.
pripomína, že Rada sa 7. januára 2005 zaviazala zabezpečiť, aby všetky prostriedky, ktoré sa v tejto súvislosti uvoľnia, dopĺňali už dané záväzky,
1.
zdôrazňuje, že o mobilizácii nástroja pružnosti stanoveného v bode 24 Medziinštitucionálnej dohody zo 6. mája 1999 sa rozhodlo v decembri 2004 na rok 2005, keďže nevyhnutné financovanie riešenia medzinárodných kríz od roku 2000 nebolo možné zabezpečiť v rámci počiatočných stropov okruhu 4 finančného výhľadu;
2.
je ochotný poskytnúť Európskej únii primerané prostriedky na prevzatie jej novej zodpovednosti vo svete bez toho, aby to malo vplyv na jej tradičné priority;
3.
schvaľuje preto rozhodnutie, priložené k tomuto uzneseniu, o ďalšej mobilizácii nástroja pružnosti stanoveného v bode 24 Medziinštitucionálnej dohody;
4.
kritizuje však neochotu Rady pri mobilizácii nástroja flexibility v sume vo výške 98 miliónov EUR v súlade s návrhom Komisie, v dôsledku čoho došlo k oneskoreniu schválenia rozhodnutia o mobilizácii nástroja flexibility;
5.
poveruje svojho predsedu, aby toto uznesenie postúpil spolu s prílohou na vedomie Rade a Komisii.
PRÍLOHA
ROZHODNUTIE EURÓPSKEHO PARLAMENTU A RADY
zo 7. septembra 2005
o mobilizácii nástroja pružnosti v prospech pomoci pri obnove a rekonštrukcii krajín zasiahnutých cunami v súlade s bodom 24 Medziinštitucionálnej dohody zo 6. mája 1999
EURÓPSKY PARLAMENT A RADA EURÓPSKEJ ÚNIE,
so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu Ú. v.
ES C 172, 18.6.1999, s.
1.
Dohoda naposledy zmenená a doplnená rozhodnutím Európskeho parlamentu a Rady 2003/429/ES (Ú. v.
EÚ L 147, 14.6.2003, s.
25).
, a najmä na bod 24,
so zreteľom na návrh Komisie,
keďže:
Rozpočtový orgán súhlasil s podporou potrieb týkajúcich sa obnovy a rekonštrukcie v krajinách postihnutých zemetraseniami/cunami (najmä Indonézia, Srí Lanka a Maldivy) v celkovej sume 350 miliónov EUR, z toho 170 miliónov EUR v roku 2005.
Časť požadovanej pomoci bude poskytnutá novým vymedzením indikatívnych a doteraz neuskutočnených programov pre región so súhlasom vlád príslušných štátov (60 miliónov EUR) využitím mechanizmu rýchlej reakcie (12 miliónov EUR) a mobilizáciou rezervy mimoriadnej pomoci (70 miliónov EUR).
Keďže strop okruhu 4: "Vonkajšie opatrenia" už bol prekročený o 100 miliónov EUR v roku 2005 a všetky možnosti na prerozdelenie rozpočtových prostriedkov v rámci tohto okruhu boli preskúmané, 15 miliónov EUR bude financovaných doplnkovým presunutím nástroja pružnosti.
PRIJALI TOTO ROZHODNUTIE:
Článok 1
Pre opravný rozpočet č. 4/2005 ku všeobecnému rozpočtu Európskej únie na rozpočtový rok 2005 sa nástroj pružnosti využije na poskytnutie prostriedkov vo výške 15 miliónov EUR vo viazaných rozpočtových prostriedkoch.
Táto suma sa použije na financovanie pomoci na obnovu a rekonštrukciu krajín Ázie postihnutých zemetrasením/cunami, z okruhu 4 finančného výhľadu "Vonkajšie opatrenia", v rámci článku 19 10 04 "Obnova a prestavba v rozvojových krajinách Ázie" rozpočtu na rok 2005.
Článok 2
Toto rozhodnutie sa uverejní v
Úradnom vestníku Európskej únie.
V Štrasburgu, 7. septembra 2005
Za Európsky parlament Za Radu
Predseda
Predseda
