Spravodlivosť v prechodnom období – budovanie spravodlivejšej a demokratickejšej budúcnosti
Ľudské práva
2006-08-31 - 18:25
Misia EÚ pre výcvik policajtov v Bosne a Hercegovine (EUPM)
Občianska vojna a diktatúra môžu zanechať hrozné duševné a telesné jazvy.
To, ako komunity hľadajú stratégie na svoju obnovu a zmierenie po takej traume, bolo 28. augusta predmetom verejnej schôdze podvýboru EP pre ľudské práva.
Na schôdzi sa skúmala koncepcia „spravodlivosti v prechodnom období“ pre komunity v Európe, Afrike, na Strednom Východe a americkom kontinente.
Poslanci EP a iní rečníci diskutovali o nedodržiavaní ľudských práv, osudoch obetí a potrebe krokov proti páchaniu neľudskostí.
Čo je to spravodlivosť v prechodnom období?
Spravodlivosť v prechodnom období sa zaoberá tým, ako spoločnosti riešia nedodržiavanie ľudských práv, masové neľudskosti alebo iné formy ťažkej spoločenskej traumy, ako je genocída alebo občianska vojna, ku ktorým došlo v minulosti, aby si zabezpečili demokratickejšiu, spravodlivejšiu a pokojnejšiu budúcnosť.
Zahŕňa celú škálu rôznych prístupov a stratégií: trestné stíhanie páchateľov, ako tomu bolo v prípade tribunálu pre Juhosláviu v Haagu; zriaďovanie „výborov pre pravdivosť“, ako tomu bolo v Južnej Afrike, sprostredkovanie zmierenia, ponuky finančnej kompenzácie pre obete a výstavbu pamätníkov na pamiatku tých, čo trpeli.
Reformácia štátnych inštitúcií, ako je polícia a armáda – s čím EÚ pomáha napríklad vláde Bosny a Hercegoviny – je tiež životne dôležitá.
Južná Afrika – pravda a zmierenie v akcii
Jedným z hlavných rečníkov bol Alex Boraine – podpredseda „Výboru pre pravdivosť a zmierenie“, ktorý skúmal éru apartheidu v Južnej Afrike.
Rozprával, že potrebnejšia je spravodlivejšia spoločnosť než spravodlivosť na súdoch. „Tamojšie právo má svoje medze a realisticky nie je možné trestne stíhať všetkých, ktorí ho nedodržia,“ povedal a dodal, že politický kompromis bol nevyhnutný.
Príklad Južnej Afriky inšpiroval iné krajiny a spoločnosti.
V súčasnosti existuje 28 takých komisií po celom svete.
Na záver svojho príspevku Alex Boraine povedal, že „zmierenie je o opätovnom budovaní mostov – a to abstraktných...“
Nikde na svete nie sú spravodlivosť a zmierenie také potrebné ako v Rwande.
Susedia a komunity sa počas genocídy v roku 1994 obrátili proti sebe, v dôsledku čoho zomrelo až 1 milión ľudí.
Esther Mujawayo-Kienerová – obeť tohto hororu – hovorila o potrebe „pomenovať a identifikovať zločiny, ich páchateľov, a tiež aj obete“.
Povedala, že, „bez toho zmierenie nie je možné“.
Čo môže EÚ urobiť?
Úlohu spravodlivosti v prechodnom období v rámci vznikajúcej bezpečnostnej a obrannej politiky (ESDP) EÚ načrtol Michael Mathiessen, splnomocnenec šéfa zahraničnej politiky EÚ Javiera Solanu venujúci sa ľudským právam.
Na schôdzi povedal, že hlavy krajín EÚ schválili v júni správu o vznikajúcej bezpečnostnej a obrannej politike, ktorá prvý raz spomína, že opatrenia týkajúce sa spravodlivosti v prechodnom období treba vziať do úvahy aj pri budúcej prevencii konfliktov EÚ a misiách krízového manažmentu.
Dodal, že vojenské sily EÚ, ktoré budú čoskoro vyslané do Libanonu a na Stredný Východ, to budú zohľadňovať.
Michael Mathiessen ďalej povedal, že EP by mal zabezpečiť, aby budúce programy EÚ, na ktoré bude mať EP nejaký vplyv, brali do úvahy postoje súvisiace so spravodlivosťou v prechodnom období, s čím sa na schôdzi vo všeobecnosti súhlasilo.
Niekoľko europoslancov hovorilo o ponaučeniach a skúsenostiach Európy zo situácií, ktoré nastali po konfliktoch.
Táto myšlienka EÚ vzišla z potreby riešiť dôsledky rozdelenia Európy po dvoch svetových vojnách.
Napríklad vytvorenie multietnického policajného zboru v Bosne a Hercegovine a očistenie vládnych ministerstiev od politikov, ktorí sú proti zmiereniu je najnáročnejšou úlohou zmierovacieho procesu v tejto krajine.
20060830STO10183 Tlačová správa o verejnej schôdzi venovanej spravodlivosti na prechodné obdobie Podporné dokumenty o schôdzi Podvýbor EP pre ľudské práva
SK
1
PHOTO
20060829PHT10174.jpg
SK
3
LINK
/meetdocs/2004_2009/organes/droi/droi_20060828_1500.htm
SK
4
LINK
/committees/droi_home_en.htm
-//EP//TEXT IM-PRESS 20060828IPR10121 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
