Otázka na hodinu otázok H-000022/2011/rev.2
Komisii
Schôdza: februára 2011
článok 116 rokovacieho poriadku
Nikolaos Chountis
(GUE/NGL) Vec: Politika rozvoja, grécke memorandum a povinnosti Komisie
Hospodársku politiku Grécka v plnej miere upravuje memorandum „o porozumení“, ktoré podpísala grécka vláda spolu s MMF a Európskou komisiou.
Dokonca aj zástancovia tohto memoranda uznávajú, že v jeho rámci ani súbežne s ním nebol predložený žiadny plán hospodárskeho rozvoja.
Tým sa len zhoršujú finančné problémy, vytvára sa dusivá atmosféra a má to negatívne psychologické dôsledky na vnútorný trh.
Keďže národný strategický referenčný rámec na roky 2007 – 2013 predstavuje hlavný intervenčný nástroj rozvojovej pomoci a v prípade Grécka jeho finančný objem predstavuje približne 24 miliárd eur, mohla by Komisia odpovedať na tieto otázky:
Mohla by Komisia v spolupráci s Gréckom aktualizovať národný strategický referenčný rámec na roky 2007 – 2013 tak, aby tento zodpovedal novým podmienkam diktovaným hospodárskou krízou?
Je Komisia pripravená zrevidovať prinajmenšom pravidlá, ktoré ho upravujú, aby sa účasť tohto členského štátu na spolufinancovaných programoch znížila?
Má v úmysle rozvíjať spoločné politiky napr. v oblasti cestovného ruchu a pomoci malým podnikom alebo ďalšie sociálne opatrenia v prospech členských štátov a občanov južnej Európy, ktorých kríza postihla tvrdšie?
