Otázka na písomné zodpovedanie E-010480/2011
Komisii
článok 117 rokovacieho poriadku
Monika Flašíková Beňová (S&D)
(16. novembra 2011)
Vec: Zvyšovanie produktivity ako riešenie dlhovej krízy
Podľa názoru mnohých odborníkov v ekonomickej oblasti zavádzanie úsporných opatrení nie je dobrý spôsob riešenia dlhovej krízy členských krajín Európskej únie.
Úsporné opatrenia a rozpočtové škrty majú väčšinou najväčší dopad na najchudobnejších a najviac zraniteľných obyvateľov Únie.
Zavádzanie škrtov spôsobuje recesiu, a tým znižuje schopnosť krajín splácať svoje štátne dlhy.
Preto je potrebné prijímať opatrenia na podporu rastu a zvýšenia produktivity, napríklad otvorením trhu so službami.
Konkurenčný stimul sektoru služieb môže byť významným krokom pre rast ekonomiky.
Taktiež je dobré sústrediť sa na ľudský kapitál – ľudská produktivita a potenciál sú totiž dôležitou súčasťou všetkých dynamických ekonomík.
—
Má Európska komisia určité plány, ako namiesto úsporných opatrení podporovať zvyšovanie produktivity v členských štátoch?
