Europoslanci skúmajú ako Angola rieši problémy najchudobnejších
Delegácie
2009-12-03 - 16:20
Výstavba bytov prebieha v plnom prúde © Peter Adler Počas tothotýždňového zasadnutia poslancov EP a ich kolegov z rozvojových krajín v africkej Angole, si europoslanci pozreli, ako prebieha výstavba nových bytov.
Mali by sa k nim dostať aj najchudobnejší.
Hoci stavbu nového mesta poslanci vítajú, varujú pred nezamestnanosťou.
Obavy vznikajú aj kvôli kľúču, podľa ktorého sa budú nové byty prideľovať.
V hlavnom meste Angoly žijú stovky tisíc utečencov.
Do Luandy prišli počas 26 ročnej občianskej vojny.
Mnoho z nich býva v chatrčiach a slamoch, ktoré volajú musseques .
Krajina sa rozhodla južne od svojej metropoly postaviť nové mesto.
V Kilambe Kiaxi je dnes vo výstavbe 20 000 bytov.
Bulharská europoslankyňa zo skupiny ľudovcov Mariya Nedelcheva to víta.
"Výstavba nových domov prináša skutočný pokrok a dáva ľuďom prístup k vode, elektrine a kanalizácii".
Izolované mesto?
Nové mesto však podľa jej názoru môže mať problémy s nezamestnanosťou, pretože je priveľmi vzdialené od Luandy a iných miest.
"Kilamba Kiaxi by nemala byť príliš izolovaná s mladými ľuďmi odrezanými od mesta a pracovných príležitostí.
Angola by sa mala vyhnúť chybám rozvinutých krajín, ktoré v 60-tych a 70-tych rokoch postavili obrovské sídliská," varuje poslankyňa.
Pravidlá prideľovania bytov
Vyzýva preto krajinu, aby do mesta pritiahla podnikateľov a aby "mladí ľudia boli dostatočne školení pre kvalifikované pracovné miesta, ktoré táto krajina s rozmachom ropného priemyslu potrebuje".
Podľa bulharskej europoslankyne sú nejasné aj pravidlá prideľovania bytov.
"Bude sa to odvíjať od sociálnych kritérií, alebo sa zriadia iné?" pýta sa Nedelcheva.
Angola chce výstavbou bytov riešiť problém chudobných ľudí, ktorí nemajú prístup k základným životným podmienkam a hygiene.
Celkovo chce krajina postaviť až jeden milión bytov.
Rokovania poslancov
Europoslanci nie sú v Angole náhodou.
V dňoch 30. novembra až 3. decembra sa tu totiž koná zasadnutie Spoločného parlamentného zhromaždenia EÚ a krajín Afriky, Karibiku a Tichomoria.
78 europoslancov a rovnaký počet ich kolegov z rozvojových krajín tu spoločne rokuje o rozvojovej pomoci, klimatických zmenách či AIDS.
Fakty o Angole
počet obyvateľov dosahuje 16 až 18 miliónov
rozlohou je krajina asi 5-krát väčšia než Veľká Británia
v roku 2002 sa tu skončila 26-ročná občianska vojna
počas bojov sa mnoho ľudí presídlilo do hlavného mesta
Luanda je prispôsobená pre zhruba 300 000 obyvateľov
v súčasnosti tu žije 5,5 až 7 miliónov ľudí
krajina je najväčším africkým exportérom surovej ropy
20091127STO65459 Kríza nesmie zastaviť rozvojovú pomoc (anglicky) Zasadnutie poslancov v Angole (anglicky)
SK
1
PHOTO
20091202PHT65789.jpg
SK
3
LINK
/intcoop/acp/60_18/default_en.htm
-//EP//TEXT IM-PRESS 20091130IPR65638 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
