Otázka na písomné zodpovedanie E-002211/2012
Komisii
článok 117 rokovacieho poriadku
Monika Flašíková Beňová (S&D)
(27. februára 2012)
Vec: Pravidlá EÚ v súvislosti s prepravou plynu
Európske smernice stanovujú, že produkcia, preprava a predaj plynu musia byť oddelené a otvorené voči tretím stranám.
Tieto pravidlá Európskej únie vznikli s cieľom podporiť účasť tretích strán na ruských plynovodoch.
Gazprom je najväčším dodávateľom pre jednotlivé národné trhy v Európe.
Výkonný riaditeľ Gazpromu sa však nedávno vyjadril, že predmetné pravidlá by mohli viesť k právnym krokom zo strany Ruska.
Smernice podľa neho trh blokujú, namiesto toho, aby ho otvárali, pričom vynútená separácia narúša vlastnícke práva.
Bude Európska komisia reagovať na vyjadrenia ruského Gazpromu v súvislosti so zvažovaním právnych krokov proti Európskej únii?
