P6_TA(2007)0372
Spoločná organizácia trhu s mliekom a mliečnymi výrobkami (zmena a doplnenie nariadenia (ES) č. 1255/1999) *
A6-0283/2007
Legislatívne uznesenie Európskeho parlamentu z 5. septembra 2007 o návrhu nariadenia Rady, ktorým sa mení a dopĺňa nariadenie (ES) č. 1255/1999 o spoločnej organizácii trhu s mliekom a mliečnymi výrobkami ( KOM(2007)0058 – C6-0084/2007 – 2007/0026(CNS) )
(Konzultačný postup)
Európsky parlament
, –
so zreteľom na návrh Komisie pre Radu ( KOM(2007)0058 ),
–
so zreteľom na článok 37 Zmluvy o ES, v súlade s ktorým Rada konzultovala s Európskym parlamentom ( C6-0084/2007 ),
–
so zreteľom na článok 51 rokovacieho poriadku,
–
so zreteľom na správu Výboru pre poľnohospodárstvo a rozvoj vidieka ( A6-0283/2007 ),
1.
schvaľuje zmenený a doplnený návrh Komisie;
2.
vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.
žiada Radu o opätovnú konzultáciu, ak má v úmysle podstatne zmeniť návrh Komisie;
5.
poveruje svojho predsedu, aby túto pozíciu postúpil Rade a Komisii.
Text predložený Komisiou Pozmeňujúce a doplňujúce návrhy Európskeho parlamentu Pozmeňujúci a doplňujúci návrh 1 ODÔVODNENIE 4 (4)
V súlade s článkom 6 ods. 3 nariadenia (ES) č. 1255/1999 sa ako opatrenie na podporu trhu poskytuje pomoc na súkromné skladovanie smotany.
Podľa článku 7 ods. 3 uvedeného nariadenia sa rovnako môže udeliť pomoc na súkromné skladovanie sušeného odstredeného mlieka.
Keďže sa uvedené dve podporné opatrenia už v praxi dlho nevyužívajú, aj v situáciách, v ktorých dochádza k vážnej nerovnováhe trhu s mliečnym tukom a bielkovinami, sa uvedené dve opatrenia môžu považovať za zastarané a mali by sa zrušiť
.
(4)
V súlade s článkom 6 ods. 3 nariadenia (ES) č. 1255/1999 sa ako opatrenie na podporu trhu poskytuje pomoc na súkromné skladovanie smotany.
Podľa článku 7 ods. 3 uvedeného nariadenia sa rovnako môže udeliť pomoc na súkromné skladovanie sušeného odstredeného mlieka.
Pozmeňujúci a doplňujúci návrh 2 ODÔVODNENIE 8 A (nové)
(8a)
Rozpočtové úspory, ktoré vyplývajú zo štandardizácie, by sa mali v odvetví mlieka zachovať.
Mal by sa vytvoriť reštrukturalizačný program pre fond mlieka s cieľom sprevádzať a podporovať reformné opatrenia v rámci odvetvia mlieka.
Ciele reštrukturalizačného programu pre fond mlieka by okrem iného mali zahŕňať podporu procesu reštrukturalizácie u výrobcov a spracovateľov mlieka, na ktorých dolieha narastajúca liberalizácia trhu, posilnenie opatrení na podporu odbytu a na zvyšovanie povedomia o výžive (propagačné činnosti) v rámci odvetvia mlieka, podporu zachovania a modernizácie výroby mlieka za sťažených podmienok v horských oblastiach a posilnenie systému distribúcie mlieka v školách
.
Pozmeňujúci a doplňujúci návrh 3 ČLÁNOK 1 BOD 2 PÍSMENO C) BOD (I) Článok 6 odsek 3 pododsek 1 zarážka -1 (nová) (nariadenie (ES) č. 1255/1999)
- smotanu,
Pozmeňujúci a doplňujúci návrh 4 ČLÁNOK 1 BOD 3 PÍSMENO B) Článok 7 odsek 3 (nariadenie (ES) č. 1255/1999)
b) odsek 3 sa vypúšťa.
vypúšťa sa
Pozmeňujúci a doplňujúci návrh 5 ČLÁNOK 1 BOD 6 Článok 14 odsek 3 zarážka 2 (nariadenie (ES) č. 1255/1999)
-
16,11 EUR/100 kg
na všetky mlieka počnúc 1. augustom 2007.
- 18,15 EUR/100 kg
na všetky mlieka počnúc 1. augustom 2007.
Pozmeňujúci a doplňujúci návrh 6 ČLÁNOK 1 BOD 6 A (nový) Článok 14 odsek 4 a (nový) (nariadenie (ES) č. 1255/1999)
6a.
Do článku 14 sa dopĺňa tento odsek:
"4a.
Komisia predloží hodnotenie vplyvu týkajúce sa uplatnenia režimu školského mlieka a v tejto súvislosti preskúma ďalšie možnosti rozšírenia palety výrobkov, ktoré patria do režimu školského mlieka.
Pritom vezme do úvahy predovšetkým nové, inovačné a zdravé výrobky."
Pozmeňujúci a doplňujúci návrh 7 ČLÁNOK 1 BOD 6 B (nový) Hlava I kapitola III a (nová) článok 15 a (nový) (nariadenie (ES) č. 1255/1999)
6b.
Do hlavy I sa dopĺňa táto kapitola:
"KAPITOLA IIIIa
Reštrukturalizačný program pre fond mlieka
Článok 15a
Najneskôr do 1. januára 2008 sa vytvorí reštrukturalizačný program pre fond mlieka s cieľom sprevádzať a podporovať reformné opatrenia v rámci odvetvia mlieka.
Ciele reštrukturalizačného programu pre fond mlieka okrem iného zahŕňajú:
- podporu procesu reštrukturalizácie u výrobcov a spracovateľov mlieka, ktorí sú ovplyvnení narastajúcou liberalizáciou trhu;
- posilnenie marketingových opatrení a opatrení na zvyšovanie povedomia o výžive (propagačné činnosti) v rámci odvetvia mlieka;
- zachovanie a modernizácia výroby mlieka za sťažených podmienok v horských oblastiach;
- posilnenie systému distribúcie mlieka v školách."
